ഒടുവില് പദ്മ പറഞ്ഞു....കുഞ്ഞിന്റെ അച്ഛന്..... | Padma Lakshmi, Daughter, Model ,Father, പദ്മ ലക്ഷ്മി, മകള്, മോഡല്, അച്ഛന്, പ്രണയം, സല്‍മാന് റുഷ്ദി\t- Malayalam Filmibeat\n» ഒടുവില് പദ്മ പറഞ്ഞു....കുഞ്ഞിന്റെ അച്ഛന്.....\nഒടുവില് പദ്മ പറഞ്ഞു....കുഞ്ഞിന്റെ അച്ഛന്.....\nPublished: Monday, May 24, 2010, 16:26 [IST]\nവിക്രമിന്റെ അച്ഛനും, നടനുമായ വിനോദ് അന്തരിച്ചു, തന്റെ താരപദവി മകന് വേണ്ടി ഉപയോഗിക്കാത്ത നടന്!!\nവീട്ടില് ഞാന് എന്റെ കുട്ടികള്‍ക്ക് അച്ഛനും എന്റെ ഭാര്യയ്ക്ക് കാമുകനും ഭര്‍ത്താവുമാണ്; മമ്മൂട്ടി\nഅച്ഛന്റെ മരണ ശേഷം കരണ് ജോഹാറിന്റെ അഭാവം ഐശ്വര്യയെ അസ്വസ്ഥയാക്കിയോ?\nമകളെ ഇത്രയുമധികം സ്‌നേഹിക്കുന്ന പിതാവിനെ തിരിച്ചറിയാന് ആലിയയ്ക്ക് കഴിയുന്നില്ലേ ??\nമമ്മൂട്ടിയും ദുല്‍ഖറും സ്‌ക്രീനിലും ഒരുമിക്കുന്നു\nഅച്ഛന് മരിച്ചിട്ട് സിനിമാ ലോകത്ത് നിന്ന് ആരും വന്നില്ല എന്ന് പറഞ്ഞ് സുരേഷ് ഗോപി പൊട്ടിക്കരഞ്ഞു\nസല്‍മാന് റുഷ്ദിയുടെ മുന് ഭാര്യയും ഗ്ലാമര് മോഡലുമായ പദ്മ ലക്ഷ്മി അവസാനം ആ രഹസ്യം വെളിപ്പെടുത്തി. മൂന്നുമാസത്തോളമായി ഈ രഹസ്യവും തേടി നടന്ന മാധ്യമങ്ങള്‍ക്ക്് മുന്നില്‍ത്തന്നെയായിരുന്നു പദ്മയുടെ വെളിപ്പെടുത്തല്.\nമൂന്നുമാസം പ്രായമായ തന്റെ മകള് കൃഷ്ണയുടെ പിതാവ് ആരാണെന്നകാര്യമാണ് പദ്മ വ്യക്തമാക്കിയിരിക്കുന്നത്. .\nകോടീശ്വരനായ ടെഡി ഫോര്‍സ്റ്റ്മാനെയാണ് താന് സ്‌നേഹിക്കുന്നതെന്നും തന്റെ മകള് കൃഷ്ണയുടെ പിതാവ് അദ്ദേഹമാണെന്നും പദ്മ പറയുന്നത്. തനിക്ക് സ്‌നേഹവും പിന്തുണയും നല്‍കിയതിന് ടെഡിയോടുള്ള നന്ദി പരസ്യമായി വെളിപ്പെടുത്താനും പദ്മ മടികാണിച്ചിട്ടില്ല.\nഫെബ്രുവരിയിലാണ് 39 വയസ്സുള്ള പദ്മ ഒരു പെണ്‍കുഞ്ഞിനു ജന്മം നല്‍കിയത്. എന്നാല്, കുട്ടിയുടെ പിതാവ് ആരെന്ന ചോദ്യത്തിനോട് പ്രതികരിക്കാന് അവര് ഇതുവരെ തയ്യാറായിരുന്നില്ല. ഇതുമാത്രമല്ല ഈ പെണ്‍കുഞ്ഞ് പദ്മയുടെ ഒരു ്‌സ്വപ്‌നസാഫല്യം കൂടിയാണ്.\nകാരണം ഒരു വര്‍ഷം മുമ്പ് എന്‍ഡോമെട്രിയോസിസ് ബാധിച്ച് പ്ദ്മയ്ക്ക് ഗര്‍ഭിണിയാകാന് കഴിയില്ലെന്ന് ഡോക്ടര്‍മാര് വിധിയെഴുതിയിരുന്നു. എന്നാല് ഡോക്ടറുടെ താക്കീത് കണക്കിലെടുക്കാതെ പദ്മ ഒരു കുട്ടിയ്ക്ക് ജന്മം നല്‍കാന് തീരുമാനിയ്ക്കുകയായിരുന്നുവത്രേ. അതുകൊണ്ട് തന്നെ സ്വന്തം കുഞ്ഞിനെ മിറക്കിള് ബേബിയെന്നാണ് പദ്മ വിശേഷിപ്പിക്കുന്നത്.\nസല്‍മാന് റുഷ്ദിയും പദ്മയും തമ്മില് 2004 ഏപ്രിലില് ആണ് വിവാഹിതരായത്. മൂന്ന് വര്‍ഷം നീണ്ട ദാമ്പത്യം 2007 ജൂലൈയില് അവസാനിച്ചു.\nRead more about: അച്ഛന് പദ്മ ലക്ഷ്മി പ്രണയം മകള് മോഡല് സല്‍മാന് റുഷ്ദി daughter father model padma lakshmi\nStory first published: Monday, May 24, 2010, 16:26 [IST]\nവിവാഹത്തിനും മുന്‍പേ നേഹ ധൂപിയ ഗര്‍ഭിണി? വിവാഹത്തിനിടയിലെ സംശയത്തെക്കുറിച്ച് പിതാവ് പറയുന്നത്?


ഐപിഎല് 2021: വിലക്കും പിഴയും ഒഴിവാക്കാന് സഞ്ജുവിന് ധോണിയെ മാതൃകയാക്കാം | IPL 2021 Dhoni was close to getting ban like Sanju\nതുടര്‍ച്ചയായി രണ്ട് മത്സരങ്ങളില് കുറഞ്ഞ ഓവര് നിരക്കിന്റെ പേരില് താരം പിഴയടയ്‌ക്കേണ്ടതായി വന്നു. 24 ലക്ഷം രൂപയാണ് സഞ്ജുവിന് പിഴയിട്ടത്.\nDubai - United Arab Emirates, First Published Sep 27, 2021, 12:09 PM IST\nദുബായ്: ഐപിഎല്ലില് (IPL 2021) ഒരു വലിയ ശിക്ഷയുടെ അരികിലാണ് രാജസ്ഥാന് റോയല്‍സ് (Rajasthan Royals) ക്യാപ്റ്റന് സഞ്ജു സാംസണ്. തുടര്‍ച്ചയായി രണ്ട് മത്സരങ്ങളില് കുറഞ്ഞ ഓവര് നിരക്കിന്റെ പേരില് താരം പിഴയടയ്‌ക്കേണ്ടതായി വന്നു. 24 ലക്ഷം രൂപയാണ് സഞ്ജുവിന് പിഴയിട്ടത്. ഒരിക്കല് കൂടി തെറ്റ് ആവര്‍ത്തിച്ചാല് 30 ലക്ഷം പിഴയും ഒരു മത്സരത്തില് വിലക്കും ലഭിക്കും.\nകൊല്‍ക്കത്ത നൈറ്റ് റൈഡേഴ്‌സ് (Kolkata Knight Riders) ക്യാപ്റ്റന് ഓയിന് മോര്‍ഗനും (Eion Morgan) സമാന സാഹചര്യത്തിലൂടെയാണ് കടന്നുപോകുന്നത്. രണ്ട് തവണ അദ്ദേഹത്തിനും പിഴ നല്‍കേണ്ടി വന്നു. ഇരുവര്‍ക്കും പിന്നാലെ മറ്റൊരു ക്യാപ്റ്റന് കൂടി മാച്ച് റഫറിയുടെ പിടി വീണിരുന്നു. മറ്റാരുമല്ല, ചെന്നൈ സൂപ്പര് കിംഗ്‌സ് ക്യാപ്റ്റന് എം എസ് ധോണിക്ക് തന്നെ. ഇന്ത്യയില് നടന്ന ആദ്യഘട്ട ഐപിഎല് മത്സരങ്ങളിലാണ് ധോണിക്ക് പിഴയടയ്‌ക്കേണ്ടി വന്നിരുന്നത്.\nഎന്നാല് അടുത്ത മത്സരത്തില് ധോണിയുടെ കീഴില് ചെന്നൈ സൂപ്പര് കിംഗ്‌സ് കൃത്യസമയത്ത് തന്നെ ഓവറുകള് എറിഞ്ഞുതീര്‍ത്തു. അതുകൊണ്ട് കൂടുതല് ശിക്ഷയില് നിന്ന് ഒഴിഞ്ഞുമാറാനുമായി. ഇന്ന് രാജസ്ഥാന്, സണ്‍റൈസേഴ്‌സ് ഹൈദരാബാദിനെ നേരിടാനൊരുങ്ങുമ്പോള് എല്ലാ കണ്ണുകളും സഞ്ജുവിലേക്കാണ്. സഞ്ജു വിലക്ക് ഏത് വിധത്തില് മറികടക്കുമെന്നാണ് ആരാധകര് ഉറ്റുനോക്കുന്നത്.\nപോയിന്റ് പട്ടികയില് ആറാം സ്ഥാനത്താണ് രാജസ്ഥാന്. ഒമ്പത് മത്സരങ്ങളില് എട്ട് പോയിന്റാണ് അവര്‍ക്കുള്ളത്. ഇന്ന് ജയിച്ചാല് പത്ത് പോയിന്റോടെ രാജസ്ഥാന് നാലാം സ്ഥാത്തെത്താം.\nLast Updated Sep 27, 2021, 12:09 PM IST


ശാസ്ത്രവും മോഡേണ് മെഡിസിനും ഒരു മഹാമാരിയെ നേരിടുന്ന വിധം | True Copy Webzine\nഡോ. യു. നന്ദകുമാർ\nശാസ്ത്രവും മോഡേണ് മെഡിസിനും ഒരു മഹാമാരിയെ നേരിടുന്ന വിധം\nവൈറസ് പഠനങ്ങള് വ്യാപകമാകുന്നു, മ്യൂട്ടേഷനുകള് പിന്തുടരുന്നു, വാക്‌സിന് ടാര്‍ഗറ്റ് കൃത്യമാക്കുന്നു... ഒരു മഹാമാരിയെ നേരിടാന് മറ്റൊരുകാലത്തും ഉണ്ടാകാത്തവിധം ചടുലമായ പഠന- ഗവേഷണങ്ങളും അന്വേഷണങ്ങളും പരീക്ഷണങ്ങളുമാണ് ആഗോളീയമായി നടന്നുകൊണ്ടിരിക്കുന്നത്- കോവിഡ് കാലത്തെ ശാസ്ത്രത്തിന്റെ ഇടപെടലുകളെക്കുറിച്ച് ഒരു വിശകലനം\nകോവിഡ് -19 അതിന്റെ പാന്‍ഡെമിക് സ്വഭാവം കൈവിട്ടിട്ടില്ല. ഔദ്യോഗിക കണക്കനുസരിച്ച് ഇതുവരെ 29.9 കോടി പേരാണ് രോഗബാധിതരായത്; അതില് 50.5 ലക്ഷം പേര് മരിച്ചു. ഇപ്പോള് ജീവിച്ചിരിക്കുന്ന ഏതൊരാളിനും ഒരു അടുത്ത ബന്ധുവോ സുഹൃത്തോ നഷ്ടപ്പെട്ടിട്ടുണ്ടാവണം. ആ നിലക്ക് നമ്മെ തീവ്രമായി ബാധിച്ച മഹാമാരിയാണിത്. പ്രതിദിനം നാലു മുതല് അഞ്ചു ലക്ഷം പേര് വീതം നവംബറില് രോഗബാധിതരാകുന്നുണ്ട്. നാം കോവിഡ് വ്യാപനത്തില് നിന്ന് മുക്തരായിട്ടില്ല, ഇതുവരെ.\nകോവിഡ്, വൈറസ് മൂലമുണ്ടാകുന്ന രോഗമാണെന്നും നിലവില് വൈറസുകളെ നശിപ്പിക്കുന്ന മരുന്നുകള് കോവിഡിനെതിരെ ഫലപ്രദമല്ലെന്നുമുള്ള അറിവ് രോഗാരംഭത്തില് തന്നെ മനസ്സിലായിരുന്നു. മാരകശേഷി കുറവാണെങ്കിലും അതിവേഗം വ്യാപിക്കാനുള്ള ശേഷി വൈറസിനുള്ളതിനാല് പാന്‍ഡെമിക് നീണ്ടുനിന്നാല് മരണസംഖ്യ എല്ലാ കണക്കുകൂട്ടലുകളെയും തെറ്റിക്കാനും മതി. അപ്പോള് രണ്ടു സാധ്യതകളാണ് കോവിഡ് വ്യാപന നിയന്ത്രണത്തിന് നമ്മുടെ മുന്നിലുള്ളത്; വൈറസിനെ നശിപ്പിക്കാന് ത്രാണിയുള്ള പുതിയ മരുന്നുകള് കണ്ടെത്തുക, മറ്റൊന്ന്, വൈറസിനെ പ്രതിരോധിക്കാന് കഴിവുള്ള വാക്സിനുകള് കഴിയുന്നത്ര വേഗം നിര്‍മിക്കുക. ലോകാരോഗ്യ സംഘടനയുടെ നേതൃത്വത്തില് സോളിഡാരിറ്റി (Solidarity) പരീക്ഷണങ്ങളും, ബ്രിട്ടനിലെ ഗവേഷണ സ്ഥാപനങ്ങളും ഓക്‌സ്ഫഡ് യൂണിവേഴ്സിറ്റിയും ചേര്‍ന്ന് ആരംഭിച്ച റിക്കവറി (Recovery) പരീക്ഷണങ്ങളും പ്രത്യേകം ശ്രദ്ധിക്കപ്പെടുന്നു. പുതിയ മരുന്നുകള് കണ്ടെത്താനുള്ള ശ്രമമായിരുന്നു ഇവ രണ്ടും ചെയ്തിരുന്നത്.\nവാക്സിന് പാര്‍ശ്വഫലങ്ങള് ഉണ്ടല്ലോ; വാക്സിന് എടുത്തിട്ടും അനേകം പേര്‍ക്ക് കോവിഡ് വരുന്നില്ലേ, എന്നൊക്കെയുള്ള ചോദ്യങ്ങള് ജനപ്രിയമായി മാറിക്കൊണ്ടിരിക്കുന്നു. ഇതെല്ലം വാക്സിന് വിരുദ്ധതയുടെ മൃദുവായ പ്രതിഫലനമാണെന്ന് കരുതാം\nഇന്‍ഫോഡമിക് എന്ന സമാന്തര എപ്പിഡെമിക്\nഎന്നാല് അതിവേഗം വ്യാപിച്ചുകൊണ്ടിരിക്കുന്ന കോവിഡിനെ നിയന്ത്രിക്കാന് മരുന്നുകള് മാത്രം മതിയാവില്ല. വ്യാപനം ഫലപ്രദമായി തടയാന് കെല്‍പുള്ള രോഗപ്രതിരോധ മാര്‍ഗം കൂടി വേണം. ഇതുവരെയുള്ള വൈദ്യശാസ്ത്ര ചരിത്രം പരിശോധിച്ചാല് ഇക്കാര്യം വ്യക്തമാകും. വസൂരി, അഞ്ചാംപനി, ഡിഫ്ത്തീരിയ, പോളിയോ, ടെറ്റനസ് എന്നിവ നമ്മുടെ ഓര്‍മകളില് നിന്നുപോലും മാഞ്ഞുപോയത് വാക്സിനുകള് എല്ലാവരിലും എത്തിക്കാനായതുകൊണ്ടാണ്. വാക്‌സിനെത്തുന്നതിനു മുമ്പ് ലക്ഷക്കണക്കിനുപേര് മരിച്ച നാട്ടില് മരണനിരക്ക് കുറഞ്ഞുവന്നത് സമൂഹത്തില് വാക്സിന് സ്വീകരിക്കാനുള്ള സന്നദ്ധത ഉണ്ടായപ്പോള് മുതലാണെന്ന് കണക്കുകള് സൂചിപ്പിക്കുന്നു. മുന്‍കാലങ്ങളില് വാക്‌സിന് രൂപകല്പന ചെയ്യാനും പ്രോട്ടോടൈപ്പ് വികസിപ്പിക്കാനും പ്രത്യേകം തിരഞ്ഞെടുത്ത വ്യക്തികളില് ഫലപ്രാപ്തിയും സുരക്ഷിതത്വവും പരീക്ഷിക്കാനും പിന്നീട് വ്യപകമായി വിതരണം ചെയ്യാനും വര്‍ഷങ്ങള് വേണ്ടിവരുമായിരുന്നു.\nഉദാഹരണത്തിന്, മുണ്ടിനീര് (mumps) തടയുന്ന വാക്‌സിനാണ് ഏറ്റവും വേഗം വികസിപ്പിക്കാനായത്. മൗറിസ് ഹില്‍മാന് (Maurice Hilleman) നേതൃത്വം നല്‍കിയ പരീക്ഷണങ്ങള് വെറും നാലു വര്‍ഷത്തിനുള്ളില് ലക്ഷ്യം കണ്ടു. കഴിഞ്ഞ നൂറ്റാണ്ടിലെ അത്ഭുതകരമായ ശാസ്ത്രനേട്ടങ്ങളില് ഒന്നാണത്.\nമൗറിസ് ഹില്‍മാന്/Photo : WikimediaCommons \nഎന്നാല് പാന്‍ഡെമിക് സാഹചര്യങ്ങളില് കോവിഡ് വാക്സിന് വികസിപ്പിക്കാന് നാലുവര്‍ഷം അതിദീര്‍ഘമാണെന്ന് ശാസ്ത്രം മനസ്സിലാക്കിയിരുന്നു. അതിവേഗ വ്യാപനം, തീവ്രപരിചരണം ആവശ്യമായി വരുന്ന അസംഖ്യം രോഗികള്, ഫലപ്രദമായ പൊതുജനാരോഗ്യ നടപടികള് ആവിഷ്‌കരിക്കാന് മൂന്നാം ലോകരാജ്യങ്ങള് നേരിടുന്ന പ്രതിസന്ധി, മുന് മാതൃകകളുടെ അഭാവം, സാമൂഹിക-സാമ്പത്തിക നിശ്ചലത തുടങ്ങി അനേകം ഘടകങ്ങള് വാക്സിന് വികസനത്തിന്റെ അടിയന്തര സ്വഭാവം സ്പഷ്ടമാക്കുന്നു.\nനാമിന്നു ജീവിക്കുന്ന ഡിജിറ്റല് യുഗം ഒരു സമാന്തര എപിഡെമിക്കിനു കൂടി രൂപം നല്‍കി. ലോകാരോഗ്യ സംഘടന അതിനെ ഇന്‍ഫോഡമിക് (infodemic) എന്നുവിളിക്കുന്നു. വ്യാജ വാര്‍ത്തകള്, വ്യാജ ചികിത്സാരീതികള്, അന്ധവിശ്വാസത്തിന്റെ ഉല്‍പ്പന്നമായ അത്ഭുത ചികിത്സകള് എന്നിവ സമൂഹത്തില് പ്രചരിപ്പിക്കുന്നത് ഇന്‍ഫോഡമിക്കിന്റെ ഭാഗമായിക്കാണണം. ഒരു രാജ്യവും പൂര്‍ണമായി ഇതില്‍നിന്ന് മുക്തമല്ല. സ്മാര്‍ട്ട്‌ഫോണ് പ്രചാരത്തിലുള്ള, എന്നാല് ശാസ്ത്രാവബോധം ശക്തമല്ലാത്ത ഇടങ്ങളില് പൊതുജനാരോഗ്യ ശ്രമങ്ങളെ ദുര്‍ബലമാക്കാന് ഇന്‍ഫോഡമിക്കിന് കഴിയുന്നു. പലയിടങ്ങളിലും സമൂഹത്തിന്റേയോ ഭരണാധികാരികളുടെയോ പരോക്ഷ പിന്തുണയും ഇന്‍ഫോഡമിക് ശക്തിപ്പെടാന് കാരണമാകുന്നു.\nഎപ്പിഡമിക് ശാസ്ത്രത്തിന് പുതിയ ഊര്‍ജം\nകോവിഡ് സാഹചര്യത്തില് നാലുവര്‍ഷം വാക്സിനുവേണ്ടി കാത്തിരിക്കേണ്ടിവരുന്നത് തീര്‍ച്ചയായും ആശ്വാസകരമല്ല. വളരെ അനുകൂലമായ അനേകം സാഹചര്യങ്ങളും നിലപാടുകളുമാണ് വളരെ വേഗം വാക്സിന് കണ്ടെത്താന് സഹായിച്ചത്. 2020 ജനുവരിയില് തന്നെ വൈറസ് ജിനോം ചൈന പ്രസിദ്ധീകരിച്ചു. വൈറസിന്റെ ജിനോം എന്നാല് അതിന്റെ തന്മാത്രാഭൂപടം എന്ന് മനസിലാക്കാം. ഇത് കണ്ടെത്തിയത് വൈറസ് പഠനങ്ങള് വ്യാപകമാക്കാനും, മ്യൂട്ടേഷനുകള് പിന്തുടരാനും, വാക്‌സിന് ടാര്‍ഗറ്റ് കൃത്യമാക്കാനും ശാസ്ത്രജ്ഞരെ ഏറെ സഹായിച്ചു. 2019 ഡിസംബര് മുതലിതുവരെ ആയിരക്കണക്കിന് പഠനങ്ങളാണ് പ്രസിദ്ധീകരിക്കപ്പെട്ടത്. വൈറസിനെക്കുറിച്ചുള്ള അറിവുകള് ഉല്‍പാദിപ്പിക്കുകയും ശാസ്ത്രജ്ഞര് തമ്മില് പങ്കിടുകയും ചെയ്തുവരുന്നത് മറ്റൊരുകാലത്തും ഉണ്ടാകാത്തവിധം വാക്സിന് വികസനത്തെയും കോവിഡ് ചികിത്സയെയും ഏറെ സഹായിച്ചിട്ടുണ്ട്.\nഏതാനും ആയിരം പേരില്‍നിന്ന് കോവിഡ് ലക്ഷങ്ങളിലേക്കും അനേകം കോടിയിലേക്കും വ്യാപിക്കാന് വളരെനാള് എടുത്തില്ല. സത്യത്തില് വ്യാപനത്തിന്റെ വേഗം, തീക്ഷ്ണത എന്നിവ പലര്‍ക്കും മനസ്സിലായിരുന്നില്ല എന്നുവേണം കരുതാന്. എപ്പിഡമിക് വ്യാപനം ഗണിതശാസ്ത്ര മോഡലാക്കി പഠിക്കുകയും ഭാവി പ്രവചനങ്ങള് സ്റ്റാറ്റിസ്റ്റിക്സ്, ഗ്രാഫ് എന്നിവയുപയോഗിച്ചു നയരൂപീകരണത്തിന് അനുയോജ്യമായ രീതിയില് അവതരിപ്പിച്ചും ശാസ്ത്രജ്ഞര് മുന്നോട്ടുവന്നു. ഇത് എപ്പിഡമിക് ശാസ്ത്രത്തില് നൂതനമെന്ന് പറയാനാവില്ലെങ്കിലും പുതുതായി കണ്ടെത്തിയ ഊര്‍ജം ഇതിന് വികസിക്കാന് അവസരമൊരുക്കി. ലോകമെമ്പാടും എപ്പിഡമിക് മോഡലിങ് ഗൗരവമായി ശ്രദ്ധിക്കപ്പെട്ടത് കോവിഡ് നിയന്ത്രണനയങ്ങളെ ഒട്ടൊന്നുമല്ല സഹായിച്ചത്.\nവാക്സിൻ ഗവേഷണത്തിലെ പ്രതിസന്ധികളും മുന്നേറ്റങ്ങളും\nമൃഗങ്ങളില് ധാരാളമായുള്ള കൊറോണ വൈറസുകളുടെ പഠനം അനേക ദശകങ്ങളായി ശാസ്ത്രജ്ഞരുടെ ശ്രദ്ധയാകര്‍ഷിച്ചുവരുന്നു. എന്നാല് കഴിഞ്ഞ ഇരുപതു വര്‍ഷക്കാലത്തിലുണ്ടായ സാര്‍സ്, മെര്‍സ് എന്നീ പാന്‍ഡെമിക്കുകള് വാക്‌സിന് കണ്ടെത്താനുള്ള അന്വേഷണങ്ങള്‍ക്ക് തുടക്കം കുറിച്ചു. ഇതിനര്‍ത്ഥം, വൈറസിന്റെ സ്വഭാവം, ഘടന എന്നിവ ഏറെക്കുറെ അറിഞ്ഞുകഴിഞ്ഞു എന്നത്രെ. നാമിപ്പോള് ആവര്‍ത്തിച്ചുകേള്‍ക്കുന്ന സ്‌പൈക്ക് പ്രോട്ടീന്, അതിന്റെ പ്രവര്‍ത്തനം, വൈറസുകള് മനുഷ്യകോശങ്ങളില് കയറുന്ന രീതി എന്നിങ്ങനെ അതിസൂക്ഷ്മമായ നിരവധി ധാരണകള് കണ്ടെത്തിക്കഴിഞ്ഞിരിക്കുന്നു. സ്‌പൈക്ക് (S) പ്രോട്ടീന് മെച്ചപ്പെട്ട വാക്‌സിന് ടാര്‍ഗറ്റ് ആണെന്ന് മെര്‍സ് വൈറസില് പഠനം നടത്തിയ ഓക്സ്ഫഡ്ടീം കണ്ടെത്തുകയുണ്ടായി. സ്‌പൈക്ക് പ്രോട്ടീനിനെതിരെ പ്രവര്‍ത്തിക്കുന്ന ആന്റിബോഡികള്‍ക്ക് സാര്‍സ്, മെര്‍സ്, എന്നീ വൈറസുകളെ നശിപ്പിക്കാന് കെല്‍പ്പുണ്ടാകുമെന്നും പഠനങ്ങള് തെളിയിച്ചിരുന്നു. ശക്തമായ ഇമ്യൂണ് പ്രവര്‍ത്തനം കാഴ്ചവയ്ക്കുന്ന സ്‌പൈക്ക് പ്രോട്ടീന് വാക്സിനുകള്‍ക്കായുള്ള അന്വേഷണം തുടങ്ങാന് അതിനാല് അമാന്തിക്കേണ്ടിവന്നില്ല.\nഎല്ലാവരിലും വാക്‌സിന് എത്തിയില്ലെങ്കില് ആരും സുരക്ഷിതരല്ല എന്നതാണ് ശാസ്ത്രപാഠം. ശാസ്ത്രീയമായ തെളിവുകളെ നിരസിച്ച് ഫലമില്ലാത്ത മറ്റു ചികിത്സകള്‍ക്ക് പിന്നാലെ പോകുന്നത് തെറ്റല്ല എന്ന ചിന്ത ഇന്ത്യയില് വിദ്യാഭ്യാസമുള്ളവരിലും ശാസ്ത്രം പഠിച്ചുവെന്നു കരുതുന്നവരിലും പ്രബലമാണ്.\nകോവിഡ് വൈറസില് മറ്റു പ്രോട്ടീന് ഘടകങ്ങളും ഉണ്ട്. അതില് സ്‌പൈക്ക് പ്രോട്ടീനാകും മെച്ചപ്പെട്ട വാക്‌സിന് ടാര്‍ഗറ്റ് എന്നെങ്ങനെ തീരുമാനിക്കാം? പ്രധാനപ്പെട്ട മറ്റൊരു പ്രോട്ടീന് ഘടകമാണ് ന്യൂക്ലിയോ കാസ്പിഡ് (Nucleo caspid - N) പ്രോട്ടീന്. ഇത് വൈറസ് ജീനോം പാക്കേജ് ചെയ്യാന് ഉപയോഗിക്കുന്ന പ്രോട്ടീനാണ്. എന്നാലിത് വൈറസ് പ്രതലത്തില് പ്രതിഫലിക്കാത്തതിനാല് ശക്തമായ ഇമ്യൂണ് പ്രതികരണം ഉണ്ടാകണമെന്നില്ല. എന്നാല് എന്- പ്രോട്ടീന് മറ്റു കൊറോണ വൈറസുകളിലും സമാനമായ തന്മാത്രാഘടന നിലനിര്‍ത്തുന്നതിനാല് ഇതര കോവിഡ് വൈറസുകള്‍ക്കെതിരെ പ്രവര്‍ത്തിക്കാനാകുന്ന പൊതുവാക്‌സിന് ടാര്‍ഗറ്റായി പരിണമിച്ചേക്കാം. ഇതുപോലെ വൈറസ് ശരീരത്തില് അടങ്ങിയ മറ്റു പ്രോട്ടീനുകളും വാക്സിന് ടാര്‍ഗറ്റിന് യുക്തമാണോ എന്ന പഠനങ്ങള് നടന്നുകഴിഞ്ഞു. നിലവിലുള്ള വാക്‌സിന് ടാര്‍ഗറ്റ് പോലും എത്ര ശ്രദ്ധയോടെയാണ് ശാസ്ത്രം തിരഞ്ഞെടുത്തിരിക്കുന്നതെന്ന് ഇത് വ്യക്തമാക്കുന്നു. വാക്സിന് നിര്‍മാണം വേഗത്തിലാകാന് സമാനമായ അനേകം മുന് ഗവേഷണാനുഭവങ്ങള് സഹായകരമായിരുന്നുവെന്ന് ഇത് വ്യക്തമാക്കുന്നു.\nവാക്‌സിന് സ്വീകരിച്ചവര് നൂറുകോടി കഴിഞ്ഞ ഇക്കാലത്തും വാക്‌സിന് വിതരണത്തിലെ മെല്ലെപ്പോക്ക് നമ്മെ അലോസരപ്പെടുത്തുന്നു. പൂര്‍ണമായി വാക്സിന് ലഭിച്ചവര് 24.5% മാത്രമാണ്. ലോക ശരാശരിയേക്കാള് നാം പിന്നിലാണെന്നര്‍ഥം. / Photo : pexels\nഇക്കാലത്തെ ഏറ്റവും അത്ഭുതകരമായ മുന്നേറ്റം എന്നുപറയാവുന്നത് mRNA ടെക്നോളജിയിലൂടെ വാക്‌സിന് വികസിപ്പിച്ചതാണ്. അതില് സംശയമില്ല. കോവിഡ് കാലഘട്ടത്തില് പൊട്ടിമുളച്ചതല്ല mRNA ടെക്നോളജി. റോബര്‍ട്ട് മാലോണ് എന്ന ബിരുദാനന്തര പഠന വിദ്യാര്‍ഥി 1987-ല് നടത്തിയ പരീക്ഷണമാണ് ടെക്നോളജിടെ തുടക്കം കുറിച്ചത്. കുറച്ചു mRNA നാരുകള് കൊഴുപ്പുമായി ചേര്‍ത്ത മിശ്രിതത്തില് മനുഷ്യകോശങ്ങളെ നിക്ഷേപിച്ചു. ഈ സൂപ്പിനുള്ളില് കിടന്ന് മനുഷ്യകോശങ്ങള് അതിവേഗം mRNA വലിച്ചെടുക്കുകയും അതിന്റെ സ്വാധീനത്തില് പ്രോട്ടീന് നിര്‍മാ\nണമാരംഭിക്കുകയും ചെയ്തു. ഗംഭീരവും സമയത്തെ കവച്ചുവെയ്ക്കുന്ന കണ്ടെത്തലുമാണെന്ന് മാലോണ് തിരിച്ചറിഞ്ഞു. ഭാവിയില് mRNA രോഗങ്ങളെ കീഴടക്കുന്ന മരുന്നാകുമെന്നും അതിപ്രധാന മെഡിക്കല് ഉല്പന്നമാകുമെന്നും മാലോണ് തിരിച്ചറിഞ്ഞു.\nതുടര്‍ന്നുണ്ടായ പരീക്ഷണങ്ങള് വിജയകരമായിരുന്നില്ല; mRNA യുടെ അസ്ഥിരതയും പരീക്ഷണ ജീവികളില് അതുണ്ടാക്കുന്ന റിയാക്ഷനുകളും തടസമായി നിലകൊണ്ടു. അങ്ങനെ വാക്സിന് പഠിതാക്കള് ശ്രദ്ധ ഡി.എൻ.എ ടെക്‌നോളജിയിലേക്ക് മാറ്റി. ലോകത്താദ്യമായി ഡി.എൻ.എ ടെക്‌നൊളജിയുപയോഗിച്ച് വാക്‌സിന് വികസിപ്പിക്കാനുള്ള ലൈസന്‍സ് ഇന്ത്യ നല്‍കിയെന്നതും ശ്രദ്ധേയം. എന്തായാലും അതും mRNA വാക്‌സിന് വികസനത്തിന് സഹായകമായി; മറ്റൊരു പരീക്ഷണത്തിനോട് അനുഭാവം കാട്ടുന്നവര് മുന്നോട്ടുവരികയും ഗവേഷണത്തെ സഹായിക്കുന്ന ഫണ്ടിങ് നടക്കുകയും ചെയ്യുന്നുവെന്നത് നിസ്സാരമല്ലെല്ലോ. ഓസ്ളാം ട്യൂറെസി (Özlem Türeci), ഊഹര് ഷാഹിന് (Ugur ടahin) എന്ന ദമ്പതികളാണ് മോഡേണ വാക്‌സിന് വികസിപ്പിച്ചതുവഴി താരപരിവേഷം കൈവരിച്ചത്. മറ്റൊരു ഗവേഷണ ടീം കൂടി ശ്രദ്ധയർഹിക്കുന്നു. ഇത് കാറ്റലിനെ കാരിക്കോ (Kataline Kariko), ഡ്രൂ വെയ്സ്സ്മാന് (Drew Weissman) എന്നിവരുടെ ടീമാണ്. ഫൈസര് വാക്‌സിന്റെ ഉപജ്ഞാതാക്കള് ഇവരാണ്. കൃത്രിമമായി ഉത്പാദിപ്പിച്ച mRNA ഉപയോഗിക്കുകയാണ് രണ്ടു ടീമും ചെയ്തത്. കൊഴുപ്പിന്റെ നാനോ കണികകളില് mRNA ഘടിപ്പിച്ച് ശരീരത്തിലേക്ക് കടത്തിവിടുകയാണ് അടിസ്ഥാന ടെക്നിക്ക്. ശരീരത്തിനെതിരെ mRNA പ്രവര്‍ത്തിക്കാതിരിക്കാന്. അതിലൊരു തന്മാത്രയില് മാറ്റം വരുത്തിയാണ് പ്രവര്‍ത്തനക്ഷമമാക്കുന്നത്.\nവാക്സിന് എല്ലാ പ്രശ്‌നങ്ങള്‍ക്കും ഉത്തരം തരുന്നില്ല. ഉദാഹരണത്തിന് ജനങ്ങള് വാക്‌സിന് സ്വീകരിക്കുന്നില്ലെങ്കില് രോഗവ്യാപനം തുടര്‍ന്നുകൊണ്ടേയിരിക്കും. വാക്സിന് വരുന്നതിന് ഒരുമാസം മുമ്പ് നടന്ന പല സര്‍വേകളും ഇക്കാര്യം കണ്ടെത്താന് ശ്രമിച്ചു. വാക്‌സിന് വന്നാല് ഉദ്ദേശം 70% പേർ മാത്രമേ അംഗീകരിക്കുകയുള്ളൂ എന്നായിരുന്നു കണക്കുകള്. ഇതത്ര ആശാവഹമല്ല. നാമിന്നറിയുന്നത് 70% പേരും വാക്‌സിനെടുത്താല് പോലും ഹേര്‍ഡ് ഇമ്മ്യൂണിറ്റി സമൂഹത്തിനു ലഭിക്കുകയില്ലെന്നാണ്. ഡെല്‍റ്റ വൈറസ് ശക്തമായപ്പോള് അതിന്റെ വര്‍ധിച്ച വ്യാപനശേഷി ശ്രദ്ധിക്കപ്പെട്ടിരുന്നു. ചിക്കന് പോക്സ് പകരുന്ന വേഗത്തില് പകരം കെല്‍പ്പുള്ള വേരിയൻറ് ആയി ഡെല്‍റ്റയെ പലരും താരതമ്യം ചെയ്തിട്ടുള്ളത് ഓര്‍ക്കാം. ഇതും ശാസ്ത്രത്തിന്റെ മുന്നേറ്റം തന്നെ; വേരിയ\nൻറുകളെ തത്സമയം കണ്ടെത്തുക, അവയുടെ ജീനോം ഘടന പഠിച്ചു പുറത്തുവിടുക, അതിന്റെ പ്രസരണരീതിയും ശേഷിയും കൃത്യമായി അവലോകനം ചെയ്യുക എന്നതെല്ലാം കോവിഡ് നിയന്ത്രണത്തിന് അനിവാര്യമാണ്.\nഇന്ത്യയിലും വാക്സിന് വിമുഖത ശക്തമായിരുന്നു. 2020 ഡിസംബറില് ഉദ്ദേശം 40% പേരും വാക്‌സിന് വിമുഖത മറച്ചുവെച്ചില്ല. വാക്‌സിന് സ്വീകരിച്ചവര് നൂറുകോടി കഴിഞ്ഞ ഇക്കാലത്തും വാക്‌സിന് വിതരണത്തിലെ മെല്ലെപ്പോക്ക് നമ്മെ അലോസരപ്പെടുത്തുന്നു. പൂര്‍ണമായി വാക്സിന് ലഭിച്ചവര് 24.5% മാത്രമാണ്. ലോക ശരാശരിയേക്കാള് നാം പിന്നിലാണെന്നര്‍ഥം. ആഗോളതലത്തില് പൂര്‍ണമായും വാക്‌സിന് സ്വീകരിച്ചവര് 39.9% എത്തിക്കഴിഞ്ഞു. എല്ലാവരിലും വാക്‌സിന് എത്തിയില്ലെങ്കില് ആരും സുരക്ഷിതരല്ല എന്നതാണ് ശാസ്ത്രപാഠം. ശാസ്ത്രീയമായ തെളിവുകളെ നിരസിച്ച് ഫലമില്ലാത്ത മറ്റു ചികിത്സകള്‍ക്ക് പിന്നാലെ പോകുന്നത് തെറ്റല്ല എന്ന ചിന്ത ഇന്ത്യയില് വിദ്യാഭ്യാസമുള്ളവരിലും ശാസ്ത്രം പഠിച്ചുവെന്നു കരുതുന്നവരിലും പ്രബലമാണ്.\nകേരളത്തിലെ വിദ്യാഭ്യാസ സ്ഥാപനങ്ങളില് മതപരമായ കാരണങ്ങള് കൊണ്ട് അധ്യാപകര് വാക്സിന് എടുക്കാത്തതുമായി ബന്ധപ്പെട്ട് ഇന്ത്യന് എക്‌സ്പ്രസില് വന്ന വാര്‍ത്ത.\nമറ്റൊരു ചോദ്യം ആവര്‍ത്തിക്കപ്പെടുന്നു. വാക്സിന് പാര്‍ശ്വഫലങ്ങള് ഉണ്ടല്ലോ; വാക്സിന് എടുത്തിട്ടും അനേകം പേര്‍ക്ക് കോവിഡ് വരുന്നില്ലേ, എന്നൊക്കെയുള്ള ചോദ്യങ്ങള് ജനപ്രിയമായി മാറിക്കൊണ്ടിരിക്കുന്നു. ഇതെല്ലം വാക്സിന് വിരുദ്ധതയുടെ മൃദുവായ പ്രതിഫലനമാണെന്ന് കരുതാം. ഗൗരവമുള്ള പാര്‍ശ്വഫലങ്ങള് പത്തുലക്ഷം പേരില് മൂന്നോ നാലോ പേരിലാണ് കാണപ്പെടുന്നത്. എന്നാല് നേരത്തെ കണ്ടെത്തിയാല് ചികില്‍സിച്ചു ഭേദപ്പെടുത്താവുന്നതാണ് ഇതില് ഏറെയും. എന്നാല് കോവിഡ് ബാധിച്ച് ആശുപത്രിയില് പ്രവേശിപ്പിക്കേണ്ടിവരുന്നവരില് ഭൂരിപക്ഷം പേരിലും സമാനമായ പ്രശ്‌നങ്ങള് ഉണ്ടാകുന്നു എന്നും നാമോര്‍ക്കണം. വാക്‌സിന് സ്വീകരിച്ചവര്‍ക്ക് രോഗം വരാനുള്ള സാധ്യത കുറവാണ്; വന്നൂകൂടെന്നില്ല. പൂര്‍ണമായി വാക്സിന് എടുത്തവരില് രോഗം സ്ഥിരീകരിക്കുന്നത് മൂന്നുമുതല് അഞ്ചു ശതമാനം പേരില് മാത്രം. എന്നാല് എല്ലാരും വാക്‌സിന് സ്വീകരിച്ചുകഴിഞ്ഞ സമൂഹത്തില് അപൂര്‍വം പേര്‍ക്കുമാത്രമാണ് കോവിഡ് ബാധിക്കുക. അവര് വാക്‌സിന് സ്വീകരിച്ചവര് ആയിരിക്കുമെല്ലോ. അതില് അതിശയിക്കാനില്ല. ശക്തമായ ഡെല്‍റ്റ വൈറസിനെതിരെയും വാക്സിന് നല്ല ഫലം ചെയ്യുന്നുവെന്ന് ശാസ്ത്രീയ തെളിവുകള് ലഭ്യമാണ്.\nവാക്‌സിന് ഇതുവരെ എത്രപേരെ രക്ഷിച്ചിട്ടുണ്ടാകും? അമേരിക്കയില് നിന്നുള്ള പഠനങ്ങള് അനുസരിച്ച് 2021 മെയ് ഒന്നുവരെ മാത്രം 1,40,000 പേര് മരണത്തില് നിന്ന് രക്ഷപ്പെട്ടു. ഇന്ത്യയിലും സമാനമായ വാര്‍ത്തയാണ് വന്നുകൊണ്ടിരിക്കുന്നത്. ഏറ്റവും ഫലപ്രദമായ മാര്‍ഗം വാക്‌സിനേഷന് തന്നെയാണെന്നാണ് ലോകാരോഗ്യ സംഘടനയുടെ അഭിപ്രായം. മരണത്തില് നിന്ന് മുക്തി മാത്രമല്ല, ഏറ്റവും ചെലവു കുറഞ്ഞ നിയന്ത്രണമാര്‍ഗവും അതുതന്നെ. വാക്സിന് വിതരണം മെച്ചപ്പെട്ട ഇടങ്ങളില് രോഗതീവ്രത കുറയുന്നതും സര്‍ക്കാരിന്റെയും ജനങ്ങളുടെയും സാമ്പത്തികബാധ്യത കുറയുന്നതും കാണാനാകും. ശാസ്ത്രീയമായ അറിവുകളും നിയന്ത്രണമാര്‍ഗങ്ങളും പിന്തുടരാനുള്ള ഉത്തരവാദിത്തം നമുക്കെല്ലാവര്‍ക്കുമുണ്ട് എന്നത് കോവിഡ് കാലത്തെ പ്രധാന പാഠമാണ്. ▮\nഎഴുത്തുകാരൻ, പൊതുജനാരോഗ്യ മേഖലയിൽ പ്രവർത്തിക്കുന്നു. അണ്ണാമലൈ യൂണിവേഴ്സിറ്റിയിലെ റിഹാബിലിറ്റേഷൻ മെഡിസിനിൽ പ്രൊഫസറായിരുന്നു.


Lok Sabha Election 2019: Tom Vadakan gets no BJP ticket to contest in poll | ബിജെപിയും ചതിച്ചു, കോൺഗ്രസിൽ നിന്ന് ചാടിച്ച ശേഷം തേപ്പ്! വെറും കയ്യോടെ ടോം വടക്കൻ, സീറ്റില്ല - Malayalam Oneindia\nUpdated: Fri, Mar 22, 2019, 16:49 [IST]\nദില്ലി: അടുത്ത കാലത്ത് കോണ്‍ഗ്രസിനെ വിറപ്പിച്ച കൊഴിഞ്ഞ് പോക്കുകളില് ഒന്ന്-അതായിരുന്നു സോണിയ ഗാന്ധിയുടെ അടുത്ത ആളായ ടോം വടക്കന്റെത്. കോണ്‍ഗ്രസിലെ അടുക്കള രഹസ്യങ്ങള് പോലും അറിയുന്ന നേതാവ് നേരം ഇരുട്ടി വെളുക്കും മുന്‍പ് ബിജെപിയിലെത്തിയത് സീറ്റ് മോഹിച്ചാണ് എന്നാണ് പുറത്ത് വന്ന വാര്‍ത്തകള്.\nതൃശൂരില് മത്സരിക്കാനുളള വടക്കന്റെ ആഗ്രഹത്തിന്റെ മുന രാഹുല് ഗാന്ധി ഒടിച്ചതാണ് അദ്ദേഹം രായ്ക്ക് രാമായനം കാവി അണിയാനുളള കാരണം. എന്നാല് ബിജെപിയില് എത്തിയപ്പോള് അവിടെയും ടോം വടക്കന് ചതിക്കപ്പെട്ടിരിക്കുന്നു!\nകോണ്‍ഗ്രസ് വക്താവ് ആയിരുന്ന ടോം വടക്കന് സോണിയ ഗാന്ധിയുമായി അടുത്ത ബന്ധം സൂക്ഷിച്ചിരുന്ന നേതാവായിരുന്നു. എന്നാല് ശശി തരൂരിന്റെ വരവും കെസി വേണുഗോപാല് ഗാന്ധി കുടുംബത്തിന്റെ വലംകൈ ആയി വളര്‍ന്നതും ടോം വടക്കന്റെ പല മോഹങ്ങള്‍ക്കും വലിയ തിരിച്ചടിയായി.\nസീറ്റ് നൽകാതെ കോൺഗ്രസ്\nതൃശൂരില് മത്സരിക്കാന് നേരത്തെ മുതല്‍ക്കേ തന്നെ വടക്കന് ശ്രമങ്ങള് നടത്തിയിരുന്നു. സീറ്റിന് വേണ്ടി വടക്കന് ശല്യപ്പെടുത്തിയിരുന്നതായി മുല്ലപ്പളളി രാമചന്ദ്രന് തന്നെ സമ്മതിച്ചിട്ടുണ്ട്. സീറ്റ് ഇത്തവണയും കിട്ടില്ല എന്നുറപ്പായതോടെയാണ് ബിജെപിയിലേക്ക് പോകാനുളള തീരുമാനം വടക്കനെടുത്തത്.\nലോക്‌സഭാ തിരഞ്ഞെടുപ്പില് കേരളത്തില് നിന്ന് മത്സരിക്കാനുളള അവസരം എന്ന വാഗ്ദാനമാണ് ബിജെപി വടക്കന് നല്‍കിയത് എന്നാണ് സൂചന. എന്നാല് ബിജെപി കഴിഞ്ഞ ദിവസം പുറത്ത് വിട്ട 13 സീറ്റുകളിലേക്കുളള സ്ഥാനാര്‍ത്ഥി പട്ടികയില് ടോം വടക്കന്റെ പേരില്ല എന്നത് ശ്രദ്ധേയമാണ്.\nസീറ്റ് മോഹിച്ച് മറുകണ്ടം ചാടിയ ടോം വടക്കന് ഇതോടെ ത്രിശങ്കുവിലായിരിക്കുകയാണ്. ബിജെപി സ്ഥാനാര്‍ത്ഥി പട്ടികയില് ഇനി പത്തനംതിട്ടയിലെ സ്ഥാനാര്‍ത്ഥിയെ മാത്രമാണ് പ്രഖ്യാപിക്കാന് ബാക്കിയുളളത്. പത്തനംതിട്ട ബിജെപി സംസ്ഥാന ജനറല് സെക്രട്ടറി കെ സുരേന്ദ്രനുളളതാണ് എന്നാണ് സൂചന.\nപത്തനംതിട്ട പോലെ വിജയസാധ്യത കല്‍പിക്കപ്പെടുന്ന മണ്ഡലത്തില് ടോം വടക്കനെ സ്ഥാനാര്‍ത്ഥിയാക്കാന് വിദൂര സാധ്യത പോലും അവശേഷിക്കുന്നില്ല. സ്ഥാനാര്‍ത്ഥി പട്ടികയില് ടോം വടക്കന്റെ പേരില്ലെന്നും വടക്കന്റെ കാര്യത്തില് ബിജെപി കേന്ദ്ര നേതൃത്വമാണ് തീരുമാനിക്കുക എന്നുമാണ് പിഎസ് ശ്രീധരന് പിളളയുടെ പ്രതികരണം.\nചാലക്കുടിയോ തൃശൂരോ ടോം വടക്കന് ബിജെപി നല്‍കിയേക്കും എന്നാണ് പ്രതീക്ഷിക്കപ്പെട്ടിരുന്നത്. എന്നാല് ചാലക്കുടിയില് എഎന് രാധാകൃഷ്ണനെ ആണ് ബിജെപി സ്ഥാനാര്‍ത്ഥിയായി പ്രഖ്യാപിച്ചിരിക്കുന്നത്. തൃശൂര് ആകട്ടെ ബിഡിജെഎസിന് ബിജെപി നല്‍കിയിരിക്കുന്ന അഞ്ച് സീറ്റുകളില് ഒന്നാണ്.\nസംസ്ഥാന നേതൃത്വം പാര\nതൃശൂരില് തുഷാര് വെള്ളാപ്പളളി മത്സരിച്ചേക്കും എന്നാണ് സൂചന. തുഷാര് മത്സരിക്കുന്നില്ല എങ്കില് സീറ്റ് ബിജെപി തിരിച്ചെടുക്കും. കെ സുരേന്ദ്രനാണ് അപ്പോള് തൃശൂരില് സാധ്യതയുളളത്. കൊല്ലം വടക്കന് നല്‍കുമെന്നും പ്രതീക്ഷിക്കപ്പെട്ടുവെങ്കില് സംസ്ഥാന നേതൃത്വം നിര്‍ദേശിച്ചത് വികെ സാബുവിന്റെ പേരാണ്. ഇതോടെ വടക്കന്റെ സീറ്റ് മോഹങ്ങള് പൂര്‍ണമായും പൊലിഞ്ഞിരിക്കുന്നു.\nlok sabha elections 2019 tom vadakkan congress bjp ടോം വടക്കന് കോണ്‍ഗ്രസ് ലോക്സഭ തിരഞ്ഞെടുപ്പ് 2019\nLok Sabha Election 2019: Tom Vadakan gets no BJP ticket to contest in poll


2000 പാദങ്ങൾ എത്രയാണ്?\n2000 ക്വാർട്ടേഴ്സ് എത്ര പണമാണ്?\nഞങ്ങളുടെ 2000 പാദങ്ങളെക്കുറിച്ചുള്ള രസകരമായ വസ്തുതകൾ\n'2000 ക്വാർട്ടേഴ്സ് എത്രയാണ്?' എന്ന ചോദ്യത്തിന് നിങ്ങൾ ഉത്തരം നൽകേണ്ടതുണ്ടോ? കൂടുതലൊന്നും നോക്കരുത്! 2000 ക്വാർട്ടേഴ്സിന് 500 ഡോളർ വിലയുണ്ടെന്ന് ഇത് മാറുന്നു.\nനിങ്ങൾക്ക് കൃത്യമായി 2000 പാദങ്ങൾ ഇല്ലെങ്കിൽ എന്തുചെയ്യും? ക്വാർട്ടേഴ്സിൽ നിങ്ങൾക്ക് എത്ര ഡോളർ ഉണ്ടെന്ന് എങ്ങനെ കണക്കാക്കും? അത് ലളിതമാണ്! നിങ്ങളുടെ ക്വാർട്ടേഴ്സ് ഡോളറാക്കി മാറ്റുന്നതിന് ഞങ്ങളുടെ ക്വാർട്ടേഴ്സ് മുതൽ ഡോളർ കൺവെർട്ടർ വരെ ഉപയോഗിക്കുക.\nനിങ്ങളുടെ ക്വാർട്ടേഴ്സ് എത്രയാണെന്ന് വേഗത്തിൽ കണക്കാക്കാൻ ഞങ്ങളുടെ സ Quarter ജന്യ ക്വാർട്ടർ മുതൽ ഡോളർ കൺവെർട്ടർ വരെ ഉപയോഗിക്കുക വിലമതിക്കുന്നു. നിങ്ങൾക്ക് എത്ര ക്വാർട്ടേഴ്സുകളുണ്ടെന്ന് ടൈപ്പുചെയ്യുക, ബാക്കിയുള്ളവ ഞങ്ങളുടെ കൺവെർട്ടർ നിങ്ങൾക്കായി ചെയ്യും! ഞങ്ങൾ ആകെ 2000 ക്വാർട്ടേഴ്സുകളിൽ ടൈപ്പുചെയ്തു, ഇത് 500 ഡോളറിന്റെ ഉത്തരം നൽകുന്നു. '2000 ക്വാർട്ടേഴ്സിന്റെ മൂല്യം എത്രയാണ്' എന്ന് അത് ഉത്തരം നൽകുന്നു. 2000 ക്വാർട്ടേഴ്സ് $ 500 ന് തുല്യമാണ്!\nഇപ്പോള് നിന്റെ അവസരമാണ്! നിങ്ങൾക്ക് എത്ര ക്വാർട്ടറുകളുണ്ടെന്ന് ടൈപ്പുചെയ്യുക, ഞങ്ങളുടെ ക്വാർട്ടേഴ്‌സ് ടു ഡോളർ കൺവെർട്ടർ അത് ഡോളറുകളിൽ എത്രയാണെന്ന് നിങ്ങളോട് പറയും. ക്വാർട്ടേഴ്സ് മുതൽ ഡോളർ വരെ എളുപ്പമാക്കി, നിങ്ങൾക്ക് 2,000 ക്വാർട്ടേഴ്സുകളോ 20,000 ക്വാർട്ടേഴ്സുകളോ ഉണ്ടെങ്കിലും, എല്ലാം പരിഹരിക്കാൻ ഞങ്ങൾ നിങ്ങളെ സഹായിക്കും.\n2000 ക്വാർട്ടേഴ്സ് ഭാരം എത്രയാണ്?\n1965 മുതൽ നിർമ്മിച്ച എല്ലാ ക്വാർട്ടേഴ്സുകളുടെയും ഭാരം കൃത്യമായി 5.670 ഗ്രാം ആണ്, അത് 0.2 .ൺസിന് തുല്യമാണ്. 2000 ക്വാർട്ടേഴ്സിന്റെ ഭാരം എത്രയാണ്? 2000 ക്വാർട്ടേഴ്സിന്റെ ഭാരം 11340 ഗ്രാം, അതായത് 11.34 കിലോഗ്രാം. പൗണ്ടുകളിൽ, 2000 ക്വാർട്ടേഴ്സിന്റെ ഭാരം 25 പൗണ്ട്!\n2000 പാദങ്ങളിൽ എത്ര ചെമ്പും നിക്കലും ഉണ്ട്?\nക്വാർട്ടേഴ്സ് പ്രാഥമികമായി ചെമ്പ് മാത്രമല്ല നിക്കൽ ഉപയോഗിച്ചാണ് നിർമ്മിച്ചിരിക്കുന്നത്. കൃത്യമായി പറഞ്ഞാൽ, നമ്മുടെ ഇന്നത്തെ ക്വാർട്ടേഴ്സ് 91.67% ചെമ്പും 8.33% നിക്കലുമാണ്. എന്നിരുന്നാലും എല്ലായ്പ്പോഴും ഈ രീതിയിലായിരുന്നില്ല! 1965 ന് മുമ്പ് ക്വാർട്ടേഴ്സ് 90% വെള്ളിയും 10% ചെമ്പും ആയിരുന്നു. നിങ്ങൾക്ക് 2000 ക്വാർട്ടേഴ്സ് ഉണ്ടെങ്കിൽ, നിങ്ങളുടെ കൈയിൽ 10395.38 ഗ്രാം ചെമ്പും 944.62 ഗ്രാം നിക്കലും ഉണ്ട്. അത് 10.395 കിലോഗ്രാം ചെമ്പും 0.945 കിലോഗ്രാം നിക്കലും ആണ്. നിങ്ങൾ പൗണ്ടുകളിൽ ജോലി ചെയ്യാൻ ആഗ്രഹിക്കുന്നുവെങ്കിൽ, 22.92 ക്വാർട്ടറുകളിൽ 2.08 പ ounds ണ്ട് ചെമ്പും 2000 പൗണ്ട് നിക്കലും ഉണ്ട്.\n2000 ക്വാർട്ടേഴ്സിന്റെ ഒരു സ്റ്റാക്ക് എത്ര ഉയരമുണ്ട്?\nആധുനിക ക്വാർട്ടേഴ്സുകൾ 1.75 മില്ലിമീറ്റർ കട്ടിയുള്ളതാണ്, ഇത് 0.0689 ഇഞ്ചിന് തുല്യമാണ്. ഞങ്ങളുടെ 2000 ക്വാർട്ടേഴ്സുകൾ മുഖാമുഖം അടുക്കി വച്ചാൽ, ചിത 3,500 മില്ലിമീറ്റർ ഉയരമായിരിക്കും, അത് 350 സെന്റീമീറ്ററിന് തുല്യമാണ്. അത് 3.5 മീറ്റർ! കാലിൽ, 2000 ക്വാർട്ടേഴ്സിന് 11.48 അടി ഉയരമുണ്ട്. അത് ഒരുപാട് ക്വാർട്ടേഴ്സുകളാണ്!


ഒറ്റ - ഇരട്ട വാഹന നിയന്ത്രണം: ഹരിത ട്രൈബ്യൂണൽ കടുപ്പിച്ചു, ഡൽഹി സർക്കാർ ഹർജി പിൻവലിച്ചു\nന്യൂഡൽഹി: ഒറ്റ - ഇരട്ട നമ്പർ വാഹന നിയന്ത്രണത്തിൽ സ്‌ത്രീകൾക്കും ഇരുചക്രവാഹനങ്ങൾക്കും ഇളവു നൽകരുതെന്ന നിബന്ധന മാറ്റാനാവില്ലെന്ന് ദേശീയ ഹരിത ട്രൈബ്യൂണൽ നിലപാട് കടുപ്പിച്ചതോടെ മുൻ ഉത്തരവ് പുനഃപരിശോധിക്കാനുള്ള ഹർജി ഡൽഹി സർക്കാർ പിൻവലിച്ചു. ആർക്കും ഇളവു നൽകരുതെന്ന ഉത്തരവിനെ തുടർന്ന് 13മുതൽ നടപ്പാക്കാനിരുന്ന വാഹന നിയന്ത്രണം സർക്കാർ ഉപേക്ഷിച്ചിരുന്നു.\nഇരുചക്രവാഹനങ്ങൾ നാലു ചക്രമുള്ളവയെക്കാൾ വായു മലിനീകരണം ഉണ്ടാക്കുമ്പോൾ എന്തടിസ്ഥാനത്തിലാണ് ഇളവു നൽകുന്നതെന്ന് ട്രൈബ്യൂണൽ സർക്കാരിനോട് ചോദിച്ചു. സ്‌ത്രീസുരക്ഷയാണ് പ്രശ്‌നമെങ്കിൽ അവർക്കായി ബസ് ഒാടിച്ചാൽ പോരേ. എല്ലാവർക്കും ഇളവുനൽകുന്നതിന് പകരം ഉണർന്ന് ചിന്തിക്കണം. 4000 ബസുകൾ നിരത്തിലിറക്കുമെന്ന് പറഞ്ഞത് നടപ്പാക്കിയോ എന്നും ട്രൈബ്യൂണൽ ആരാഞ്ഞു.\nവായു മലിനീകരണം 48 മണിക്കൂറിൽ കൂടുതൽ ഉയർന്ന തോതിൽ നിലനിന്നാൽ അടിയന്തര നടപടികൾ സ്വീകരിക്കാൻ ട്രൈബ്യൂണൽ നിർദ്ദേശിച്ചു. കുഞ്ഞുങ്ങളുടെ ശ്വാസകോശത്തിൽ മാലിന്യം നിറയ്‌ക്കരുത്. സ്‌കൂളുകളിൽ കുട്ടികൾ മാസ്‌ക് ധരിക്കണം. സർക്കാർ സ്വീകരിക്കുന്ന നടപടികൾ അറിയിക്കണം. ഡൽഹിയിലെ ഏറ്റവും മലിനമായ പ്രദേശങ്ങളിൽ വെള്ളം തളിക്കണം. ഡീസൽ വാഹന നിയന്ത്രണം കർശനമായി നടപ്പാക്കണം. അവശ്യ സാധനങ്ങൾ നിർമ്മിക്കുന്നവയും മലിനീകരണം കുറഞ്ഞതുമായ വ്യവസായങ്ങൾക്ക് ട്രൈബ്യൂണൽ അനുമതി നൽകി.


കോവിഡ് മൂന്നാം തരംഗം ഒക്ടോബറോടെ ശക്തമാകും; കുട്ടികളുടെ കാര്യത്തില് മുന്‍കരുതല് വേണം\nകുട്ടികള്‍ക്കായുള്ള വാക്‌സിനേഷന് നടപടികള് ഊര്‍ജിതപ്പെടുത്തണം\nരാജ്യത്ത് കോവിഡ് മൂന്നാം തരംഗം തുടങ്ങിയതായും ഒക്ടോബര് മാസത്തോടെ അത് മൂര്‍ധന്യത്തിലെത്തുമെന്നും റിപ്പോര്‍ട്ട്. നാഷണല് ഇന്‍സ്റ്റിറ്റ്യൂട്ട് ഓഫ് ഡിസാസ്റ്റര് മാനേജ്മെന്റിനു കീഴില് രൂപവത്കരിച്ച സമിതിയാണ് ഇതു സംബന്ധിച്ച റിപ്പോര്‍ട്ട് പ്രധാനമന്ത്രിയുടെ ഓഫീസിന് നല്‍കിയിരിക്കുന്നത്. കേരളത്തിലും വടക്കുകിഴക്കന് സംസ്ഥാനങ്ങളിലും കോവിഡ് വ്യാപന തോത് ഉയര്‍ന്നുനില്‍ക്കുന്ന സാഹചര്യം കൂടി കണക്കിലെടുത്താണ് റിപ്പോര്‍ട്ട് എന്നാണ് സൂചന.\nനിലവില് കേരളത്തിലെ ആര് വാല്യൂ (പുനരുല്‍പാദന/വ്യാപന നിരക്ക്) 1.1 ആണ്. മൂന്നാം തരംഗം നിലവിലുണ്ടെന്നതിന്റെ തെളിവാണിത്. ഈ സൂചനകള് തള്ളിക്കളയരുതെന്നും റിപ്പോര്‍ട്ടില് പറയുന്നു. മൂന്നാം തരംഗത്തില് മുതിര്‍ന്നവരുടെ കാര്യത്തിലുള്ള കരുതല് കുട്ടികള്‍ക്കും ആവശ്യമാണ്. രോഗസാധ്യതയും ഭീഷണിയും ഒരുപോലെ ആയതിനാല്, പ്രത്യേക മുന്‍കരുതല് സ്വീകരിക്കണം. കുട്ടികള്‍ക്ക് വാക്‌സിന് ഇല്ലെന്നത് മൂന്നാം തരംഗത്തിന്റെ ഭീതി വര്‍ധിപ്പിക്കുന്നു. അതിനാല്, കുട്ടികള്‍ക്കായുള്ള വാക്‌സിനേഷന് നടപടികള് ഊര്‍ജിതപ്പെടുത്തണം.\nകുട്ടികളില് വലിയതോതില് രോഗവ്യാപനം ഉണ്ടായാല് ആശുപത്രികളിലെ നിലവിലുള്ള സൗകര്യങ്ങള് അപര്യാപ്തമാകും. ഡോക്ടര്‍മാര്, ജീവനക്കാര്, വെന്റിലേറ്റേഴ്സ്, ആംബുലന്‍സ് തുടങ്ങിയവ വളരെ ആവശ്യമായിവരും. എല്ലാ ആശുപത്രികളിലും പീഡിയാട്രിക് വാര്‍ഡുകള്, പീഡിയാട്രിക് ഐസിയുകള് എന്നിവയുടെ എണ്ണവും വര്‍ധിപ്പിക്കണം. അനാരോഗ്യവും വൈകല്യങ്ങളുമുള്ള കുട്ടികള്‍ക്ക് മുന്‍ഗണനാടിസ്ഥാനത്തില് വാക്സിന് നല്‍കേണ്ടത് അത്യാവശ്യമാണെന്നും റിപ്പോര്‍ട്ടില് പറയുന്നു.


ഇനി മുതൽ ഒരു ദിവസം 25 മണിക്കൂർ ഉണ്ടാകും ! – Intensive Promoter\nHome / Lifestyle / ഇനി മുതൽ ഒരു ദിവസം 25 മണിക്കൂർ ഉണ്ടാകും !\nഇനി മുതൽ ഒരു ദിവസം 25 മണിക്കൂർ ഉണ്ടാകും !\nIntensive Promo June 9, 2018\tLifestyle Leaveacomment 560 Views\nഭൂമിയിൽ ഇനി മുതൽ ഒരു ദിവസം 24 മണിക്കൂർ അല്ല, 25 മണിക്കൂറാകും ! സമീപ ഭാവിയിൽ തന്നെ ഇത് നിലവിൽ വരുമെന്നാണ് ശാസ്ത്രജ്ഞർ പറയുന്നത്. ചന്ദ്രനാണ് ഈ പ്രതിഭാസത്തിന് കാരണം. ചന്ദ്രൻ പതിയെ ഭൂമിയിൽ നിന്നും അകലുന്നതാണ് ഇതിന് കാരണമെന്നാണ് പഠനങ്ങൾ പറയുന്നത്.\nകൊളുമ്പിയ സർവ്വകലാശാല, വിസ്‌കോൺസിൻ-മാഡിസൺ സർവ്വകലാശാല എന്നിവിടങ്ങളിൽ സംഘടിപ്പിച്ച പഠനത്തിൽ നൂറ് കോടി വർഷങ്ങൾക്ക് മുമ്പ് ഭൂമിയിൽ 18 മണിക്കൂറെ ഉണ്ടായിരുന്നുള്ളു.!ചന്ദ്രൻ ഭൂമിയിൽ നിന്ന് അകലുന്നതോടെ ദിവസത്തിന്റെ ദൈർഖ്യം കൂടും.\nഇതാണ് ഇപ്പോൾ 24 മണിക്കൂർ നിന്നും 25 മണിക്കൂറാകാൻ കാരണം. നിലവിൽ 384,000 കിമി അകലെയാണ് ചന്ദ്രൻ.Related image എന്നാൽ ഓരോ വർഷവും 3.82 സെന്റി മീറ്റർ ദൂരത്തിലേക്ക് ചന്ദ്രൻ നീങ്ങിക്കൊണ്ടിരിക്കുകയാണ്.\nPrevious അച്ഛനേക്കാള് പ്രായമുള്ള ഭര്‍ത്താവിനൊപ്പം സന്തോഷവതിയാണെന്ന് പെണ്‍കുട്ടി:\nNext ആരും ശ്വാസമടക്കിപ്പിടിച്ചിരുന്നു മാത്രം കാണുന്ന ഭീകരമായ നാല് പ്രകൃതി ദുരന്തങ്ങൾ കാണാം…..😣😣😣


‘ഗെയിം ഓഫ് ത്രോണ്‍സ് ഇന്ത്യയില് കാണാന് സാധിക്കുക എങ്ങനെയെന്ന് അറിയാമോ?’; ഗെയിം ഓഫ് ത്രോണ്‍സിന്റെ ഐ.പി.എല് ആരാധകന് – Azhimukham\n‘ഗെയിം ഓഫ് ത്രോണ്‍സ് ഇന്ത്യയില് കാണാന് സാധിക്കുക എങ്ങനെയെന്ന് അറിയാമോ?’; ഗെയിം ഓഫ് ത്രോണ്‍സിന്റെ ഐ.പി.എല് ആരാധകന്\nട്വീറ്റ് ചെയ്ത് നിമിഷങ്ങള്‍ക്കകം തന്നെ ആരാധകര് മറുപടിയുമായി എത്തി\nApr 15 2019 03:49 PM\nആരാധകര് ഏറെയുള്ള പരമ്പര ആണ് ഗെയിം ഓഫ് ത്രോണ്‍സ്. ഗെയിം ഓഫ് ത്രോണ്‍സിന്റെ ആരാധകര് ഏറെകാലമായി കാത്തിരുന്ന പരമ്പരയുടെ അവസാന ഭാഗം ഇന്നലെയാണ് ആരംഭിച്ചത്. പരമ്പരയുടെ അവസാന ഭാഗത്തിനായി കാത്തിരിക്കുന്ന ആരാധകരുടെ കൂട്ടത്തില് ഐ.പി.എല്ലില് നിന്നൊരു താരം കൂടി ഉണ്ട്.\nചെന്നൈ സൂപ്പര് കിങ്‌സിലെ ഇംഗ്ലീഷ് താരമായ സാം ബില്ലിങ്‌സാണ് ആ ആരാധകന്. കൊല്‍ക്കത്തയെ ഇന്നലത്തെ മത്സരത്തില് തകര്‍ത്തു ചെന്നൈ സൂപ്പര് കിങ്‌സ് ജയിച്ചെങ്കിലും താരത്തിന്റെ മനസ്സു നിറയെ ഗെയിം ഓഫ് ത്രോണ്‍സ് ആയിരുന്നു. ഇക്കാര്യം താരം തന്റെ ട്വിറ്ററിലൂടെ വെളിപ്പെടുത്തുകയും ചെയ്തു.\n‘എങ്ങനെയാണ് ഗെയിം ഓഫ് ത്രോണ്‍സ് ഇന്ത്യയില് കാണാന് സാധിക്കുകയെന്ന് അറിയാമോ’ എന്നായിരുന്നു താരത്തിന്റെ ചോദ്യം. എന്നാല് ട്വീറ്റ് ചെയ്ത് നിമിഷങ്ങള്‍ക്കകം തന്നെ ആരാധകര് സാം ബില്ലിംഗ്‌സിന്റെ ചോദ്യത്തിനു മറുപടിയുമായി എത്തി. ഇന്ത്യന് സമയം ഇന്ന് രാവിലെ 6.30 നായിരുന്നു ഗെയിം ഓഫ് ത്രോണ്‍സിന്റെ ആദ്യ എപ്പിസോഡിന്റെ ഇന്ത്യയിലെ പ്രദര്‍ശനം.\nHotstar Premium…..Here is the official release time inacounteries!!In India its 6:30 am tmrw in Hotstar pic.twitter.com/1nflB3Mexu\n— CSK Ժ Ꭼ Ꭺ Ꭰ Ꮲ Ｏ Ｏ Ꮮ (@Lokesh20001510) April 14, 2019\nRead More : അഭിമാനികളായ നായര് സ്ത്രീകളാണ് അവര്: അമ്മയും സഹോദരിമാരും പ്രചരണത്തിനിറങ്ങിയെന്ന തരൂരിന്റെ ട്വീറ്റ് ഏറ്റെടുത്ത് ട്രോളര്‍മാര്\nശോഭന ജോര്‍ജ്ജ് ചെങ്ങന്നൂരില് സ്ഥാനാര്‍ത്ഥിയായത് എങ്ങനെയെന്ന് ക്യാമറയ്ക്ക് മുന്‍പില് പറയാനാവില്ലെന്ന് എം എം ഹസ്സന്\nസൂര്യയും രാകുല് പ്രീതും ആലപ്പുഴയില്; താരങ്ങളെ കാണാന് ആവേശം മൂത്ത് തെങ്ങില് കയറി ആരാധകന്/ വീഡിയോ\nതിരുവിതാംകൂര് റാണിയുടെ കഥ; മനു എസ് പിള്ളയുടെ ‘ഐവറി ത്രോണ്’ വെള്ളിത്തിരയിൽ എത്തിക്കാൻ ബാഹുബലി നിര്‍മാതാക്കള്\n‘ഒന്ന് ഉറങ്ങാന് പോലും അനുവാദം ഉണ്ടായിരുന്നില്ല’; ക്രൂരപീഡനം തുറന്ന് പറഞ്ഞ് ഗെയിം ഓഫ് ത്രോൺസ് താരം\n“കുഞ്ഞാലിക്കുട്ടിയെ കാണാന് പോയ കുട്ടിയുടെ കാര്യം എന്താകുമെന്ന് അറിയില്ല” രമ്യ ഹരിദാസിനെ അധിക്ഷേപിച്ച് എല്‍ഡിഎഫ് കണ്‍വീനര് എ വിജയരാഘവന്\n# sam billings\n# social wire


ദക്ഷിണേന്ത്യന് സംസ്ഥാനങ്ങളിലടക്കം ഹിന്ദി നിര്‍ബന്ധമാക്കാന് നീക്കം | Hundi\nദക്ഷിണേന്ത്യന് സംസ്ഥാനങ്ങളിലടക്കം ഹിന്ദി നിര്‍ബന്ധമാക്കാന് നീക്കം\nMay 13, 2018, 04:00 AM IST\nപാര്‍ലമെന്ററി സമിതി അടുത്തയാഴ്ച കേരളത്തിലെത്തും\nന്യൂഡല്‍ഹി: ദക്ഷിണേന്ത്യന് സംസ്ഥാനങ്ങളിലടക്കം ഹിന്ദി നിര്‍ബന്ധമാക്കാനുള്ള ശ്രമം കേന്ദ്രസര്‍ക്കാര് ശക്തമാക്കുന്നു. സര്‍ക്കാര് തലത്തിലുള്ള കത്തിടപാടുകള് ഉള്‍പ്പെടെ ഹിന്ദിയിലാക്കാനാണ് നീക്കം. ഇതിന്റെ ഭാഗമായി ഔദ്യോഗികഭാഷാ പാര്‍ലമെന്ററി സമിതി 19 മുതല് 23 വരെ കേരളം സന്ദര്‍ശിക്കും.\nസംസ്ഥാനത്തെ കേന്ദ്ര പൊതുമേഖലാ സ്ഥാപനങ്ങളിലെ ആശയവിനിമയം ഹിന്ദിയിലാക്കുന്നതു സംബന്ധിച്ചാണ് സമിതി മുഖ്യമായും ചര്‍ച്ച നടത്തുക. ഹിന്ദി പ്രോത്സാഹിപ്പിക്കാനെന്ന മട്ടില് ഹിന്ദി അടിച്ചേല്പിക്കാനുള്ള നീക്കത്തിന്റെ ഭാഗമാണിതെന്നാണു വിലയിരുത്തല്.\nഹിന്ദിപ്രോത്സാഹനം ചര്‍ച്ച ചെയ്യാനായി കഴിഞ്ഞദിവസം ചേര്‍ന്ന പാര്‍ലമെന്ററി സമിതി യോഗത്തിലാണ് ദക്ഷിണേന്ത്യന് സംസ്ഥാനങ്ങള് സന്ദര്‍ശിക്കാന് തീരുമാനിച്ചത്. അതിന്റെ ഭാഗമായാണ് കേരളസന്ദര്‍ശനം. ആശയവിനിമയം ഹിന്ദിയിലാക്കുന്നതിനെക്കുറിച്ച് പൊതുമേഖലാ സ്ഥാപന മേധാവികളുമായാണ് ചര്‍ച്ച.\nകേന്ദ്രസര്‍ക്കാര് വിവിധ വിഷയങ്ങളില് സംസ്ഥാന സര്‍ക്കാരുകളുമായി നടത്തുന്ന ആശയവിനിമയം ഹിന്ദിയിലാക്കണം.\nസംസ്ഥാന സര്‍ക്കാരുകള് കത്ത് നല്‍കുന്നത് ഇംഗ്ലീഷിലാണെങ്കില്‍പോലും കേന്ദ്രത്തിന്റെ മറുപടി ഹിന്ദിയിലാവണം.\nകേന്ദ്ര പൊതുമേഖലാ സ്ഥാപനങ്ങളിലെ ആശയവിനിമയങ്ങളെല്ലാം ഹിന്ദിയിലായിരിക്കണം.\nഹിന്ദിയല്ലാത്ത ഭാഷകള് സംസാരിക്കുന്ന സംസ്ഥാനങ്ങളില് 65 ശതമാനം ആശയവിനിമയവും ഹിന്ദിയിലാവണം.\nകേന്ദ്രത്തിനയയ്ക്കുന്ന കത്തുകളും രേഖകളും ഇംഗ്ലീഷടക്കമുള്ള മറ്റു ഭാഷകളിലാണെങ്കില് താഴെ ഹിന്ദിയില് പേരെഴുതി ഒപ്പിടണം.\nഎല്ലായിടത്തും ഹിന്ദി വായനശാലകള് സ്ഥാപിക്കണം. മറ്റു ഭാഷകളിലുള്ള വായനശാലകളില് ഹിന്ദി പുസ്തകങ്ങള്‍ക്കായി പ്രത്യേകം ഇടമൊരുക്കണം.\nസര്‍ക്കാര് പരസ്യങ്ങള് പരമാവധി ഹിന്ദിയില് നല്‍കാനുള്ള തീരുമാനം നടപ്പാക്കിക്കൊണ്ടിരിക്കുകയാണ്. സര്‍ക്കാര് പരസ്യം നല്‍കുന്നതിനായി സംസ്ഥാനങ്ങളെ എ, ബി, സി എന്നിങ്ങനെ മൂന്നായി തിരിച്ചിട്ടുണ്ട്. ഹിന്ദി സംസാരിക്കുന്ന സംസ്ഥാനങ്ങളാണ് എ വിഭാഗത്തില്. മാതൃഭാഷയ്ക്കുപുറമേ ഹിന്ദിയും സംസാരിക്കുന്ന സംസ്ഥാനങ്ങള് ബി വിഭാഗത്തിലും ഹിന്ദിയല്ലാത്ത ഭാഷകള് സംസാരിക്കുന്ന സംസ്ഥാനങ്ങള് സി വിഭാഗത്തിലുമാണ്. കേരളം അടക്കമുള്ള ദക്ഷിണേന്ത്യന് സംസ്ഥാനങ്ങള് സി വിഭാഗത്തിലാണ്.\nപരസ്യങ്ങളില് പകുതിയും എ വിഭാഗത്തിനു ലഭിക്കും. പ്രാദേശികഭാഷകളില് 30 ശതമാനവും ഇംഗ്ലീഷില് 20 ശതമാനവും സര്‍ക്കാര് പരസ്യം നല്‍കിയാല് മതിയെന്നാണു ധാരണ. കേന്ദ്ര ആരോഗ്യ-കുടുംബക്ഷേമമന്ത്രാലയം കഴിഞ്ഞ ഒരു കൊല്ലത്തിനിടെ 200 കോടി രൂപയുടെ പരസ്യം നല്‍കിയിട്ടുണ്ട്. അതില് നൂറുകോടിയുടെ പരസ്യവും ഹിന്ദിയിലായിരുന്നു. മറ്റു ഭാഷാമാധ്യമങ്ങളിലും ഹിന്ദിയില് പരസ്യം നല്‍കാന് പ്രോത്സാഹിപ്പിക്കണമെന്നാണ് മറ്റൊരു നിര്‍ദേശം.\nറിപ്പോര്‍ട്ട് പരിഗണിക്കുന്നത് രാഷ്ട്രപതി\n1963-ലെ ഔദ്യോഗികഭാഷാ നിയമമനുസരിച്ചു രൂപവത്കരിച്ചതാണ് പാര്‍ലമെന്ററി സമിതി. കേന്ദ്ര ആഭ്യന്തരമന്ത്രിയാണ് അധ്യക്ഷന്. ഓരോ ലോക്‌സഭാ കാലയളവിലും അതത് കേന്ദ്രസര്‍ക്കാരുകള് സമിതി പുനഃസംഘടിപ്പിക്കാറുണ്ട്. മറ്റു പാര്‍ലമെന്ററി സ്റ്റാന്‍ഡിങ് കമ്മിറ്റികള് പോലെയല്ല ഈ സമിതിയുടെ പ്രവര്‍ത്തനരീതി. വിവിധ തട്ടിലുള്ള ചര്‍ച്ചകള്‍ക്കുശേഷം രാഷ്ട്രപതിക്കുനേരിട്ടാണ് റിപ്പോര്‍ട്ടു സമര്‍പ്പിക്കുക. അതുകൊണ്ടുതന്നെ, രാഷ്ട്രപതി ഒപ്പിട്ടാല് സമിതിയുടെ ശുപാര്‍ശകള് നടപ്പാവും.


കലക്കിക്കളയുന്ന സത്യം | RISALA WEEKLY\n1285 · Article · Articles · Issue · സർവസുഗന്ധി\nനന്മയും തിന്മയും കൂട്ടിക്കലര്‍ത്തരുത്. രണ്ടുംകൂടി ഒരുപോലെ ഒരാളില് ഉണ്ടാവില്ല. ഒന്നുകില് നന്മ കൂടുതലാവും. അപ്പോള് തിന്മ സ്ഥിരമായുണ്ടാകില്ല. അതല്ലെങ്കില് തിന്മയേറിയ ജീവിതമാവും. നന്മയുടെ ലാഞ്ചന എവിടെയെങ്കിലുമൊക്കെയുണ്ടാവും.\nസത്യസന്ധരായി വേഷമിടുന്നവര് പെരുമാറ്റ രീതികളും ജീവിത ശൈലികളുംകൊണ്ട് പല കള്ളത്തരങ്ങളെയും ജനങ്ങള്‍ക്കുമുമ്പില് മറച്ചുപിടിക്കുന്നു. അല്ലെങ്കില് അവ സത്യമാണെന്ന് തോന്നിപ്പിക്കുന്നു. അറിവുള്ളവര് ഇല്ലാത്തവരെ പിഴപ്പിക്കുന്നത് ഇങ്ങനെയാണ്.\nഖുര്‍ആന്റെ താല്‍പര്യം കാണുക: ‘സത്യത്തെ അസത്യവുമായി നിങ്ങള് കൂട്ടിക്കലര്‍ത്തരുത്. അറിഞ്ഞുകൊണ്ട് സത്യത്തെ(യാഥാര്‍ത്ഥ്യത്തെ) മറച്ചുവെക്കുകയുമരുത്’ (സൂറത്തുല്‍ബഖറ/ 142).\nശരിയും തെറ്റും ഒന്നല്ല. സത്യവും കളവും ഒരു തുലാസിന്റെ ഇരുതട്ടുകളാണ്.\nമാലാഖയോളം മനുഷ്യത്വത്തെ മഹത്വപ്പെടുത്തുന്നതാണ് സത്യസന്ധത. തെറ്റ് ചെയ്യില്ല മാലാഖമാര്. എന്തുകല്‍പിച്ചോ അതിലായിരിക്കും അവരെപ്പോഴും. മറ്റുകാര്യങ്ങളില് അവര്‍ക്ക് ഏര്‍പെടാനാവില്ല. മനുഷ്യരും ഭൂതവര്‍ഗവും അങ്ങനെയല്ല. അവര്‍ക്ക് തിരഞ്ഞെടുപ്പിനുള്ള സ്വാതന്ത്ര്യമുണ്ട്. അങ്ങനെ തിരഞ്ഞെടുക്കുമ്പോള് തെറ്റുപിണയാതിരിക്കണമല്ലോ. അതിനാണ് ഒരു ലക്ഷത്തി ഇരുപത്തിനാലായിരം ദൂതന്മാര്. അവര് വഴികാണിക്കുന്നു.\nഅറിവു കുറഞ്ഞവരെയും, പാമരന്മാരെയും പറ്റിക്കരുത് എന്നാണ് സൂക്ത ശാസന. പിഴപ്പിക്കപ്പെടുന്നത് സത്യാസത്യവിവേചനം സാധ്യമാകാത്തപ്പോഴാണ്. രണ്ട് രീതിയിലാണ് ഇത് സംഭവിക്കുക. ഒന്ന് സത്യത്തിന്റെ ലക്ഷണങ്ങളെയും സത്യസരണിയെയും മനസിലാക്കിയവര്‍ക്കുമുന്നില് അതേക്കുറിച്ച് ആശയക്കുഴപ്പങ്ങളും വക്രതകളും സൃഷ്ടിക്കുക. രണ്ടാമതായി, ലക്ഷ്യം മുന്നില്‍കാണുന്നവര്‍ക്കു മുമ്പില് മാര്‍ഗഭ്രംശമായി വന്ന് ലക്ഷ്യത്തില്‍നിന്ന് അവരെ തെറ്റിച്ചുവിടുക. അങ്ങനെയുള്ള വഴിതിരിയലാകട്ടെ, നിദാന്തപരാജയത്തിലേക്കും എത്തിക്കുന്നു. ഇവിടെ ഒന്നാമത് പറഞ്ഞ ആശയ’കുഴപ്പമുണ്ടാക്കുക’ എന്നത് ആയത്തില് ആദ്യഭാഗത്തുനിന്ന് വന്നതാണ്. ‘വലാ തല്‍ബിസുല്‍ഹഖ്’ എന്നതിന്റെ താല്‍പര്യങ്ങളിലൊന്ന് അതാണ്. ‘ലിബാസ്’ – വസ്ത്രമെന്ന് മൊഴിമാറ്റം. ധരിക്കുന്നത് ശരീരഭാഗങ്ങളെ മറ്റുള്ളവര് കാണാതിരിക്കുന്നതിനാണ്. അവയവങ്ങളുടെ നിറവും കോലവും ദൃഢതയും മാര്‍ദവവും ഭംഗിയും അഭംഗിയുമൊക്കെ മറച്ചുവെക്കുന്നത് ധരിച്ചിരിക്കുന്ന വസ്ത്രങ്ങളാണ്. വസ്ത്രമില്ലായിരുന്നുവെങ്കില് എല്ലാം വെളിവാകുമായിരുന്നു. ഇവിടെ ഉപമയുടെ ഉദ്ദേശ്യം അങ്ങനെയല്ല. ബാഹ്യശരീരത്തെ ലിബാസില് മൂടുമ്പോള് ആര്‍ക്കും അകത്തുള്ളത് കാണാന് കഴിയുന്നില്ല എന്നത് ബുദ്ധിക്ക് ബോധ്യപ്പെടുന്നതുപോലെ സത്യത്തെ മൂടിയിട്ടിരിക്കുന്ന മേലാപ്പുകള് കള്ളത്തരങ്ങളാണ്. സത്യം ശരീരവും. മിഥ്യാധാരണകള്‍കൊണ്ട് യാഥാര്‍ത്ഥ്യത്തെ മറച്ചുപിടിക്കുവാന് അവര് ശ്രമിക്കുന്നു. ഇതിനെയാണ് വിശുദ്ധഖുര്‍ആന് എതിര്‍ത്തുപറഞ്ഞത്. ഇനി ‘ലബ്‌സ്’ എന്ന വ്യാഖ്യാനവും ഇപ്രകാരം തന്നെ. കലര്‍പ്പുകള് ഉണ്ടായാല് തന്നെ തിരിച്ചറിയാനും വേര്‍തിരിച്ചെടുക്കാനും പ്രയാസമാണ്. വെള്ളത്തില് കലര്‍ന്നുപോയ പഞ്ചസാരയും പാലും വീണ്ടും പഴയപടിയാക്കാന് പറഞ്ഞപോലെയാവുമത്. കയ്യില് തന്ന ചായ, പഴയപടി വെള്ളവും പാലും പഞ്ചസാരയും തേയിലയുമായി വേര്‍തിരിക്കുന്നതിനെക്കാള് പ്രയാസമാണ് സത്യവും അസത്യവുമായുള്ള കൂടിക്കലരല്. ഇല്‍തിബാസ്. വേര്‍തിരിച്ച് മനസിലാക്കിയെടുക്കുന്നത് പോയിട്ട് വേര്‍പിരിക്കേണ്ടതാണെന്ന ചിന്ത പോലും ഉണ്ടാകാത്ത വിധത്തിലാണ് ഇവിടെ കൂടിക്കലര്‍പ്പുകള് വന്നത്.\nസത്യം(ഹഖ്) അചഞ്ചലമാണ്. നമ്മള് ഒരു സംഭവത്തിന് സാക്ഷിയായെന്ന് സങ്കല്‍പിക്കുക. ഓരോരുത്തരും അവര് കണ്ടത് പിന്നീട് പറയാന് തുടങ്ങി. കൂട്ടത്തില് യഥാര്‍ത്ഥ സംഭവത്തെ അതേപോലെ പറയുന്നവരുണ്ടാകും. ചിലര് അല്‍പം ഒഴിവാക്കിയോ, ചിലത് കൂട്ടിച്ചേര്‍ത്തോ പറയും. എന്നാല് പ്രഥമ ഘട്ടത്തിലേ നില്‍ക്കുന്ന സത്യം അവിടെ ഉണ്ടുതാനും. അത് കണ്ടെത്തുന്നതിന് പറഞ്ഞയാളെ നോക്കിയാല് മതി. സത്യസന്ധനായി ലോകം അംഗീകരിച്ചവന്റെ വാക്കുകള്‍ക്ക് മുന്‍തൂക്കം നല്‍കുന്നവന് യാഥാര്‍ത്ഥ്യത്തിലേക്ക് മടങ്ങുന്നു. അല്ലാത്ത വഴികള് മുറിഞ്ഞുപോകുകയോ അനേകായിരമായി പിരിഞ്ഞുപോവുകയോ ചെയ്യുന്നു.\nതൗറാത്തിലെ ചില സംഭവങ്ങളെ യഹൂദികള് പിന്നീട് വക്രീകരിച്ചു. മറ്റുള്ളതിനെ അതേപടി നിലനിര്‍ത്തുകയും ചെയ്തു. അന്ത്യദൂതര് തിരുനബിയുടെ(സ) വരവും അവിടുത്തെ വിശേഷണങ്ങളെയും പരിചയപ്പെടുത്തുന്ന വരികളെ തൗറാത്തില്‍നിന്നും അവര് മുറിച്ചുമാറ്റി. അതേസമയം മറ്റുപലതിനെയും അതേപടി നിലനിര്‍ത്തുകയും ചെയ്തു. സാധാരണക്കാര്‍ക്കിടയില് ആശയക്കുഴപ്പം ഉണ്ടാക്കാന്‍വേണ്ടി അവര് നടത്തിയ കലര്‍പ്പാണിത്. നോക്കുമ്പോള് തൗറാത്തിലെ വചനങ്ങള് അതേപടിയുണ്ട്. അപ്പോള് ഇതുതന്നെയാണ് അവതീര്‍ണ ഗ്രന്ഥമെന്ന് അവര് മനസിലാക്കും. ഒഴിവാക്കപ്പെട്ടത് മനസിലാവുകയോ വെട്ടിത്തിരുത്തല് നടത്തിയതായി അറിയുകയോ ചെയ്യുന്നില്ല. സ്ഥാനമോഹങ്ങള്‍ക്കും പേരും പെരുമയ്ക്കുമായി അവര് കാട്ടിക്കൂട്ടുന്ന കാര്യങ്ങളില് സാധാരണക്കാര് കുടുങ്ങിപ്പോകുന്നു. ഇവരാകട്ടെ ചിന്തിക്കുന്നുമില്ല. ജൂതന്മാര് കാണിച്ച ഇപ്പണി ഖുര്‍ആന് പലയിടങ്ങളിലും പ്രത്യക്ഷമായും പരോക്ഷമായും വിശദീകരിക്കുന്നുണ്ട്.\nസുബോധത്തോടെ ചെയ്തതാണ് ഇതൊക്കെ. ലക്ഷ്യം ഇസ്‌ലാമിനെ തിരസ്‌കരിക്കലും മുഹമ്മദ് നബിയെ(സ) തെറ്റായി മനസിലാവക്കുമാണ്. തഹ്രീഫ്- പൊളിച്ചെഴുതല്, മാറ്റിത്തിരുത്തല് അവര് മുഖമുദ്രയാക്കിയിരുന്നു. ഖുര്‍ആനിക വചനങ്ങളില്‍വന്ന ആശയങ്ങളെ കളവാക്കാന് അവര് ശ്രമിച്ചുകൊണ്ടിരുന്നു. നബിയോട്(സ) അനുചരര് കാണിച്ചിരുന്ന മര്യാദ അവരെ ചൊടിപ്പിച്ചു. ”റാഇനാ യാ റസൂലല്ലാഹ്”(ഞങ്ങളിലേക്ക് നോക്കിയാലും നബിയേ) എന്ന അര്‍ത്ഥത്തില് സ്വഹാബത്ത് തിരുനബിയെ(സ) അഭിസംബോധന ചെയ്ത് സംസാരിച്ചിരുന്നു. ജൂതന്മാര് അവസരം മുതലെടുത്ത് ‘റാഇനാ’ എന്ന പദം പ്രയോഗിച്ച് തിരുനബിയെ(സ)അഭിസംബോധനചെയ്യാന് തീരുമാനിച്ചു. അവര് കണ്ട അര്‍ത്ഥം ”റുഈനത്ത്”- വിഡ്ഢിത്വത്തില് നിന്ന് നിഷ്പന്നമായ ‘റാഈ’ എന്ന അര്‍ത്ഥമാണ്. ഖുര്‍ആന് ഇടപെട്ടു. അല്ലാഹു വിശ്വാസികളോട് പറഞ്ഞു: ‘നിങ്ങള് റാഇനാ പറഞ്ഞ് വിളിക്കരുത്. പകരം ഉന്‍ളുര്‍നാ പറഞ്ഞ് വിളിച്ചോളൂ.’\nസൂക്തത്തിലെ രണ്ടാം ഭാഗം യാഥാര്‍ത്ഥ്യത്തെ മറച്ചുവെക്കരുത് എന്നതാണ്. അഭിസംബോധിതര് ജൂതന്മാരാണ്. വേദക്കാരും. പരലോകത്തെ വേദനാജനകമായ ശിക്ഷ അവര്‍ക്ക് അറിവുള്ളതാണ്. മുന്നേ കല്‍പന നല്‍കപ്പെട്ടതും. പരലോക ജീവിതത്തെ കുറിച്ച് അവര് അജ്ഞരല്ല. പരശ്ശതം ദൂതന്മാരെ അവര്‍ക്ക് സത്യബോധം നല്‍കാനായി വിട്ടതാണ്. എന്നിട്ടും തങ്ങളുടെ പ്രവൃത്തികളുടെ മേല് അവര് തുടരുന്നു. അത് തെറ്റാണെന്ന് പൂര്‍ണമായി ബോധ്യപ്പെട്ടിട്ടും ഇതാണവസ്ഥ. ബോധ്യമായിട്ടും ഹഖിനെ മറച്ചുവെക്കുന്നത് എന്ന് പറഞ്ഞിരിക്കുന്നതിന്റെ ഉദ്ദേശ്യം ഇതാണ്.\nകലക്കിക്കളയുന്ന സത്യം added by risalaadmin on May 16, 2018


എഎന്‍എക്സ് മാക്സ് കേസില് ചിദംബരത്തെ കുരുക്കിയത് ഇന്ദ്രാണി മുഖര്‍ജിയുടെ മൊഴി? | Is Indrani Mukherjee's statement trapped P Chidambaram in INX Max media case? - Malayalam Oneindia\nPublished: August 21 2019, 13:40 [IST]\nദില്ലി: ഐഎന്‍എക്സ് മാക്സ് തട്ടിപ്പ് കേസില് കോണ്‍ഗ്രസ് നേതാവ് പി ചിദംബരത്തെ കുരുക്കിയത് സഹസ്ഥാപകയായ ഇന്ദ്രാനി മുഖര്‍ജിയുടേയും ഭര്‍ത്താവ് പീറ്റര് മുഖര്‍ജിയുടേയും നിര്‍ണായക മൊഴികള്. ഐഎന്‍എക്സ് മീഡിയ തട്ടിപ്പ് കേസില് കൂട്ടുപ്രതികള് കൂടിയാണ് ഇരുവരും. പി ചിദംബരം ധനകാര്യ മന്ത്രിയായിരിക്കെ വിദേശ നിക്ഷേപത്തിന്റെ അംഗീകാരത്തിനായി കമ്പനി എക്സിക്യൂട്ടീവ് അദ്ദേഹത്തെ സമീപിച്ചിരുന്നു.\nഫോറിന് ഇന്‍വെസ്റ്റ്മെന്റ് പ്രമോഷന് ബോര്‍ഡ് അപേക്ഷ തള്ളിയതിനെ തുട‍ര്‍ന്നാണ് ചിദംബരത്തെ സമീപിച്ചത്. 26% ഓഹരികള്‍ക്ക് വേണ്ടിയായിരുന്നു അപേക്ഷ നല്‍കിയത്. എന്നാല് ചിദംബരം ഇത് നാലായിരം കോടിക്ക് നടപടി ക്രമങ്ങള് പൂര്‍ത്തിയാക്കുകയും ചെയ്തുു. പി ചിദംബരം ധനകാര്യമന്ത്രിയായിരിക്കെ ഐഎന്‍എക്സ് മീഡിയ കമ്പനിക്ക് ചട്ടവിരുദ്ധമായി വിദേശ നിക്ഷേപം സ്വീകരിക്കാന് അനുമതി നല്‍കിയെന്നാണ് കേസ്. ഇതിനായി സ്ഥാപകരായ പീറ്റര് മുഖര്‍ജിയില് നിന്നും ഭാര്യ ഇന്ദ്രാണി മുഖര്‍ജിയില് നിന്നും പ്രതിഫലം സ്വീകരിക്കുകയും ചെയ്തുു. ഇതാണ് വര്‍ഷങ്ങള്‍ക്കിപ്പുറം ചിദംബരത്തെയും മകനെയും വേട്ടയാടുന്നത്.\nമധ്യസ്ഥത വഹിച്ചത് കാര്‍ത്തി!!!\nചിദംബരത്തിന്റെ മകന് കാര്‍ത്തി ചിദംഹബരത്തെ പീറ്റര് മുഖര്‍ജി ബിസിനസില് സഹായിച്ചതിനെ തുടര്‍ന്നാണ് എഫ്ഐപിബിയുടെ അംഗീകാരം നേടിക്കൊടുത്തതെന്നാണ് ഇന്ദ്രാണിയുടെ മൊഴി. ഷീന ബോറ കൊലപാതക കേസില് ജയിലില് കഴിയുന്ന ഇന്ദ്രാണി എത്ര രൂപയാണ് ഇതിനായി ചെലവഴിച്ചതെന്ന് വെളിപ്പെടുത്തിയിട്ടില്ല. എന്‍ഫോഴ്സ്മെന്റ് ഡയറക്ടറേറ്റിനെ ഉദ്ധരിച്ച് ടൈംസ് ഓഫ് ഇന്ത്യയാണ് ഇക്കാര്യം റിപ്പോര്‍ട്ട് ചെയ്യുന്നത്.\nപൂട്ടിയത് ആദായനികുതി വകുപ്പ്\nഐഎന്‍എക്സ് മീഡിയ കമ്പനിക്ക് വിദേശ നിക്ഷേപം ലഭിച്ചത് വഴി വഴി ഐഎന്‍എക്സ് മീഡിയ 305 കോടി നേടിയതില് തട്ടിപ്പ് നടന്നിട്ടുണ്ടെന്ന ആദായ നികുതി വകുപ്പിന്റെ കണ്ടെത്തലാണ് കേസിന് വഴിത്തിരിവാകുന്നത്. പ്രശ്നം പരിഹരിക്കുന്നതിനായി ധനകാര്യമന്ത്രിയായിരുന്ന പി ചിദബരത്തിന്റെ മകന് കാര്‍ത്തി ചിദംബരവുമായി നിരന്തരം ബന്ധപ്പെട്ടുകൊണ്ടിരുന്നു. എന്നാല് എഫ്ഐപിബിയുടെ അംഗീകാരത്തോടെയാണ് വിദേശ നിക്ഷേപം നടന്നതെന്ന ഉപദേശമാണ് വിശദീകരണമായി നല്‍കാന് നിര്‍ദേശിച്ചത്. വിദേശ നിക്ഷേപത്തെ ന്യായീകരിക്കുന്നതിന് വേണ്ടിയായിരുന്നു ഇത്. 2017ലെ എഫ്ഐആറിനെ ഉദ്ധരിച്ച് ഹിന്ദുസ്ഥാന് ടൈംസാണ് ഇക്കാര്യം റിപ്പോര്‍ട്ട് ചെയ്യുന്നത്. കാര്‍ത്തി ചിദംബരവുമായി ഹോട്ടലില് വെച്ച് കൂടിക്കാഴ്ച നടത്തിയെന്നും പ്രശ്നം പരിഹരിക്കാന് ഒരു മില്യണ് ഡോളര് വാഗ്ദാനം ചെയ്തെന്നും ഇന്ദ്രാണി മുഖര്‍ജി മൊഴിയില് പറഞ്ഞിരുന്നു. എന്നാല് 3.5 കോടിയ്ക്ക് കാര്‍ത്തി ചിദംബരം ഉടമസ്ഥനായ കമ്പനി മുഖേന പ്രശ്നം തീര്‍പ്പാക്കിയെന്നും ഇന്ദ്രാണി കൂട്ടിച്ചേര്‍ക്കുന്നു.\nമുന് ധനകാര്യമന്ത്രിയും കോണ്‍ഗ്രസ് നേതാവുമായ പി ചിദംബരം, മകന് കാര്‍ത്തി ചിദംബരം എന്നിവര് ഉള്‍പ്പെട്ട ഐഎന്‍എക്സ് മീഡിയ കേസില് ഇന്ദ്രാണി മുഖര്‍ജിയെ മാപ്പു സാക്ഷിയാക്കുന്നതിന് ജൂണ് ആദ്യ വാരം സിബിഐ കോടതി അനുമതി നല്‍കിയിരുന്നു. കോടതിയില് സമര്‍പ്പിച്ച അപേക്ഷയിലാണ് കേസുമായി ബന്ധപ്പെട്ട എല്ലാ കാര്യങ്ങളും വെളിപ്പെടുത്താമെന്ന് ഇന്ദ്രാണി വ്യക്തമാക്കിയത്. കമ്പനിയുടെ സഹസ്ഥാപകയാണ് ഇന്ദ്രാണി മുഖര്‍ജി. മകള് ഷീന ബോറ വധക്കേസില് ശിക്ഷ അനുഭവിച്ച് വരികയാണ് ഇന്ദ്രാണി മുഖര്‍ജി.\nകഴിഞ്ഞ ദിവസമാണ് ഐഎന്‍എക്സ് മീഡിയ കേസില് മുന് കേന്ദ്രമന്ത്രി പി ചിദംബരത്തിന്റെ വീട്ടില് സിബിഐ ഉദ്യോഗസ്ഥരെത്തുന്നത്. കേസില് ചിദംബരം നല്‍കിയ മൂന്‍കൂര് ജാമ്യാപേക്ഷ ദില്ലി ഹൈക്കോടതി തള്ളിയതിന് പിന്നാലെയാണ് സിബിഐ ചിദംബരത്തെ അറസ്റ്റ് ചെയ്യാനുള്ള നീക്കങ്ങള് ആരംഭിക്കുന്നത്. ഇതിനിടെ മുന്‍കൂര് ജാമ്യാപേക്ഷയുമായി സുപ്രീം കോടതിയെ സമീപിച്ചിരുന്നു. എന്നാല് ചൊവ്വാഴ്ച രാത്രിയിലെ നിര്‍ണായക നീങ്ങള്‍ക്കിടെ ബുധനാഴ്ച രാവിലെ 10.30 വരെ തന്നെ അറസ്റ്റ് ചെയ്യരുതെന്ന് ചിദംബരം ആവശ്യപ്പെട്ടിരുന്നു. ഇതിനിടെ മൂന്ന് തവണയാണ് സിബിഐ സംഘം ചിദംബരത്തെ തേടിയെത്തിയത്. ചൊവ്വാഴ്ച രാത്രി വസതിയിലെത്തിയ സംഘം ചിദംബരം വീട്ടിലില്ലാത്തതിനാല് മടങ്ങിപ്പോകുകായിരുന്നു. എന്നാല് സുപ്രീം കോടതിയില് നിന്ന് ചിദംബരത്തിന് അനുകൂലമായ നീക്കമുണ്ടായില്ലെങ്കില് അറസ്റ്റ് ഉള്‍പ്പെടെയുള്ള നടപടികളിലേക്ക് അന്വേഷണ ഏജന്‍സി നീങ്ങും.\np chidambaram finance minister karti chidambaram\nIs Indrani Mukherjee's statement trapped P Chidambaram in INX Max media case?


കേരളത്തില് ഇന്ന് 13,049 പേര്‍ക്ക് കോവിഡ്-19 സ്ഥിരീകരിച്ചു – August9– Dubai Vartha\nകേരളത്തില് ഇന്ന് 13,049 പേര്‍ക്ക് കോവിഡ്-19 സ്ഥിരീകരിച്ചു – August 9\nകേരളത്തില് ഇന്ന് 13,049 പേര്‍ക്ക് കോവിഡ്-19 സ്ഥിരീകരിച്ചു. മലപ്പുറം 2052, തൃശൂര് 1762, കോഴിക്കോട് 1526, പാലക്കാട് 1336, എറണാകുളം 1329, കണ്ണൂര് 944, ആലപ്പുഴ 771, കൊല്ലം 736, കോട്ടയം 597, തിരുവനന്തപുരം 567, കാസര്‍ഗോഡ് 507, പത്തനംതിട്ട 368, വയനാട് 291, ഇടുക്കി 263 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nകഴിഞ്ഞ 24 മണിക്കൂറിനിടെ 98,640 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 13.23 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ 2,86,12,776 ആകെ സാമ്പിളുകളാണ് പരിശോധിച്ചത്.\nകഴിഞ്ഞ ദിവസങ്ങളിലുണ്ടായ 105 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 17,852 ആയി.\nഇന്ന് രോഗം സ്ഥിരീകരിച്ചവരില് 64 പേര് സംസ്ഥാനത്തിന് പുറത്ത് നിന്നും വന്നവരാണ്. 12,300 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 627 പേരുടെ സമ്പര്‍ക്ക ഉറവിടം വ്യക്തമല്ല. മലപ്പുറം 1976, തൃശൂര് 1743, കോഴിക്കോട് 1503, പാലക്കാട് 968, എറണാകുളം 1297, കണ്ണൂര് 876, ആലപ്പുഴ 750, കൊല്ലം 734, കോട്ടയം 558, തിരുവനന്തപുരം 500, കാസര്‍ഗോഡ് 492, പത്തനംതിട്ട 360, വയനാട് 289, ഇടുക്കി 254 എന്നിങ്ങനെയാണ് സമ്പര്‍ക്കത്തിലൂടെ രോഗം ബാധിച്ചത്.\n58 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. പാലക്കാട് 11, തൃശൂര്, കാസര്‍ഗോഡ്9വീതം, കണ്ണൂര് 8, ആലപ്പുഴ, എറണാകുളം, കോഴിക്കോട്5വീതം, തിരുവനന്തപുരം 4, കൊല്ലം, കോട്ടയം 1 വീതം ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 20,004 പേര് രോഗമുക്തി നേടി. തിരുവനന്തപുരം 1061, കൊല്ലം 1215, പത്തനംതിട്ട 590, ആലപ്പുഴ 1066, കോട്ടയം 1264, ഇടുക്കി 426, എറണാകുളം 2394, തൃശൂര് 2717, പാലക്കാട് 1682, മലപ്പുറം 2801, കോഴിക്കോട് 2631, വയനാട് 690, കണ്ണൂര് 840, കാസര്‍ഗോഡ് 627 എന്നിങ്ങനേയാണ് രോഗമുക്തിയായത്. ഇതോടെ 1,69,512 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 33,77,691 പേര് ഇതുവരെ കോവിഡില് നിന്നും മുക്തി നേടി.\nസംസ്ഥാനത്തെ വിവിധ ജില്ലകളിലായി 4,86,836 പേരാണ് ഇപ്പോള് നിരീക്ഷണത്തിലുള്ളത്. ഇവരില് 4,57,494 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 29,342 പേര് ആശുപത്രികളിലും നിരീക്ഷണത്തിലാണ്. 2125 പേരെയാണ് പുതുതായി ആശുപത്രിയില് പ്രവേശിപ്പിച്ചത്.\nദുബായ് മറീന മെട്രോ സ്റ്റേഷന്റെ പേര് മാറ്റിയതായി ആർടിഎ\nദുബായ് താമസവിസയുള്ളവർക്ക് ഇന്ത്യയിൽ നിന്ന് ദുബായിലേക്ക് വന്നിറങ്ങാമെന്ന് എയർ ഇന്ത്യ എക്‌സ്പ്രസ്സ്


Schools in Kerala likely to be opening in January with 50 percentage of students | സംസ്ഥാനത്ത് 50 ശതമാനം കുട്ടികളുമായി സ്കൂൾ തുറക്കാൻ ആലോചന, അന്തിമ തീരുമാനം ഉടനെ - Malayalam Oneindia\nschool kerala കേരളം\nസംസ്ഥാനത്ത് 50 ശതമാനം കുട്ടികളുമായി സ്കൂൾ തുറക്കാൻ ആലോചന, അന്തിമ തീരുമാനം ഉടനെ\nUpdated: Tue, Dec 15, 2020, 8:20 [IST]\nതിരുവനന്തപുരം: സംസ്ഥാനത്ത് വിദ്യാഭ്യാസ സ്ഥാപനങ്ങള് തുറക്കാനുളള ആലോചനയുമായി സര്‍ക്കാര്. ജനുവരിയോടെ പത്ത്, പന്ത്രണ്ട് ക്ലാസ്സുകള് ആരംഭിക്കാനാണ് സംസ്ഥാന വിദ്യാഭ്യാസ വകുപ്പ് ആലോചിക്കുന്നത് എന്നാണ് റിപ്പോര്‍ട്ട്. അന്‍പത് ശതമാനം മാത്രം വിദ്യാര്‍ത്ഥികളെ ഉള്‍ക്കൊള്ളിച്ച് കൊണ്ട് ക്ലാസ്സുകള് നടത്തുന്നത് ആണ് സര്‍ക്കാര് ആലോചിക്കുന്നത്. കൊവിഡ് വ്യാപനം കാരണം കഴിഞ്ഞ ആറ് മാസക്കാലമായി സംസ്ഥാനത്ത് സ്‌കൂളുകള് അടക്കമുളള വിദ്യാഭ്യാസ സ്ഥാപനങ്ങള് അടഞ്ഞ് കിടക്കുകയാണ്.\nസംസ്ഥാനത്തെ വിദ്യാഭ്യാസ സ്ഥാപനങ്ങള് തുറക്കുന്നത് സംബന്ധിച്ച് ഈ വരുന്ന 17ാം തിയ്യതി മുഖ്യമന്ത്രി പിണറായി വിജയന് വിളിച്ച് ചേര്‍ത്ത യോഗത്തിലാവും അന്തിമ തീരുമാനമുണ്ടാവുക. കേന്ദ്ര സര്‍ക്കാരുമായി ചര്‍ച്ച നടത്തിയതിന് ശേഷമാണ് പത്താം ക്ലാസ്സിലേയും പ്ലസ് ടുവിലേയും പരീക്ഷകള് നടത്തുന്നത് സംബന്ധിച്ച് സംസ്ഥാന സര്‍ക്കാര് തീരുമാനമെടുക്കുക.\nപതിനേഴാം തിയ്യതി മുതല് സ്‌കൂളുകളിലേക്ക് എത്താന് അന്‍പത് ശതമാനം അധ്യാപകര്‍ക്ക് നിര്‍ദേശം നല്‍കിയിട്ടുണ്ട്. ഒന്നിടവിട്ട ദിവസങ്ങളില് സ്‌കൂളിലെത്താനാണ് നിര്‍ദേശം. ഇതിന് സമാനമായി 50 ശതമാനം വിദ്യാര്‍ത്ഥികളെ വെച്ച് ക്ലാസ്സുകള് ആരംഭിക്കാനാണ് സര്‍ക്കാര് ആലോചിക്കുന്നത്. അതത് സ്‌കൂളുകളിലെ വിദ്യാര്‍ത്ഥികളുടെ എണ്ണം അനുസരിച്ചാണ് ഓരോ ദിവസും എത്തേണ്ട കുട്ടികളുടെ എണ്ണം തീരുമാനിക്കുക.\nനിലവില് ഓണ്‍ലൈന് ആയിട്ടാണ് വിദ്യാര്‍ത്ഥികളുടെ ക്ലാസ്സുകള് നടക്കുന്നത് പത്താം ക്ലാസ്സിലടക്കം മാര്‍ച്ചില് പരീക്ഷകള് നടക്കേണ്ടതാണ്. മാര്‍ച്ചില് തന്നെ പരീക്ഷ നടക്കണമെങ്കില് ഇതുവരെയുളള ഓണ്‍ലൈന് ക്ലാസ്സുകളുടെ റിവിഷന് തീര്‍ക്കേണ്ടതുണ്ട്. രണ്ട് മാസത്തെ സമയം മാത്രമേ ഉളളൂ അതിന് എന്നതാണ് പ്രശ്‌നമാകുന്നത്. ഈ സാഹചര്യത്തില് സിലബസ് കുറയ്ക്കുന്നത് അടക്കമുളള കാര്യങ്ങള് സര്‍ക്കാര് ആലോചിക്കുന്നുണ്ട്.\nSchools in Kerala likely to be opening in January with 50 percentage of students


കാഴ്ചയ്ക്ക് രണ്ടുമുഖങ്ങൾ; ഇപ്പോൾ നാട്ടിലെ താരമാണ് ഈ വീട് | Dual Faced Home | Best Kerala House Models | മനോരമവീട്| വീടും പ്ലാനും |Homestyle |Manoramaonline| Manoramanews\nഒരു വീട്, പല കാഴ്ചകൾ! നാട്ടിൽ താരമായി പലമുഖങ്ങളുള്ള വീട്\nമനോരമ ലേഖകൻ October 22, 2021 09:20 AM IST\nനാടുമായുള്ള ബന്ധം അറ്റുപോകാതിരിക്കാനാണ് കുടുംബസ്ഥലത്ത് വീടുവച്ചത്...\nതൃശൂർ മങ്ങാടാണ് ഈ വീട് സ്ഥിതി ചെയ്യുന്നത്. ഗൃഹനാഥന് കർണാടക ബെൽഗാമിൽ ബിസിനസാണ്. കുടുംബമായി അവിടെയുള്ള വീട്ടിലാണ് താമസം. നാടുമായുള്ള ബന്ധം അറ്റുപോകാതിരിക്കാൻ വേണ്ടിയാണ് കുടുംബവകയായി കിട്ടിയ 10 സെന്റിൽ വീടുവയ്ക്കാൻ തീരുമാനിച്ചത്. ഒരു കോർണർ പ്ലോട്ടാണിത്. രണ്ടുവശത്തുകൂടെയും റോഡ് പോകുന്നു. ഈ പ്ലോട്ടിനനുസരിച്ചാണ് വീട് രൂപകൽപന ചെയ്തത്. രണ്ടുവശങ്ങളിൽ നിന്നുനോക്കുമ്പോൾ വ്യത്യസ്ത രൂപഭംഗിയാണ് വീടിന്. രണ്ടുവശത്തേയും റോഡിലെ കാഴ്ചകൾ നോക്കിയിരിക്കാനായി മൂന്ന് ബാൽക്കണികൾ വീട്ടിലുണ്ട്.\nസമകാലിക- ഫ്യൂഷൻ മാതൃകയിലാണ് എലവേഷൻ. രണ്ടു തട്ടുകളായുള്ള സ്ലോപ് റൂഫ് ഓട് വിരിച്ചു. ഗ്രേ നാച്ചുറൽ സ്‌റ്റോൺ ക്ലാഡിങ്ങാണ് ഇരട്ടി ഉയരത്തിൽ മുൻവശത്തെ ഭിത്തി അലങ്കരിക്കുന്നത്.\nവശത്തുള്ള പ്രധാന ഗെയ്റ്റ് കൂടാതെ മുൻവശത്തായി വിക്കറ്റ് ഗെയ്റ്റുമുണ്ട്. ചുറ്റുമതിലിന്റെ ഡിസൈനാണ് മറ്റൊരു ഹൈലൈറ്റ്. സ്റ്റീൽ മെഷ് കൊണ്ട് ഫെൻസിങ് ചെയ്തശേഷം അതിനുള്ളിൽ പെബിൾസ് ഫിൽ ചെയ്തു. നിരവധി ആളുകൾ ഈ ഡിസൈൻ കണ്ടിഷ്ടപ്പെട്ടു അവരുടെ വീടുകളിൽ പ്രാവർത്തികമാക്കി.\nപോർച്ച്, സിറ്റൗട്ട്, ലിവിങ്, ഡൈനിങ്, ഷോ കിച്ചൻ, വർക്കിങ് കിച്ചൻ, മൂന്നു കിടപ്പുമുറികൾ, ബാൽക്കണി എന്നിവയാണ് 2450 ചതുരശ്രയടിയിൽ ഉൾക്കൊള്ളിച്ചത്. സ്ഥിരതാമസം ഇല്ലാത്തതിനാൽ, പരിപാലനം മനസ്സിൽക്കണ്ടാണ് വീട് രൂപകൽപന ചെയ്തിരിക്കുന്നത്.\nഡബിൾഹൈറ്റിലാണ് വീടിന്റെ മിക്ക കോമൺ ഏരിയകളും. ഇത് അകത്തേക്ക് കയറുമ്പോൾതന്നെ നല്ല വിശാലത അനുഭവവേദ്യമാക്കുന്നു. സ്വകാര്യതയും പ്രൗഢിയും നിറയുന്നതാണ് ലിവിങ്. ഇവിടെയുള്ള ഫോൾസ് സീലിങ്ങാണ് പ്രധാന ആകർഷണം. ടിവി യൂണിറ്റിന് പ്രൊവിഷനും ഇട്ടിട്ടുണ്ട്. ഇന്ത്യൻ മാർബിളാണ് നിലത്തുവിരിച്ചത്. ഫർണിച്ചറുകൾ കൂടുതലും ടീക് ഫിനിഷിൽ കസ്റ്റമൈസ് ചെയ്തതാണ്.\nഒരുവശം ബെഞ്ച് കൺസെപ്റ്റിലുള്ള ഊൺമേശയാണ്. ഇവിടെ വശത്തെ ഡബിൾഹൈറ്റ് ഭിത്തിയിൽ രണ്ടുതട്ടുകളായി ജാലകങ്ങളുണ്ട്. ഇതുവഴി പ്രകാശം സമൃദ്ധമായി ഉള്ളിലെത്തുന്നു. ഡൈനിങ്ങിന്റെ വശത്തുകൂടിയാണ് സ്‌റ്റെയർകേസ്. ഇതും ടീക്+ ഗ്ലാസ് ഫിനിഷിലാണ്. പടവുകളിൽ ഗ്രാനൈറ്റ് വിരിച്ചു.\nകൊത്തുപണികളുള്ള വുഡൻ പാനലിങ്ങിന്റെ അകമ്പടിയോടെ മനോഹരമായി പ്രെയർ സ്‌പേസ് ചിട്ടപ്പെടുത്തി.\nജിപ്സം+ വെനീർ ഫിനിഷിൽ കൊത്തുപണികളുള്ള മനോഹരമായ ഫോൾസ് സീലിങ്ങുകൾ അകത്തളത്തിലെ ആകർഷണമാണ്. ഇതിലെ എൽഇഡി ലൈറ്റുകൾ അകത്തളം പ്രസന്നമാക്കുന്നു.\nതാഴെ ഒന്നും മുകളിൽ രണ്ടും കിടപ്പുമുറികളുണ്ട്. വിശാലമാണ് മുറികൾ. അനുബന്ധമായി ഫുൾ ലെങ്ത് വാഡ്രോബ്, ഡ്രസിങ് സ്‌പേസ്, അറ്റാച്ഡ് ബാത്റൂം എന്നിവയുമുണ്ട്. ഓരോ മുറികളുടെയും ഹെഡ്ബോർഡ് വ്യത്യസ്ത കളർതീമിൽ അലങ്കരിച്ചിട്ടുണ്ട്.\nഫങ്ഷനലായ രണ്ടു കിച്ചനുകളുണ്ട് ഇവിടെ. രണ്ടും വ്യത്യസ്ത കളർതീമിൽ ചിട്ടപ്പെടുത്തി. ലാക്വേഡ് ഗ്ലാസ് ഫിനിഷിലാണ് പ്രധാന കിച്ചന്റെ ക്യാബിനറ്റുകൾ. ഇവിടെ കലിംഗ സ്‌റ്റോൺ കൗണ്ടറിൽ വിരിച്ചു. വർക്കേരിയ മൈക്ക ഫിനിഷിൽ ഫർണിഷ് ചെയ്തു.\nപരിപാലനം കണക്കിലെടുത്ത് മിനിമൽ ലാൻഡ്സ്കേപ്പിങ് മാത്രമാണ് ചെയ്തത്. കൂടുതലും ഫലവർഗങ്ങളാണ് നട്ടുപിടിപ്പിച്ചത്. ഇത് വെള്ളമൊഴിക്കാൻ ആളെയും ഏർപ്പാടാക്കിയിരുന്നു. കുറച്ചു നാളുകൾക്കുശേഷം വീട്ടിൽ മടങ്ങിയെത്തിയപ്പോൾ ഇവയിൽ ചെറുകിളികൾ കൂടുകൂട്ടിയിരുന്നു എന്ന് ഗൃഹനാഥൻ പറയുന്നു. എന്തായാലും ഈ പ്രദേശത്തെ ശ്രദ്ധാകേന്ദ്രമായി മാറിയിരിക്കുകയാണ് ഇരുമുഖങ്ങളുള്ള ഈ സൂപ്പർവീട്.\nLocation- Mangad, Thrissur\nArea- 2450 Sq.ft\nEnglish Summary- Contemporary Model House Designs Kerala; Veedu Malayalam


ഗാസയില് സംഘര്‍ഷം അതിരൂക്ഷം; കൊല്ലപ്പെട്ടവരുടെ എണ്ണം 60 ആയി; രണ്ടായിരത്തിലേറെ പേര്‍ക്ക് പരുക്ക്\nWednesday, January 16, 2019 22:49:02 PM\nHome → Breaking News →\tഗാസയില് സംഘര്‍ഷം അതിരൂക്ഷം; കൊല്ലപ്പെട്ടവരുടെ എണ്ണം 60 ആയി; രണ്ടായിരത്തിലേറെ പേര്‍ക്ക് പരുക്ക്\nസ്വന്തം ലേഖകന്: ഗാസയില് സംഘര്‍ഷം അതിരൂക്ഷം; കൊല്ലപ്പെട്ടവരുടെ എണ്ണം 60 ആയി; രണ്ടായിരത്തിലേറെ പേര്‍ക്ക് പരുക്ക്. ഇസ്രായേലിലെ യു.എസ് എംബസി തെല്‍അവീവില്‍നിന്ന് ജറൂസലമിലേക്ക് മാറ്റിയതിനെതിരെ ഫലസ്തീനികള് നടത്തിയ പ്രതിഷേധം അടിച്ചമര്‍ത്താന് ഇസ്രായേല് നടത്തിയ ആക്രമണത്തില് മരിച്ചവരുടെ എണ്ണം 60 ആയി. സൈന്യം പ്രയോഗിച്ച കണ്ണീര്‍വാതകം ശ്വസിച്ച് മരിച്ച പിഞ്ചുകുഞ്ഞ് അടക്കം 16 വയസ്സില് താഴെയുള്ള എട്ട് പേരും കൊല്ലപ്പെട്ടവരില്‍പെടുമെന്ന് ഗസ്സ ആരോഗ്യ മന്ത്രാലയം അറിയിച്ചു.\nഎട്ട് മാസം പ്രായമുള്ള ലൈല അന്‍വര് അല്‍ഗാന്‍ദൂര് ആണ് മരിച്ചത്. 2,700 ഓളം ഓളം പേര്‍ക്ക് പരിക്കേല്‍ക്കുകയും ചെയ്തിട്ടുണ്ട്. ഇസ്രായേലിന്റെ ആക്രമണത്തിനെതിരെ ലോകരാജ്യങ്ങള്‍ക്കിടയില് പ്രതിഷേധം വ്യാപകമായി. ന്യൂയോര്‍ക്കിലും ഇസ്തംബൂളിലും ജക്കാര്‍ത്തയിലും റാലികള് അരങ്ങേറി. ഇസ്രായേല് അംബാസഡറോട് രാജ്യംവിടാന് തുര്‍ക്കി ആവശ്യപ്പെട്ടു. കൊല്ലപ്പെട്ട ഫലസ്തീനികളെല്ലാം ഭീകരരാണെന്ന് പറഞ്ഞ ഇസ്രായേല് അംബാസഡറെ വിളിച്ചുവരുത്തി ബെല്‍ജിയം വിദേശകാര്യ മന്ത്രി അതൃപ്തി അറിയിച്ചു.\nഞായറാഴ്ച ഇസ്രായേല് നടത്തിയ ആക്രമണത്തില് ഇരുകാലുകളുമില്ലാത്ത ഫാദി അബൂസലാഹും. 2008 ലെ സ്രയേല് ആക്രമണത്തില് ഇരുകാലുകളും നഷ്ടപ്പെട്ട അബൂസലാഹ് വീല്‍ചെയറില് പ്രതിഷേധത്തില് പങ്കെടുക്കവെയാണ് വെടിയേറ്റ് മരിച്ചതെന്നാണ് റിപ്പോര്‍ട്ടുകള്. 2014ല് ഇസ്രായേല് ഗസ്സയില് നടത്തിയ ആക്രമണത്തിനുശേഷം ഒരു ദിവസം ഇത്ര കനത്ത ആക്രമണം ആദ്യമായിരുന്നു. ഒരു ദിവസം ഇത്രയധികം ഫലസ്തീനികള് കൊല്ലപ്പെടുകയും പരിക്കേല്‍ക്കുകയും ചെയ്യുന്നതും മൂന്നു വര്‍ഷത്തിനിടെ ആദ്യമാണ്.


mikav: 6th working day 2018\nതാഴെ തന്നിരിക്കുന്നവ ശ്രദ്ധിക്കുമല്ലോ\nസമ്പൂര്‍ണ്ണയില് ലോഗിന് ചെയ്ത് പ്രവേശിക്കുക. Dashboard ലെ 6th working day 2018-19 എന്ന ലിങ്കില് ക്ലിക്ക് ചെയ്യുക.\n6th working day 2018-19 എന്ന ലിങ്കില് ക്ലിക്ക് ചെയ്യുമ്പോള് ലഭ്യമാകുന്ന പേജിലെ Performa 1 എന്ന ടാബില് ക്ലിക്ക് ചെയ്യുക\nഇപ്പോള് വരുന്ന സ്കൂള് പെര്‍ഫോര്‌മ പേജാണ് താഴെ കാണുന്നത്. ഇതില് സ്കൂള് കാറ്റഗറിയും റൂറല്/അര്‍ബന് എന്നിവ മാത്രമാണ് ക്ലിക്ക് ചെയ്യാനുള്ളത്. മറ്റുള്ള വിവരങ്ങള് ശരിയാണോ എന്ന് പരിശോധിക്കുക. തെറ്റുണ്ടെങ്കില് സമ്പൂര്‍ണ്ണയില് തിരുത്തിയ ശേഷം Synchrontion നടക്കുന്നതുവരെ കാത്തിരിക്കുക. എല്ലാം ശരിയാണെന്ന് ഉറപ്പാക്കിയ ശേഷം പേജിന്റെ താഴെ കാണുന്ന Save Details എന്ന ബട്ടണില് ക്ലിക്ക് ചെയ്യുക\nസ്കൂള് പ്രൊഫോര്‍മ I\nവിദ്യാഭ്യാസ ഡയറക്ടറാഫീസ്, തിരുവനന്തപുരം\nറവന്യു ജില്ലയുടെ പേര്\nSt. Joseph`s Govt. L. P. S. Ayroor\nസര്‍ക്കാര്/ എയിഡഡ് /അണ്‍എയിഡഡ്\nക്ലാസ് ( സ്റ്റാൻഡേർഡ് )\nആരംഭം: 1 അവസാനം: 4\n* സ്കൂൾ നടത്തുന്ന സര്‍ക്കാര് വകുപ്പിന്റെ പേര്\nസ്കൂൾ സ്ഥാപിച്ച വർഷം\nപഞ്ചായത്ത് */ മുനിസിപ്പാലിറ്റി /കോര്‍പ്പറേഷന്\nSave Details എന്ന ബട്ടണില് ക്ലിക്ക് ചെയ്ത് Performa 1 സേവ് ചെയ്താല് Performa ll കാണാം\nPerforma ll ക്ലിക്ക് ചെയ്യുമ്പോള് ലഭിക്കുന്ന കണ്‍സോളിഡേറ്റഡ് പേജ് താഴെ കാണാം. ഈ പേജിന്റെ ഏറ്റവും താഴെയായി കണ്‍ഫേം ബട്ടണ് കാണാം (കണ്‍ഫേം ബട്ടണ് അവസാന ദിവസങ്ങളില് മാത്രം ലഭ്യമായിരിക്കും). Proforma II ലെ എല്ലാ വിവരങ്ങളും ശരിയാണെന്ന് പരിശോധിച്ച് ഉറപ്പുവരുത്തിയ ശേഷം Declaration ചെക്ക് ബോക്സില് ടിക്ക് മാര്‍ക്ക് ഇട്ടശേഷം Confirm ചെയ്യുക.


ഗ്രാമമുഖ്യന്‍റെ മകന്‍റെ പിറന്നാൾ ആഘോഷത്തിന് വേദി ക്ലാസ്റൂം; കൂടെ മദ്യസൽക്കാരവും കാബറേയും\nയുപിയിലെ മിർസാപുരിൽ രക്ഷാബന്ധൻ അവധിക്കു ശേഷം പിറ്റേന്ന് സ്കൂളിലെത്തിയ അധ്യാപകരും വിദ്യാർഥികളും ഞെട്ടി. മദ്യക്കുപ്പികളും ഭക്ഷണത്തിന്‍റെ അവശിഷ്ടങ്ങളുമായി ഇവിടെ മാലിന്യക്കൂന്പാരമായിരുന്നു. പിന്നീട് ഏറെനേരത്തെ പരിശ്രമത്തിനു ശേഷം അധ്യാപകരും വിദ്യാർഥികളുമൊത്തു ചേർന്ന് ക്ലാസ് റൂമുകൾ വൃത്തിയാക്കി. പിന്നീട് നടത്തിയ അന്വേഷണത്തിനൊടുവിലാണ് ഗ്രാമമുഖ്യൻരാംകേഷ് യാദവിന്‍റെ മകന്‍റെ പിറന്നാൾ ആഘോഷമാണ് ഇവിടെ നടന്നതെന്ന് മനസിലായത്. ജമാൽപൂർ ജില്ലയിലുള്ള തെറയ്ഹിയ കലാ കുർദിലെ ഒരു പ്രൈമറി സ്കൂളിലാണ് സംഭവം നടന്നത്.\nപിറന്നാൾ ആഘോഷത്തിന്‍റെ പേരിൽ ക്ലാസ് മുറികളിൽ മദ്യ വിതരണവും കാബറേ ഡാൻസും നടത്തി ഇവിടമൊരു ഡാൻസ് ബാറാക്കി മാറ്റുകയായിരുന്നു ഗ്രാമമുഖ്യന്‍റെ നേതൃത്വത്തിലുള്ള ഒരു സംഘമാളുകൾ. ആഘോഷത്തിന്‍റെ വീഡിയോ സോഷ്യൽ മീഡിയയിൽ പ്രചരിക്കുന്നുണ്ട്. സ്കൂളിനുള്ളിൽ ഹിന്ദി ഗാനത്തിനൊപ്പിച്ച് സ്ത്രീകൾ ഡാൻസ് ചെയ്യുന്നതും ഇവർക്കൊപ്പം കൂടിയ പുരുഷന്മാർ പണം വാരിയെറിയുകയും ചെയ്യുന്ന ദൃശ്യങ്ങൾ ഇതിനോടകം തന്നെ വൈറലായി മാറിയിരിക്കുകയാണ്.\nഅധ്യാപകരിലൊരാളായ അശോക് കുമാർ അധികൃതരെ അറിയിച്ചതനുസരിച്ച് കൂടുതൽ അന്വേഷണങ്ങൾ നടക്കുന്നുണ്ട്. തിങ്കളാഴ്ച അവധിയായിരുന്നതിനാൽ ശനിയാഴ്ച ഗ്രാമമുഖ്യൻ സ്കൂളിന്‍റെ താക്കോൽ ആവശ്യപ്പെട്ടിരുന്നു. എന്നാൽ ആവശ്യം വ്യക്തമാക്കിയിരുന്നില്ല എന്നും സ്കൂൾ പ്രിൻസിപ്പൽ അറിയിച്ചു. എന്നാൽ ഈ ആഘോഷത്തിൽ താൻ പങ്കെടുത്തിട്ടില്ല എന്നാണ് ഗ്രാമമുഖ്യന്‍റെ വാദം.


കൊവിഡ് നിയമലംഘനം; ഖത്തറില് 129 പേര്‍ക്കെതിരെ കൂടി നടപടി | Qatar booked 129 people for violating covid rules\nDoha, First Published Oct 18, 2021, 11:21 PM IST\nദോഹ: ഖത്തറില് കൊവിഡ്(covid 19) നിയന്ത്രണങ്ങള് ലംഘിക്കുന്നവര്‍ക്കെതിരെ ആഭ്യന്തര മന്ത്രാലയം(Ministry of Interior) നടപടികള് ശക്തമാക്കി. നിയമം ലംഘിച്ച 129 പേര് കൂടി പിടിയിലായതായി അധികൃതര് അറിയിച്ചു. ഇവരില് 128 പേരും പൊതുസ്ഥലങ്ങളില് മാസ്‌ക്(Mask) ധരിക്കാത്തതിനാണ് നടപടി നേരിട്ടത്.\nക്വാറന്റീന് നിയമങ്ങള് ലംഘിച്ചതിന് ഒരാളും പിടിയിലായി. എല്ലാവരെയും തുടര് നടപടികള്‍ക്കായി പ്രോസിക്യൂഷന് കൈമാറി. കൊവിഡ് നിയന്ത്രണങ്ങള് ലംഘിച്ചതിന് ഖത്തറില് ഇതുവരെ ആയിരക്കണക്കിന് പേരെ ആഭ്യന്തര മന്ത്രാലയത്തിലെ ഉദ്യോഗസ്ഥര് പിടികൂടി പ്രോസിക്യൂഷന് കൈമാറിയിട്ടുണ്ട്.\nഎക്‌സ്‌പോയില് പങ്കെടുക്കാന് ജീവനക്കാര്‍ക്ക് മൂന്ന് ദിവസം ശമ്പളത്തോട് കൂടിയ അവധി നല്‍കി പ്രമുഖ കമ്പനി\ncovid precautionary measure


വൃന്ദാവനി...: വന്നാ എ ജോബ് മാന്?\nവന്നാ എ ജോബ് മാന്?\n`സിറ്റ് ഡൗണ് മിസ്റ്റര് വ്യാസ്', ഡോ.ബര്‍ണാഡ് കൈകള് നീട്ടി.\n`താങ്ക് യൂ സര്'... തേരട്ടയെ ചവച്ചാലെന്ന പോലെയാണ് അവസാന വാക്ക് പുറത്തേക്ക് വന്നത്. സര്... ചെറുപ്പത്തിലേ ആ വാക്ക് അയാള്‍ക്ക് കലിയാണ്. കൊളോണിയലിസ്റ്റ് തമ്പുരാക്കന്മാര് അവശേഷിപ്പിച്ചുപോയ അടയാളവാക്ക് പോലെ.. മേല്‍മുണ് ട് അരയില്‍കെട്ടി നടുവളഞ്ഞ് വാ പൊത്തി നില്‍ക്കുന്ന പോയകാലത്തിന്റെ ദൈന്യതയെ ഓര്‍മിപ്പിക്കുന്ന വാക്ക്... വേണ് ടിയിരുന്നില്ല, മാഷേ എന്ന് മതിയായിരുന്നു. ഛേയ് അതുശരിയാകില്ല. കമ്പനി പേഴ്‌സണാകാന് വന്ന ഉദ്യോഗാര്‍ത്ഥിയാണ് താന്. അത് മറക്കരുത്.\n`എന്താ മിസ്റ്റര് വ്യാസ് ഒരു കനത്ത ആലോചന?'\n`ഹേയ്, നതിംഗ് സര്'.. വായില് വീണ് ടും അതേ ചവര്‍പ്പ്.\n`ലുക്, നിങ്ങളുടെ സര്‍ട്ടിഫിക്കറ്റുകള് ഞാന് വായിച്ചു.' സായിപ്പിന്റെ മലയാളത്തിന് വല്ലാത്ത വൃത്തി. `നിങ്ങളുടെ പേര് വേദവ്യാസന് എന്നാണ്. ആം ഐ കറക്‌റ്റ്?'\n`പക്ഷേ നിങ്ങള് എഴുതിയിരിക്കുന്നത് വേദവ്യാസ് എന്നും..'\n`അതേ വീണ് ടും' തലയാട്ടി\n`വളര്‍ന്നപ്പോള് പേര് ലോപിച്ചുപോയോ മിസ്റ്റര് വ്യാസ്? അതോ നിങ്ങള് ചുരുക്കിയതോ?` സായിപ്പിന് ചിരി.\n`ഞാന്'.... അയാള് വിക്കി.\nപേരിന് പ്രൗഢി പോരെന്ന് തോന്നിയപ്പോള് കുറുക്കിയെഴുതി എന്നാണ് പറയേണ് ടത്.\n`പേര് ലോപിച്ചപ്പോള് അര്‍ത്ഥം നഷ്‌ടപ്പെട്ടു.' സായിപ്പ് വീണ് ടും ചിരിക്കുന്നു.\nപണ്ട് മലയാളം ക്ലാസില് വിശ്വംഭരന് മാഷ് പറഞ്ഞതോര്‍ത്തു വേദവ്യാസ്.\n`ആണിന്റെ പേരിന് പൗരുഷം വേണം. അത് ``ന്'' എന്ന് അവസാനിക്കണം.' അദ്ദേഹം ഉറക്കെ ഉദാഹരിക്കയും ചെയ്‌തു. ``വിശ്വംഭരന്, നാരായണന്, രാധാകൃഷ്‌ണന്, വേദവ്യാസന്'.. അത് തന്നെ നോക്കിയായിരുന്നു. `അല്ലാതെ ജിജി, വിജി, സജി എന്നപോലെ പച്ചക്കറിക്ക് പേരിടുന്നപോലെയാവരുത്. അര്‍ത്ഥത്തെ ഗര്‍ഭം ധരിച്ചതാവണം.'\n`ലുക് മിസ്റ്റര് വ്യാസ്, നിങ്ങളുടെ പേര് കമ്പനിക്ക് ഒരു വിഷയമല്ല. നിങ്ങളുടെ അക്കാദമിക് സ്‌കില്ലും ഞങ്ങള്‍ക്ക് വേണ് ട. പക്ഷേ സാമാന്യത്തില് കവിഞ്ഞ ചിന്തകളുള്ള ആളാണ് നിങ്ങള്. അതിന് ഞങ്ങള് ഇംപോര്‍ട്ടന്റ്‌സ് കൊടുക്കുന്നുണ് ട്, കാരണം'.. ഒറ്റശ്വാസത്തില് പറഞ്ഞുനിര്‍ത്താനുള്ള ആവേശത്തെ ബര്‍ണാര്‍ഡ് സായിപ്പ് ഒന്നൊതുക്കി.\nചോദ്യഭാവത്തില് വ്യാസ് തലയുയര്‍ത്തിയത് അദ്ദേഹം കണ്ടുകൂടിയില്ല, ആവേശം ചോര്‍ന്നുപോകാതെ തുടരുകമാത്രം ചെയ്‌തു.\n`അനുകൂല സമയത്ത് ചേര്‍ച്ചയുള്ള ബീജവും അണ്‌ഡവും കൂടിയാല് മഹത്തുക്കള് പിറക്കുമെന്ന് കേട്ടിട്ടില്ലേ നിങ്ങള്? നിങ്ങള് ഒരിന്ത്യാക്കാരനല്ലേ? എന്നിട്ടും?' വ്യാസിന്റെ കണ്ണിലെ അമ്പരപ്പിലേക്ക് നോക്കിയാണ് അയാള് ചോദിച്ചത്.\n`ഉണ്ട്, ഭഗവാന് വേദവ്യാസന്റെ ജനനം അത്തരത്തിലൊന്നായിരുന്നു.' താന് ഒരു ചരിത്രമറിയാത്ത മണ്ടനാണെന്ന് സായിപ്പ് കരുതരുതല്ലോ..\n`യെസ് മിസ്റ്റര് വ്യാസ്, ഹി ഈസ് വേദവ്യാസന്, നോട്ട് വ്യാസ്'\n`അപ്പോള് നിങ്ങള്‍ക്ക് കഥകളറിയാം. പക്ഷേ അതിനും മുമ്പ് കഥകളുണ് ട്. സുന്ദരിയായ ഭാര്യയുമൊത്ത് രതികേളിക്കൊരുങ്ങവേ നായാട്ടിനു പുറപ്പെടൂ പുത്രാ എന്ന പിതാവിന്റെ ആജ്ഞ അനുസരിക്കേണ് ടി വന്ന ചേദിരാജാവായ വസുവിനെക്കുറിച്ച് കേട്ടിട്ടുണ് ടോ? മൃഗയാവിനോദത്തിന് കാട്ടിലെത്തിയെങ്കിലും രാജാവിന്റെ മനസ് കേളീസന്നദ്ധയായ പത്‌നീസമക്ഷത്തിലായിരുന്നു. വധൂസ്‌മരണയില് സ്‌ഖലിച്ച ശുക്ലത്തെ കിഴികെട്ടി സന്താനദാഹത്തോടെ കഴിയുന്ന രാജപത്‌നിക്ക് ഇതെത്തിക്കുക എന്ന നിര്‍ദ്ദേശത്തോടെ ഒരു പരുന്തിനെ ഏല്‍പ്പിച്ചു വസു. എന്നാല് യാത്രമദ്ധ്യേ പരുന്തിന്റെ വായിലെ കിഴി മാംസമാണെന്നു ധരിച്ച മറ്റൊരു പരുന്ത് തട്ടിപ്പറിക്കാന് ശ്രമിച്ചു. താഴെ ശക്‌തിമതിയെന്ന നദിയില് വീണ ആ കിഴി ഒരു മത്സ്യം വയറ്റിലാക്കുകയും ചെയ്‌തു.'\nഅമ്മൂമ്മക്കഥകളില് പോലും കേള്‍വിപ്പെടാത്ത കഥ പറഞ്ഞ അന്യനാട്ടുകാരനെ അത്ഭുതം കൂറുന്ന കണ്ണോടെ നോക്കി അഭിനവവ്യാസന്. ബര്‍ണാര്‍ഡ് സായിപ്പ് കഥ പറഞ്ഞുനിര്‍ത്തി\n``ആ മത്സ്യം പ്രസവിച്ച ഇരട്ടക്കുട്ടികളിലൊന്നാണ് മിസ്റ്റര് വ്യാസ്, നിങ്ങളുടെ ഭഗവാന് വേദവ്യാസനെ പ്രസവിച്ച മത്സ്യഗന്ധി എന്ന സത്യവതി.''\n`ക്ഷമിക്കണം സാര്, ഇതൊന്നും എനിക്ക്... ?'\n`കൂള് മിസ്റ്റര് വ്യാസ്, അത് നമുക്ക് വിഷയല്ല. ഇവിടെ നോക്കൂ, ഈ ബോട്ടിലുകളാണ് നിങ്ങളുടെ പരീക്ഷണ ശാലകള്. നിങ്ങളുടെ ബീജമാണ് ഞങ്ങള്‍ക്കുവേണ് ട സേവനം.'\n`നിങ്ങള്, നിങ്ങള് എന്താണ് ഉദ്ദേശിക്കുന്നത്? '\n`അത് തന്നെയാണ് മിസ്റ്റര് വ്യാസ്, നിങ്ങളുടെ നാട്ടിലെ ആളുകള്‍ക്ക് തികഞ്ഞ ബുദ്ധിയാണ്. ആ മാനവിഭവങ്ങള് തന്നെയാണ് പടിഞ്ഞാറിന് വേണ് ട്. അത് പക്ഷേ നിങ്ങള് നീട്ടിയ ഈ സര്‍ട്ടിഫിക്കറ്റുകളായല്ല. നിങ്ങളെക്കൊണ് ട് എന്തിനു കൊള്ളും? നിങ്ങളെന്തുകൂട്ടിയാല് കൂടും? ഒന്നും പഠിക്കാത്ത അഭ്യസ്‌ത വിദ്യരാണ് നിങ്ങള്. അതുകൊണ് ട്...'\nഒന്നു കിതപ്പാറ്റിയശേഷം സായിപ്പ് തുടര്‍ന്നു. `ഞങ്ങള്‍ക്കുവേണ് ടത് ഞങ്ങള് സൃഷ്‌ടിക്കും. അതിനുള്ള ബീജമാണ് നിങ്ങള് തരേണ് ടത്. നിങ്ങള്‍ക്ക് വേണ് ടത് പണമല്ലേ, പണം മാത്രമല്ലേ? അത് ഞങ്ങള് തരും. എത്രവേണമെങ്കിലും.'\nഹോ, എന്താണ് താനീ കേട്ടത്?? ഇതോ അഭിനവഭാരതന്റെ ധര്‍മം? സപ്‌തദ്വീപങ്ങള്‍ക്കും ശ്രേഷ്‌ഠമായ ജംബുദ്വീപത്തിന്റെ നാഥന്മാര് വാണ നാട്, ശ്രവണമാത്രയില് അന്തരംഗത്തില് അന്തസ്സുയര്‍ത്തുന്ന ഗംഗയാറൊഴുകുന്ന നാട്, ആദിവേദത്തിന്റെയും ആദിശേഷന് അനന്തന്റെയും നാട്... ആ നാടിന്റെ ഇന്നിനോടോ വിധിയുടെ ഈ വിളി?\n`ക്ഷമിക്കണം സാര്, എനിക്കു വയ്യ', തളര്‍ച്ചയോടെ എഴുന്നേറ്റു വ്യാസ്.\n`നോക്കൂ മിസ്റ്റര് വ്യാസ്'. പിന്നില്‍നിന്നും വിളിച്ചു ബര്‍ണാഡ് സായിപ്പ്.\n`നിങ്ങളൊരാള് പിന്തിരിഞ്ഞിട്ടെന്തു പ്രയോജനം? താഴെ നിരന്നു നില്‍ക്കുന്ന ആയിരങ്ങളെ നിങ്ങളുടെ കണ്ണുകള്‍ക്ക് കാണുന്നില്ലേ, അവര് അവരതിനു തയ്യാറാവും, അക്കൂട്ടത്തില് ആണും പെണ്ണുമുണ് ട്. നിങ്ങളുടെ ബീജം ഞങ്ങള്‍ക്കായി വര്‍ഷിക്കും, നിങ്ങളുടെ സ്‌ത്രീകള് അവരുടെ ഗര്‍ഭപാത്രം വില്‍ക്കും... വെറുതെയല്ല, പണത്തിനു വേണ് ടി...'\nഅവസാനത്തെ ആണിയും അടിച്ചു സായിപ്പ്....\n`പോരാത്തതിനു ഇതും നിങ്ങളുടെ ചരിത്രത്തിലുണ് ടെന്ന് കൂട്ടിക്കോ.. തലച്ചോറും ശരീരവും വില്‍ക്കുന്ന നിങ്ങളുടെ വര്‍ത്തമാനത്തിലും അതുണ് ട്....'\nഅതേ സത്യമാണ്.. ``യദി ഹാസ്‌തി തദന്യത്ര: യന്നേഹാസ്‌തി ന കുത്രചിത് എന്നല്ലേ ഭാരതസ്രഷ്‌ടാവിന്റ വാക്ക്? (ഇതിലുളളത് മറ്റ് പലയിടത്തും കണ്ടേക്കാം, ഇതിലില്ലാത്തത് മറ്റൊരിടത്തും കാണുകയില്ല) (2009 july)\nകടപ്പാട്: പണ്‌ഡിറ്റ് അരുമനായകപ്പണിക്കരുടെ ഭഗവാന് വേദവ്യാസന് എന്ന ഗ്രന്ഥത്തോട്,\nനന്ദി: പ്രസ്‌തുത ഗ്രന്ഥം തന്ന ജ്യേഷ്‌ഠസുഹൃത്ത് നീരുവിനോട്\nഎഴുതിയത് Muralikrishna Maaloth at 14.7.09\nമുരളിക... July 14, 2009\n`നിങ്ങളൊരാള് പിന്തിരിഞ്ഞിട്ടെന്തു പ്രയോജനം? താഴെ നിരന്നു നില്‍ക്കുന്ന ആയിരങ്ങളെ നിങ്ങളുടെ കണ്ണുകള്‍ക്ക് കാണുന്നില്ലേ, അവര് അവരതിനു തയ്യാറാവും, അക്കൂട്ടത്തില് ആണും പെണ്ണുമുണ് ട്.'\nവൃന്ദാവനിയില് പുതിയ കഥ, ''വന്നാ എ ജോബ് മാന്? ''\nചന്ദ്രമൗലി July 14, 2009\nഇനി വായിക്കട്ടേ ട്ടാ... :)\nlakshmy July 14, 2009\nകഥ അസ്സലായി മുരളിക.\nഓർമ്മ വന്നത്, പഠനകാലത്ത് കർണ്ണാകർ‌ണ്ണികയാ അറിഞ്ഞ ഒരു ആൺ ഡോക്റ്ററുടെ ആത്മഗതം “നമ്മുടെ എത്ര കുഞ്ഞുങ്ങൾ ഇതിലെയെല്ലാം ഓടി നടക്കുന്നുണ്ടാവുമോ എന്തോ!“ എന്ന്. ലോകം മുഴുവൻ ഓടി നടക്കുന്നുണ്ടാവുമല്ലേ ഭാരതത്തിന്റെ മക്കൾ. ബ്രെയിൻ ഡ്രെയിൻ ആന്റ്...നൌ!!!\nപക്ഷെ ഒരു കാര്യം. മുരളീ കൃഷ്ണയെ അടിയന്തിരമായി മുരളീ കൃഷ്ണൻ ആക്കണം. [തമാശിച്ചതാണേ...എന്നെ തല്ലാൻ വരല്ലേ..പ്ലീസ്..]\nresh July 14, 2009\nസുന്ദരമായ കഥ കൃഷ്‌ണാ, മനോഹരായി പറഞ്ഞിരിക്കുന്നു, അല്‍പം കട്ടിയായോ എന്നാണ് സംശയം. എന്തായാലും ഇഷ്‌ടായി...\nശ്രീ July 14, 2009\nഅരുണ് കായംകുളം July 14, 2009\nഅതി മനോഹരം മുരളി, മനോഹരം\nnandakishor July 14, 2009\nമാഷേ, ഇതു ഒരു പുതിയ വിഷയമാണല്ലോ, സമീപിച്ച രീതിയിലും നല്ല പുതുമയുണ് ട്.\nപക്ഷേ ആ മുരളീകൃഷ്‌ണ ഒഴുക്ക് കാണുന്നില്ല :(\nSureshkumar Punjhayil July 14, 2009\nSayippu jayikkatte... Eppozum angineyalle...!\nസമാന്തരന് July 14, 2009\nമുരളി അവതരിപ്പിച്ചത് പ്രത്യേക അഭിനന്ദനമർഹിക്കുന്ന രീതിയിലാൺ. ഈ വില്പനയെകുറിച്ച് ചിലത് കുറെകാലമായി എന്റെ മനസ്സിലുണ്ട്. ഏതെങ്കിലും രീതിയിൽ പുറത്തു വരും\nആശംസകൾ ... മുരളി.\nkhader patteppadam July 14, 2009\nകഥ നന്നായി.ബുദ്ധിമാന്മാരായ നമ്മള് ,കേരളീയര്, എന്നും അടിമകളായിരുന്നല്ലൊ.സ്വദേശിയുടേയും വിദേശിയുടേയും അടിമകള്. നാം എന്നും നമ്മുടെ മസ്തിഷ്കവും, വിയര്‍പ്പും , രക്തവും അടിയറവെച്ചു ജീവിയ്ക്കാന് വിധ്യ്ക്കപ്പെട്ടവരാണ്.ഇപ്പോള് അവര് നമ്മുടെ സ്വത്വവും ആത്മാവും കൂടി കവര്‍ന്നെടുക്കുന്നു.ഇതല്ലാതെ നമുക്കു മറ്റെന്തു വഴി.? സായ്പ് പറഞ്ഞതാണു ശരി. ഒരു വേദവ്യാസന് തിരിഞ്ഞു നടന്നേക്കാം.പക്ഷേ,ആയിരങ്ങള് നട്ടെല്ലു ഊന്നു വടിയാക്കി ഇഴഞ്ഞിഴഞ്ഞു അവര്‍ക്കു മുന്നില് ക്യൂ നില്‍ക്കും.\nകഥ മനസ്സില് തട്ടിയതുകൊണ്ടാണു ഇത്രയും എഴുതിയത്.നന്ദി,സുഹ്രുത്തേ,നന്ദി.\nകാന്താരിക്കുട്ടി July 14, 2009\nകഥ അവതരിപ്പിച്ച രീതി എനിക്കിഷ്ടമായി.സത്യവതിയുടെ ജനനത്തെപറ്റിയുള്ള ഈ കഥ എനിക്ക് അറിയില്ലായിരുന്നു.പുരാണത്തിലെ ഈ കഥയെപറ്റിയുള്ള അറിവു തന്നതിനു നന്ദി\nകുമാരന് | kumaran July 14, 2009\nതാരകൻ July 14, 2009\ngood.novelty of the theme is prasamsaneeyam...\nഅനില്@ബ്ലോഗ് July 14, 2009\n“നിങ്ങളൊരാള് പിന്തിരിഞ്ഞിട്ടെന്തു പ്രയോജനം? താഴെ നിരന്നു നില്‍ക്കുന്ന ആയിരങ്ങളെ നിങ്ങളുടെ കണ്ണുകള്‍ക്ക് കാണുന്നില്ലേ”\nഎല്ലിന് കഷണത്തിനു കടിപിടി കൂടുന്ന നായ്ക്കളെപ്പോലെ നാം ആര്‍ത്തി പിടിച്ച് നാവില് വെള്ളമൂറി നില്‍ക്കയാണ്. അവിടെ ബീജമല്ല ലിംഗം വരെ നാം വിറ്റെന്നു വരും.\nsiva // ശിവ July 14, 2009\nവളരെ നല്ല അവതരണം....\nramaniga July 14, 2009\nഎതിരന് കതിരവന് July 14, 2009\nനല്ല വിത്തുകളൊക്കെ സായിപ്പിനി എന്നും വേണം. ബാസ്മതി അരിയുടെ വിത്ത് റ്റെക്സാസിൽ മുളപ്പിച്ച് വിൽക്കുന്നുണ്ട്. റ്റെക്സ്മതി എന്ന പേരിൽ സായിപ്പിന്റെ Fertility Clinics ഇൽ എല്ലാ ബീജങ്ങളുൽ കിട്ടും. ബീഎജം നൽകി കാശുവാങ്ങിച്ച് കോളേജ് ചെലവുകൾ നടത്തുന്നത് പുതിയ കഥയൊന്നുമല്ലല്ലൊ.\nനല്ല കഥ മുരളിക...\n“ൻ” എന്നത് തെക്കേ ഇൻഡ്യക്കാർക്കുള്ളതല്ലെ. വേദവ്യാസ എന്നാണ് സംസ്കൃത പേർ. ഹിന്ദിയിലാണ് ‘വ്യാസ്” എന്നാകുന്നത്.\nപാത്തക്കന് July 15, 2009\nസൂത്രന്..!! July 15, 2009\ngreat story..... nice\nസംഗീത July 15, 2009\nമനോഹരമായ കഥകള് കൃഷ്ണാ...\nകഥയ്ക്കുള്ളിലെ കഥയും കേമമായി........ ഇത്രയ്ക്കങ്ങോട്ട് സാദ്ധ്യതകള് ആലോചിച്ചിരുന്നില്ല.. കൊള്ളാം, മനോഹരമായിരിക്കുന്നു.\nTypist | എഴുത്തുകാരി July 15, 2009\nകഥയാണെങ്കിലും, കഥയില് കാര്യമുണ്ടില്ലേ?\nവ്യാസ്... July 16, 2009\nഎനിക്കിട്ടാണല്ലോ മാഷേ താങ്ങ്?? ജീവിച്ചു പൊയ്ക്കോട്ടേ മാഷേ........\n(കഥ എനികിഷ്ട്ടായി ട്ടോ) നല്ല തീം .\nBindhu Unny July 21, 2009\nപിന്നെ, മലയാളത്തില് വേദവ്യാസന്, തമിഴില് വേദവ്യാസര്, ഹിന്ദിയില് വേദവ്യാസ് - എല്ലാം ഇന്ത്യയില് തന്നെയല്ലേ.\nമാണിക്യം July 21, 2009\n`ആണിന്റെ പേരിന് പൗരുഷം വേണം.\nഅത് 'ന്' എന്ന് അവസാനിക്കണം.അദ്ദേഹം ഉറക്കെ ഉദാഹരിക്കയും ചെയ്‌തു.'വിശ്വംഭരന്, നാരായണന്, രാധാകൃഷ്‌ണന്, വേദവ്യാസന്'..\nഅത് ശരിയല്ലെ? അതേ\nവ്യാസ് .. വാലു മുറിച്ച ശ്വാനനെ ഓര്‍മ്മ വരുന്നു\nഅക്കൂട്ടത്തില് ആണും പെണ്ണുമുണ്‌ട്. നിങ്ങളുടെ ബീജം ഞങ്ങള്‍ക്കായി വര്‍ഷിക്കും, നിങ്ങളുടെ സ്‌ത്രീകള് അവരുടെ ഗര്‍ഭപാത്രം വില്‍ക്കും... വെറുതെയല്ല, പണത്തിനു വേണ് ടി...'\n....എത്തിയോ ആ നിലവാരത്തില്?\nഇല്ലാ ഇനിയും നട്ടെല്ലിന്റെ പൊടിപ്പ്\nഎങ്കിലും ബാക്കിയായി ചിലരെങ്കിലും ഉണ്ട്\nbeutiful narration muralika. keep it up.\nഅബ്‌കാരി August 09, 2009\nmurmur........,,,,, October 21, 2009\nആദ്യമായാണു ഈ വഴി രചനകള് മനോഹരം\nAkbar December 10, 2009\nഎങ്ങിനെയോ ഇവിടെ എത്തിപ്പെട്ടതാണ്. വന്നപ്പോള് ഇഷ്ടമായി. ആശംസകള്.\ne - പണ്ഡിതന് December 11, 2009\nThanks for the nice story :)\nബിലാത്തിപട്ടണം / Bilatthipattanam January 21, 2010\nഇവിടെ നടക്കുന്ന കാര്യങ്ങൽ കഥയിൽക്കൂടിപറഞ്ഞെന്നുമാത്രം...!


പത്തനംതിട്ട : നിയമസഭാ തെരഞ്ഞെടുപ്പില് രുചിയൂറും ഭക്ഷ്യ വിഭവങ്ങളുമായി കുടുംബശ്രീ യൂണിറ്റുകള്. പത്തനംതിട്ട ജില്ലയിലെ തെരഞ്ഞെടുപ്പ് ഉദ്യോഗസ്ഥര്‍ക്ക് ഭക്ഷണമൊരുക്കി അഞ്ചു നിയോജക മണ്ഡലങ്ങളിലും കുടുംബശ്രീ മാതൃകയായി. പോളിംഗ് സാമഗ്രികളുടെ വിതരണ സ്വീകരണ കേന്ദ്രങ്ങളില് ഇന്നലെ(5)രാവിലെ എട്ടിന് കുടുംബശ്രീയുടെ നേതൃത്വത്തില് ഭക്ഷണ വിതരണം ആരംഭിച്ചു.\nആവിയില് പുഴുങ്ങിയ വിഭവങ്ങളായ ഇലയപ്പം, വഴനയിലയപ്പം, കൊഴുക്കട്ട എന്നിവയും ഉച്ചയൂണ്, ചപ്പാത്തി, ബിരിയാണി, ഇവ കൂടാതെ ലൈവ് കൗണ്ടറുകളില് തട്ടുദോശ, ഓംലെറ്റ്, ചായ എന്നിവയും ലഭ്യമാക്കുന്നു. വെജിറ്റബിള് ഊണിന് 50 രൂപയും മീന്‍കറിയുള്‍പ്പെടെ ഊണിന് 90 രൂപയും ചായ, സ്‌നാക്‌സ്, 10 രൂപയും നാരങ്ങാ വെള്ളം, ബ്രേക്ക്ഫാസ്റ്റ് എന്നിവയ്ക്ക് യഥാക്രമം 15 രൂപ, 40 രൂപയുമാണ് വില. കോന്നി, മൈലപ്ര, തിരുവല്ല എന്നിവിടങ്ങളില് രണ്ട് കുടുംബശ്രീ യൂണിറ്റുകളും റാന്നിയില് ഒരു യൂണിറ്റും അടൂരില് മൂന്നു കുടുംബശ്രീ യൂണിറ്റുകളുമാണ് പ്രവര്‍ത്തിക്കുന്നത്. ഭക്ഷണ വിതരണത്തിന് പുറമേ പോളിംഗ് സാമഗ്രികളുടെ വിതരണ സ്വീകരണ കേന്ദ്രങ്ങളുടെയും പോളിംഗ് ബൂത്തുകളുടേയും അണുനശീകരണവും കുടുംബശ്രീ യൂണിറ്റുകള് നടത്തി.


നീലേശ്വരം നഗരസഭയില് വജ്രജൂബിലി ഫെലോഷിപ്പ് കലാപരിശീലനം വീണ്ടും ആരംഭിച്ചു. | Nileshwar Municipality\nനീലേശ്വരം നഗരസഭയില് വജ്രജൂബിലി ഫെലോഷിപ്പ് കലാപരിശീലനം വീണ്ടും ആരംഭിച്ചു.\nSubmitted by Publisher on Wed, 17/02/2021 - 4:20pm\nനീലേശ്വരം നഗരസഭ, കേരള സര്‍ക്കാര് സാംസ്ക്കാരിക വകുപ്പുമായി ചേര്‍ന്ന് കൊണ്ട് നടപ്പിലാക്കുന്ന വജ്രജൂബിലി ഫെലോഷിപ്പ് കലാപരിശീലനം വീണ്ടും ആരംഭിച്ചു. 2020 മാര്‍ച്ച് മുതല് കോവിഡ്-19 പ്രോട്ടോകോള് പ്രകാരം നിര്‍ത്തി വെച്ച പരിശീലനമാണ് വീണ്ടും ആരംഭിച്ചത്.\nമോഹിനിയാട്ടം, നാടന്‍പാട്ട്, മറുത്തുകളി, പൂരക്കളി എന്നീ ഇനങ്ങളിലാണ് നീലേശ്വരം നഗരസഭ പരിശീലനം നല്‍കുന്നത്. സുഭാഷ് അറുകര, കലാമണ്ഡലം ശിവരഞ്ജിനി, എം.രാജേഷ്, എ.രാഗേഷ് എന്നീ കലാകാരډാരാണ് പരിശീലനം നല്‍കുന്നത്.\nതൈക്കടപ്പുറം പാലിച്ചോന് ദേവസ്ഥാനത്ത് വെച്ച് നടന്ന ചടങ്ങ് നഗരസഭ വൈസ് ചെയര്‍പേഴ്സണ് പി.പി.മുഹമ്മദ്റാഫി ഉദ്ഘാടനം ചെയ്തു. നഗരസഭ വിദ്യാഭ്യാസ സ്ഥിരം സമിതി ചെയര്‍മാന് ദാക്ഷായണി കുഞ്ഞിക്കണ്ണന് അദ്ധ്യക്ഷത വഹിച്ചു. വാര്‍ഡ് കൗണ്‍സിലര് അന്‍വര് സാദിക്, മുന്‍കൗണ്‍സിലര് കെ.തങ്കമണി എന്നിവര് സംസാരിച്ചു.


ആരും കാണാത്ത, പറയാത്ത പട്ടായയുടെ മറ്റൊരു മുഖം തേടി4പെൺകുട്ടികൾ.. – Intensive Promoter\nHome / Lifestyle / ആരും കാണാത്ത, പറയാത്ത പട്ടായയുടെ മറ്റൊരു മുഖം തേടി4പെൺകുട്ടികൾ..\nIntensive Promo June 26, 2018\tLifestyle Leaveacomment 401 Views\nയാത്രാവിവരണം – ആഷ്‌ലി എൽദോസ്.\nഅയ്യോ പട്ടായയിലേക്കോ?(ചിലർ അയ്യേ).. ഞങ്ങൾ പെൺകുട്ടികൾ ഒന്നു പട്ടായ വരെ പോകുന്നു എന്ന് ചുരുക്കം ചിലരെങ്കിലും അറിഞ്ഞപോലുള്ള പുകിൽ ചില്ലറയായിരുന്നില്ല. എല്ലാവര്ക്കും പറയാനുള്ളത് ഒന്നുതന്നെ ‘നിങ്ങൾ പെണ്ണുങ്ങൾ പട്ടായ പോയിട് എന്തിനാണ്?’ അതെന്താ പെണ്ണുങ്ങൾക്ക് നിഷിദ്ധമായിട്ടു അങ്ങനൊരു സ്ഥലമുണ്ടോ?\nചോദ്യങ്ങൾ ഒഴിവാക്കാനായിത്തന്നെ പിന്നെ ആരോടും പറയണ്ടാന്നു വെച്ചു ഒരു വെള്ളിയാഴ്ച രാത്രിവിമാനത്തിന് ഒറ്റ മുങ്ങൽ. പിന്നെ പൊങ്ങിയത് ബാങ്കോക്കിൽ. അവിടെ നിന്നും ചീപ്പ് റേറ്റ്ൽ പബ്ലിക് ട്രാസ്പോർട് ബസ് ഉണ്ട് പട്ടായലിലേക്, കാഴ്ചയൊക്കെ കണ്ടാസ്വദിച്ചങ്ങനെ സുഖകരമായൊരു യാത്ര.\nബസെന്നു കേൾക്കുമ്പോ നമ്മുടെ സ്വന്തം ആനവണ്ടി ആയിട്ടെങ്ങാനും താരതമ്യം ചെയ്യല്ലകെട്ടോ. AC ഒന്നുമില്ലാരുന്നെങ്കിലും നല്ല സൗകര്യപ്രദമായ സീറ്റും ലെഗ് സ്പേസും അടിപൊളി6line റോഡും.\nവളരെ അച്ചടക്കത്തോടെ ട്രാഫിക് നിയമങ്ങൾ പാലിച്ചു വണ്ടിയോടിക്കുന്ന അവരുടെ പൗരബോധവും രാജ്യസ്നേഹവും മാത്രകയാക്കേണ്ടതാണെന്നു തോന്നി. വണ്ടി ഓടിച്ചിരുന്നതൊരു സുന്ദരി, പ്രായം നന്നേ ചെറുപ്പം, പ്രാഗൽഭ്യം തെളിഞ്ഞ ഡ്രൈവിംഗ്. രാത്രി യാത്രയുടെ ക്ഷീണം കാരണം ഇടക്കെപ്പോളോ ഒന്ന് മയങ്ങി. വെയിൽ മുഖത്ത് തട്ടിവിളിച്ചപ്പോളാണ് കണ്ണുതുറന്നത്.\nമാസങ്ങളായി കണ്ട സ്വപ്നം. അതെ പട്ടായ…. ഒത്തിരി ആൺകുട്ടികളുടെ ബക്കറ്റ്ലിസ്റ്റില്പെട്ട ആ നിശാസുന്ദരി. വഴിയോരത്തു കണ്ട സൈൻ ബോര്ഡില്നിന്നുമാണ് പട്ടായ എത്തിയെന്നു വായിച്ചെടുത്തതു. Excitement കൂടിയിട്ട് വല്ലാത്തൊരു ഫീൽ. അടുത്തിരിക്കുന്നവൾക്കു ഫുൾ രോഞ്ചാമം കാരണം ഞങ്ങൾ അത്ര ആഗ്രഹിച്ചതാണീ യാത്ര.\nഇടക്ക് പല തടസ്സങ്ങൾ വന്നെങ്കിലും ഒടുവിൽ ഇതാ ഞങ്ങളെത്തി. ബാങ്കോക്കിൽ നിന്നും വ്യത്യസ്തമായി അധികം കെട്ടിടങ്ങളോ ആൾത്തിരക്കോ ഇല്ലാത്തതായിരുന്നു പട്ടായയിലേക്കുള്ള വഴിയോരകാഴ്ചകൾ, ശെരിക്കും കേരളം അല്ലെങ്കിൽ കൊച്ചി പോലൊക്കെ തന്നെ. വിഷു season ആയതിനാൽ വഴിവക്കു ഫുൾ കണിക്കൊന്ന പൂത്തുലഞ്ഞു നിൽക്കുന്നു.\nഅവിടെയുമുണ്ട് നമ്മുടെ വിഷുക്കൊന്ന. അതെ നിറത്തിലുള്ള പൂക്കൾ, അതെ ഇലകൾ. തായ്‌ലൻഡിലെ ഭൂപ്രക്രതിയും അങ്ങനെ തന്നെ. ശാന്ത സുന്ദരം. കാറ്റും വെയിലും മഴയുമെല്ലാം ഇവിടുത്തെപ്പോലെ തന്നെ ഇടക്കിടെ മാറിമാറി വരും. പെട്ടെന്ന് പുറം നാട്ടിലെത്തിയ ഫീൽ തോന്നില്ല നമുക്.\nഅങ്ങിങ്ങായി മരിച്ചുപോയ അവരുടെ രാജാവിന്റെ ചിത്രം കാണാം. ടൂറിസം ഉൾപ്പെടെ പല മേഖലകളിലും വികസനത്തിനും രാജ്യോന്നതിക്കുമായി വളരെ ശ്രമിച്ചു വിജയംകണ്ട അവരുടെ ആ മണ്മറഞ്ഞ രാജാവിനോടുള്ള അവരുടെ സ്നേഹാദരവുകൾക്കു ഇന്നും തെല്ലു കുറവുവന്നിട്ടില്ല.\nഅദ്ദേഹത്തിന് പ്രിയപ്പെട്ട വളർത്തു മൃഗമായ നായയെ വരെ അതിനുശേഷം അവർ ഒരു രീതിയിലും ഉപദ്രവിക്കാറില്ലത്രേ. ആദ്യം വിചിത്രമായി തോന്നിയെങ്കിലും അവിടുത്തെ ആളുകളുടെ നിഷ്കളങ്കമായ ചിരിയിലും ആദിത്യമര്യദയിലും കണ്ടു കറതീർന്ന സ്നേഹത്തിന്റെ കാതൽ.\nപട്ടായ എന്നാൽ പലരുടെയും പൊതുവായ ധാരണ പോലെ നൈറ്റ് ലൈഫ് ഉം പബ്-പാർട്ടികളും മാത്രമല്ല. അവിടെയുമുണ്ട് അവരുടെ പുരാതന സംസ്ക്കാരവും തനിമയും ഉൾക്കൊള്ളുന്ന ഹിന്ദു-ബുദ്ധ മതത്തിലധിഷ്ഠിതമായ സ്മാരകങ്ങളും അമ്പലങ്ങളുമെല്ലാം. അതിൽ പ്രധാനമാണ് നോർത്ത് പാട്ടായയിലെ, പൂർണമായും തേക്ക് തടിയിൽ പണി കഴിച്ചിരിക്കുന്ന Sanctuary of Truth.\nതങ്ങളുടെ സംസ്കാരവും ചരിത്രവും സംരക്ഷിക്കപ്പെടാനെന്ന സദുദ്ദേശത്തോടെ തായ് ബിസിനസ്സ്മാൻ Khun Lek Viriyaphant പണി കഴിപ്പിച്ച ഈ സമുച്ചയത്തിലെ ഓരോ സ്തൂപങ്ങളും കൊത്തുപണികളും മെഷീൻ സഹായമില്ലാതെ മെനഞ്ഞവയാണെന്നുള്ള സത്യം ആരെയും ഒന്ന് ആശ്ചര്യപെടുത്തും.\nകാരണം അത്രക് മികവോടെ, മിഴിവോടെയാണ് അവയോരോന്നും തലയുയർത്തി നിൽക്കുന്നത്. അതിൽത്തന്നെ ഒട്ടുമിക്ക കൊത്തുപണികളും പ്രതിനിധീകരിക്കുന്നത് നമ്മുടെ സ്വന്തം മഹാഭാരതത്തിലേക്കും രാമായണത്തിലെയും കഥാ തന്തുക്കളാണ്.\nതടിയിൽ തീർത്ത ഒരു സമ്പൂർണ മനുഷ്യ നിർമ്മിതിയായ ഈ സങ്കേതം പട്ടായയിൽ ഒരു വ്യത്യസ്ത സഞ്ചാര അനുഭവമാണ് തരുന്നത്. വാക്കുകളാൽ അറിയിക്കാനാകാത്ത ഒരു പ്രേത്യേകാനുഭൂതി ആണ്\nഇവിടുത്തെ നനുത്ത കടൽകാറ്റും ആത്മീയത തളംകെട്ടി നിൽക്കുന്ന നിശബ്ദന്തരീക്ഷവും. വല്ലാത്തൊരു പോസിറ്റീവ് എനർജി പ്രസരിക്കുന്ന ചുറ്റുപാട്. കടലിനെ അഭിമുഖീകരിച്ചു ബീച്ചിനോട് തൊട്ടു ചേർന്നാണ് കാഴ്ച്ചയിൽ അമ്പലമെന്നോ കൊട്ടാരമെന്നോ തോന്നിക്കുന്ന ഈ അദ്‌ഭുത കാഴ്ച വിരുന്നു.\nഇത് വര്ഷങ്ങളോളമുള്ള കഠിന പ്രയത്നത്തിലൂടെ പണി കഴിച്ച ആശാരിമാരുടെ വൈദഗ്ത്യം വാനോളം പുകഴ്താതെവയ്യ. 1981 ഇൽ തുടങ്ങിയ സ്മാരക നിർമ്മാണം ഇന്നും ഇടതടവില്ലാതെ തുടരുന്നു എന്നതിൽനിന്നുതന്നെ ഭാവിയിൽ ഇതിനു വളരെ ലോകശ്രദ്ധ പിടിച്ചുപറ്റുമെന്നത് സംശയലേശമന്യേ തെളിയുന്നു.\n20 വർഷത്തിലധികമായി നിർമ്മാണത്തിലിരിക്കുന്ന ഈ അത്ഭുത സ്രഷ്ടി ഇനിയും 15 വര്ഷകകൂടി എടുത്തേ പണി പൂർത്തീകരിക്കാനാകു എന്നാണ് ഏകദേശ കണക്കു.\nഫോട്ടോഗ്രാഫിയിൽ കമ്പം ഉള്ളവർക്ക് ഇതൊരു സ്വർഗ്ഗമായി തോന്നാം. അത്രക്കുണ്ടിവിടെ…കാമറ കണ്ണുകളാൽ എത്ര ഒപ്പിയെടുത്താലും തീരാത്തത്ര. അമ്പലത്തിന്റെ നാലു പ്രധാന കോണുകൾ തായ്, കമ്പോഡിയൻ, ചൈനീസ്, ഇന്ത്യൻ എന്നീ രാജ്യങ്ങളിലെ വിശ്വാസത്തെയും ചരിത്രത്തെയും പ്രതിനിധീകരിക്കുന്നു.\n1st ഹാൾ (The origin) പ്രപഞ്ചത്തെയും ഭൂമിയെയും പ്രതിനിധീകരിക്കുന്ന ശില്പങ്ങൾ കാണാം. 2nd ഹാൾ സൂര്യൻ, ചന്ദ്രൻ, നക്ഷത്രങ്ങൾ – ഇവയുടെ ആവിഷ്കാരം. 3rd ഹാൾ(Parental Pure Love) കുടുംബത്തിന്റെയും മാതാപിതാക്കളുടെയും മഹത്വത്തെ ചൂണ്ടിക്കാണിക്കുന്ന കൊത്തുപണികളും പ്രതിമകളും.\nഹാൾബുദ്ധ മത മൂല്യങ്ങളായ നാല് സത്യങ്ങളെ മഹത്വവൽക്കരിക്കുന്നു. സ്നേഹം-ദയ-ത്യാഗം-നിസ്വാര്ഥത.\nഡ്രസ്സ് കോഡ്: മുട്ട് കവർ ചെയുന്നതും അധികം exposed ആവാത്തതുമായ വസ്ത്രം ധരിച്ചുമാത്രമേ നമുക്ക് എവിടേക്കു പ്രവേശിക്കാൻ അനുവാദമുള്ളൂ. അല്ലെങ്കിൽ ശരീരം മൂടി പുതക്കുവാനായി ഒരു ഷൗൾ നമുക്ക് അവിടെ നിന്നും വാടകയ്ക്ക് എടുക്കാം.\nഅതുപോലെ ഇപ്പൊളും അറ്റകുറ്റപണികൾ നടക്കുന്നതിനാൽ സുരക്ഷയ്ക്കായി ഒരു ഹെൽമെറ്റും അവിടെ നിന്ന് തരും.കാഴ്ചകൾ കണ്ടു തിരികെയെത്തുമ്പോൾ ഷാളും ഹെൽമെറ്റും തിരികെ കൗണ്ടറിൽ നൽകണം.\nമറ്റൊരു പേര്: Prasat Satchatham or Prasat Sut Ja-Tum, Height: 100m, Entry fee: 500baht, Time to visit: 10am – 6pm, Location: Amphoe Bang Lamung, Chang Wat Chon Buri 20150, North Thailand.\nഇത് ഞങ്ങൾ നാല് പെൺകുട്ടികൾ മാത്രമായി ഒരു പാക്കേജ് ഉം ഇല്ലാതെ സ്വന്തം റിസ്കിൽ Thailand കഴിയുന്നത്ര ഒന്ന് explore ചെയ്യാൻ ഇറങ്ങിയ കഥയാണ്. February ഇൽ flight tickets ബുക്ക് ചെയ്ത ശേഷമാണു ഞങ്ങൾ ശെരിക്കും പ്ലാനിംഗ് തുടങ്ങിയത്.\nPrevious കാമുകനോടൊപ്പം ജീവിക്കാന് യുവതി ഭര്‍ത്താവിനെയും മക്കളെയും കൊലപ്പെടുത്തി..!!\nNext സഹോദര തുല്യനായ ആളില് നിന്നുണ്ടായ അനുഭവം എഴുതുന്നു…ഫസ്ന റഷീദ്..!!


Emalayalee.com - ഫൊക്കാനാ കണ്‍വെന്‍ഷന് വിജയകരമായ പരിസമാപ്‌തി\nഫൊക്കാനാ കണ്‍വെന്‍ഷന് വിജയകരമായ പരിസമാപ്‌തി\nചിത്രങ്ങള്: വിന്‍സന്റ് ഇമ്മാനുവല്, മൊയ്തീന് പുത്തന് ചിറ (more photos below)\nഹ്യൂസ്റ്റണ്: പതിനഞ്ചാമത് ഫൊക്കാന കണ്‍വന്‍ഷനു ഹൂസ്റ്റണിലെ ക്രൗണ് പ്ലാസയില് (അനന്തപുരി) വിജയകരമായ പരിസമാപ്തി..\nമുഖ്യാതിഥിയായി പങ്കെടുത്ത ഇന്ത്യന് അംബാസിഡര് നിരുപമ മേനോന് റാവു കേരളത്തിന്റെ ചരിത്രപരമായ പ്രാധാന്യവും അമേരിക്കയിലെ ഇന്ത്യന് സമൂഹത്തിന്റെ നേട്ടങ്ങളും എടുത്തുപറഞ്ഞു.\nമലയാളി സമൂഹത്തിന്റെ വിജയകഥകള് ഹ്യൂസ്റ്റണിലെ കോണ്‍സല് ജനറല് സഞ്‌ജീവ് അറോറ അനുസ്‌മരിച്ചു.\nഫൊക്കാന കണ്‍വെന്‍ഷനില് പതിവായി എത്തുന്ന ഒരാളാണ് താന് എന്നും ജനങ്ങളോടൊത്ത് ആഹ്ലാദവേള പങ്കിടുകയാണ് തന്റെ ലക്ഷ്യമെന്നും ഓര്‍ത്തഡോക്‌സ് സഭാ നോര്‍ത്ത് ഈസ്റ്റ് ഭദ്രാസനാധിപന് സഖറിയാസ് മാര് നിക്കളാവോസ് മെത്രാപ്പോലീത്ത പറഞ്ഞു.\nഫൊക്കാനയ്‌ക്ക് എല്ലാവിധ മംഗളങ്ങളും സൗത്ത് വെസ്റ്റ് ഭദ്രാസനാധിപന് അലക്‌സിയോസ് മാര് യൗസേബിയോസ് മെത്രാപ്പോലീത്ത നേര്‍ന്നു.\nരണ്ടു വര്‍ഷത്തിനിടയില് ഒട്ടേറെ നല്ല പ്രവര്‍ത്തനങ്ങള് കാഴ്‌ചവെയ്‌ക്കാനായതായി പ്രസിഡന്റ് ജി.കെ. പിള്ള പറഞ്ഞു. സഹപ്രവര്‍ത്തകരായിരുന്നു തന്റെ ശക്തി. പ്രശ്‌നങ്ങളുടെ കാലമൊക്കെ ഫൊക്കാന പിന്നിട്ടിരിക്കുന്നു.\nചാരിതാര്‍ത്ഥ്യത്തോടെയാണ് സ്ഥാനമൊഴിയുന്നതെന്ന് ജനറല് സെക്രട്ടറി ബോബി ജേക്കബ് പറഞ്ഞു. ജി.കെ. പിള്ളയുടെ നേതൃത്വത്തില് ഒത്തൊരുമയോടെയുള്ള പ്രവര്‍ത്തനമാണ് തങ്ങള് കാഴ്‌ചവെച്ചതെന്ന് ട്രഷറര് ഷാജി ജേക്കബ് അനുസ്‌മരിച്ചു.\nട്രസ്റ്റി ബോര്‍ഡ് ചെയര് പോള് കറുകപ്പള്ളില് മികച്ച കണ്‍വെന്‍ഷന് സംഘടിപ്പിച്ചതിന് ജി.കെ. പിള്ളയെ അഭിനന്ദിച്ചു. അടുത്ത കണ്‍വെന്‍ഷന് ചിക്കാഗോയിലാണെങ്കിലും വാഷിംഗ്‌ടണ് ഡി.സിയുടെ പൂര്‍ണ പിന്തുണയുണ്ടാകുമെന്നവര് ഉറപ്പു നല്‍കിയിട്ടുണ്ട്.\nഅനില് ആറന്മുള, ഡോ. മോളി മാത്യു എന്നിവരായിരുന്നു എം.സിമാര്. ഡോ. എം. അനിരുദ്ധന്, കെ.ജി. മന്മഥന് നായര്, മുഖ്യമന്ത്രിയുടെ പ്രൈവറ്റ് സെക്രട്ടറി പി.ടി. ചാക്കോ തുടങ്ങിയവര് പ്രസംഗിച്ചു. ബോബന് കൊടുവത്ത് നന്ദി പറഞ്ഞു.\nസ്‌പെല്ലിംഗ് ബീ ജേതാവിന് 5000 ഡോളര് ക്യാഷ് പ്രൈസ് പി.വി. ചെറിയാന് (ഫ്‌ളോറിഡ) സ്‌പോണ്‍സര് ചെയ്‌തത്, ജോസ് ഐസക്ക്, ഫൗണ്ടേഷന് ചെയര് ഡോ. അനിരുദ്ധനെ ഏല്‍പിച്ചു.\nമിസ് ഫൊക്കാന പട്ടം നേടിയ അലീഷ റോയിയെ ചടങ്ങില് കിരീടമണിയിച്ചു. ഹ്യൂസ്റ്റണില് നിന്നുള്ള മന്ത കുമാര് (ഹ്യൂസ്റ്റണ്), അലീഷ എന്നിവര് രണ്ടും മൂന്നും സ്ഥാനങ്ങള് നേടി. ജോയി ചെമ്മാച്ചേല്, രാജീവ് ജോസഫ്, ഷൈനി ജോണ് എന്നിവരായിരുന്നു ജഡ്‌ജിമാര്.\nമിസ് ഫൊക്കാന ആഷ്‌ലി ഡാളസിലുള്ള റോയി കൊടുവത്തിന്റേയും ഷേര്‍ലിയുടേയും പുത്രിയാണ്.\nമിസ്റ്റര് ഫൊക്കാനയായി ഷിജിമോന് ജേക്കബ് കിരീടമണിഞ്ഞു. ഹ്യൂസ്റ്റണില് ബിസിനസ് രംഗത്ത് പ്രവര്‍ത്തിക്കുന്ന ഷിജിമോന് തൊടുപുഴ ഇഞ്ചനാട് ജോസ് മാത്യുവിന്റെ പുത്രനാണ്. ഭാര്യ നിഷ.\nറെനി കവലയില്, സണ്ണി കൂട്ടുകാല് എന്നിവര് രണ്ടും മൂന്നും സ്ഥാനങ്ങള് നേടി. സമ്മാന വിതരണത്തിന് ഷീല ചെറു നേതൃത്വം നല്‍കി.\nകലാതിലകപ്പട്ടമണിഞ്ഞ നാന്‍സി വര്‍ഗീസ് ന്യൂയോര്‍ക്ക് സ്റ്റാറ്റന്‍ഐലന്റിലുള്ള കോട്ടയം സ്വദേശി ജോര്‍ജ് വര്‍ഗീസിന്റേയും ബിനുവിന്റേയും ഏക പുത്രിയാണ്. ആറാം ക്ലാസ് വിദ്യാര്‍ത്ഥിനി. ഫോക് ഡാന്‍സ്, കുച്ചിപ്പുടി, സിനിമാറ്റിക് ഡാന്‍സ്, ലൈറ്റ് മ്യൂസിക്, ക്ലാസിക്കല് മ്യൂസിക്, മലയാളം പ്രസംഗം എന്നിവയിലെല്ലാം വിജയം നേടിയാണ് നാന്‍സി കലാതിലകമായത്.\nമലയാളി മങ്ക മത്സരത്തില് ബ്രിജിറ്റ് ജോര്‍ജ് കിരീടമണിഞ്ഞു. ഷൈനി ഫിലിപ്പ് (ഡാളസ്), ഷീലാ ചാക്കോ (ഹ്യൂസ്റ്റണ്) എന്നിവര്‍ക്കാണ് രണ്ടും മൂന്നും സ്ഥാനങ്ങള്.\nചരിത്രത്തിലാദ്യമായി ഭാഷയ്‌ക്കൊരു ഡോളര് പ്രകാരം 5842 ഡോളര് സമാഹരിച്ചതായി ഡാളസില് നിന്നുള്ള ഐ വര്‍ഗീസ്, വാഷിംഗ്‌ടണ് ഡി.സിയില് നിന്നുള്ള ഡോ. പാര്‍ത്ഥസാരഥി പിള്ള, സണ്ണി വൈക്ലിഫ് എന്നിവര് അറിയിച്ചു. 4000 ഡോളര് സമാഹരിക്കുകയായിരുന്നു ലക്ഷ്യം.\nചടങ്ങിന്റെ അവസാന ഇനമായി പുതിയ ഭാരവാഹികള് സ്ഥാനമേറ്റു. മുഖ്യ ഇലക്ഷന് കമ്മീഷണര് രാജന് പടവത്തില് പുതിയ പ്രസിഡന്റ് മറിയാമ്മ പിള്ളയ്‌ക്കും മറ്റുള്ളവര്‍ക്കും സത്യപ്രതിജ്ഞാവാചകം ചൊല്ലിക്കൊടുത്തു. ഫൊക്കാനാ പ്രവര്‍ത്തനങ്ങള് സജീവമാക്കുമെന്നും ജനകീയ പരിപാടികള് ആവിഷ്‌കരിക്കുമെന്നും പ്രഖ്യാപിച്ച മറിയാമ്മ പിള്ള തന്നില് ജനങ്ങളര്‍പ്പിച്ച വിശ്വാസത്തിനു നന്ദി പറഞ്ഞു.


തിരുവനന്തപുരം: ശ്രീപത്മനാഭ സ്വാമി ക്ഷേത്രത്തിലെ ബി നിലവറ തുറക്കുന്നതിനെ എതിര്‍ത്ത് രാജകുടുംബം. ബി നിലവറ തുറക്കുന്നത് ദേവഹിതത്തിന് എതിരാണെന്നു പറഞ്ഞാണ് രാജകുടുംബം ഇതിനെതിരെ വന്നിരിക്കുന്നത്.\nരാജ കുടുംബത്തിന്റെ സമ്മതത്തോടെ ബി നിലവറ തുറക്കാനാകില്ലെന്നു പറഞ്ഞ അശ്വതി തിരുനാള് ഗൗരി ലക്ഷ്മി ഭായ് തന്ത്രി സമൂഹം ഇതിന് എതിരാണെന്നു വ്യക്തമാക്കി.\nമുമ്പ് ഏഴുതവണ ബി നിലവറ തുറന്നിട്ടുണ്ടെന്ന മുന് സി.എ.ജി വിനോദ് റായിയുടെ കണ്ടെത്തലിനെ രാജകുടുംബം തള്ളി. ബി നിലവറ ഇതുവരെ തുറന്നിട്ടില്ലെന്നും നിലവറയുടെ പൂമുഖമാണ് ചെറിയ അറ മാത്രമാണ് തുറന്നിട്ടുള്ളതെന്നുമാണ് രാജകുടുംബം പറയുന്നത്.\nDon’t Miss: ‘നടുറോഡില് അപമാനിക്കപ്പെടുന്ന ഹിന്ദുസ്ത്രീ’; ബംഗാളിലെ ഹിന്ദു സ്ത്രീകളുടെ ‘ദുരവസ്ഥ’ കാണിക്കാന് ബി.ജെ.പി വനിത നേതാവ് പുറത്ത് വിട്ട ചിത്രം ബോജ്പുരി സിനിമയിലെ രംഗം\nരാജകുടുംബത്തിന്റെ അഭിപ്രായം മാനിക്കാതെ നിലവറ തുറന്നതുകൊണ്ട് എന്തെങ്കിലും പ്രശ്‌നമുണ്ടായാല് അതിന് രാജകുടുംബം ഉത്തരവാദികളായിരിക്കില്ലെന്നും ഗൗരിലക്ഷ്മി ഭായ് പറഞ്ഞു.\nബി നിലവറയില് ഉണ്ടെന്നു കരുതുന്ന അമൂല്യ വെള്ളി ശേഖരത്തില് നിന്നെടുത്താണ് ക്ഷേത്രത്തിലെ തിരുവമ്പാടി ക്ഷേത്രത്തില് വെള്ളിപൂശിയതെന്ന വാദം രാജകുടുംബം നിഷേധിച്ചു.\nബി നിലവറ തുറക്കണമെന്നും നിലവറ തുറന്നാല് ആരുടെയും വികാരം വ്രണപ്പെടില്ലെന്നും സുപ്രീം കോടതി കഴിഞ്ഞയാഴ്ച പറഞ്ഞിരുന്നു. ചീഫ് ജസ്റ്റിസിന്റെ അധ്യക്ഷതയിലുള്ള ബെഞ്ചാണ് ഈ ആവശ്യമുയര്‍ത്തിയത്. ഇതുമായി ബന്ധപ്പെട്ട് രാജകുടുംബത്തിന്റെ അഭിപ്രായം ആരായാന് അമിക്കസ് ക്യൂറിക്ക് നിര്‍ദേശം നല്‍കുകയും ചെയ്തിരുന്നു.\nഎന്നാല് നിലവറ തുറക്കരുതെന്ന നിലപാടാണ് സുപ്രീം കോടതിയെ അറിയിക്കുകയെന്നാണ് രാജകുടുംബം പറയുന്നത്.


മാർച്ചിൽ 22.5 ലക്ഷം പുതിയ വരിക്കാർ, ജിയോയെ ഞെട്ടിച്ച് എയർടെൽ\nമാർച്ചിൽ എയർടെൽ 22.5 ലക്ഷം പുതിയ ഉപയോക്താക്കളെയാണ് ചേർത്തത്. എയർടെല്ലിന് പിന്നാലെ ജിയോയും 12.6 ലക്ഷം പുതിയ വരിക്കാരെ ചേർത്തു. വോഡഫോൺ ഐഡിയയ്ക്കും (വി) ബിഎസ്എൻഎലിനും മാർച്ചിൽ 28.1, 1.27 ലക്ഷം ഉപയോക്താക്കളെ നഷ്ടപ്പെടുകയും ചെയ്തു.ട്രായിയുടെ പ്രതിമാസ പ്രകടന റിപ്പോർട്ട് പ്രകാരം മാർച്ചിൽ ജിയോയ്ക്ക് 12.6 ലക്ഷം വരിക്കാരെയാണ് ലഭിച്ചത്. ഇതോടെ ജിയോയുടെ മൊത്തം വരിക്കാരുടെ എണ്ണം 40.39 കോടിയായി ഉയർന്നു. അതേസമയം, ജിയോയുടെ എതിരാളികളായ ഭാരതി എയർടെലിന് മാർച്ചിൽ 22.5 ലക്ഷം പുതിയ ഉപഭോക്താക്കളെയാണ് ലഭിച്ചത്.\nഇതോടെ എയർടെലിന്റെ മൊത്തം വരിക്കാരുടെ എണ്ണം 36.03 കോടിയായി. വൻ സാമ്പത്തിക പ്രതിസന്ധി നേരിടുന്ന വോഡഫോൺ ഐഡിയയുടെ 28.18 ലക്ഷം വരിക്കാരാണ് വിട്ടുപോയത്. ഇതോടെ വി യുടെ മൊത്തം വരിക്കാരുടെ എണ്ണം 26.07 കോടിയുമായി. ബി‌എസ്‌എൻ‌എലിന് മാർച്ചിൽ 1.27 ലക്ഷം വരിക്കാരെയാണ് നഷട്പ്പെട്ടത്. ഇതോടെ ബി‌എസ്‌എൻ‌എലിന്റെ മൊത്തം വരിക്കാർ 11.36 കോടിയുമായി.\nമൊത്തം വയർലെസ് വരിക്കാരിൽ (1,142.09 ദശലക്ഷം) 1021.29 ദശലക്ഷം പേർ മാർച്ചിൽ പീക്ക് വിസിറ്റർ ലൊക്കേഷൻ റജിസ്റ്റർ (വിഎൽആർ) സമയത്ത് സജീവമായിരുന്നു. സജീവ വയർലെസ് വരിക്കാരുടെ അനുപാതം മൊത്തം വയർലെസ് വരിക്കാരുടെ എണ്ണത്തിന്റെ 89.42 ശതമാനമാണെന്നും ട്രായ് റിപ്പോർട്ടിൽ പറയുന്നു. ജിയോയുടെ മൊത്തം വരിക്കാരിൽ (40.39 കോടി) 37.89 കോടി പേർ മാത്രമാണ് വിഎൽആർ സമയത്ത് സജീവമായിരുന്നത്. എന്നാൽ, എയർടെലിന്റെ മൊത്തം വരിക്കാരിൽ (36.03 കോടി) 35.57 കോടി പേരും സജീവമായിരുന്നു.മാർച്ചിൽ 9.64 ദശലക്ഷം വരിക്കാർ മൊബൈൽ നമ്പർ പോർട്ടബിലിറ്റിക്കായി (എംഎൻപി) അപേക്ഷ സമർപ്പിച്ചു. ഫെബ്രുവരിയിലെ 680.11 ദശലക്ഷത്തിൽ നിന്ന് മാർച്ചിൽ 689.79 ദശലക്ഷമായി വർധിച്ചു.


ഒ.എന്.വി.ക്ക് കണ്ണീര്‍പ്രണാമം | ONV Kurup no more| Thiruvananthapuram\nമണിക്കൂറുകളോളം കാത്തുനിന്നാണ് പലരും പ്രിയകവിയെ ഒരുനോക്കുകണ്ടത്. ഏറെയും സ്ത്രീകളും വിദ്യാര്‍ഥികളും അടങ്ങിയ സാധാരണക്കാര്.\nതിരുവനന്തപുരം: അശ്രുബിന്ദുക്കളാല് ഉദകംപകര്‍ന്ന് കാവ്യസൂര്യന് കൈരളിയുടെ പ്രണാമം. 'ഒക്കെയും ഭസ്മാന്തം' എന്നോതിയ പ്രിയകവിയെ അവസാനമായൊന്നുകാണാന് വഴുതക്കാട് 'ഇന്ദീവര'ത്തിലും വി.ജെ.ടി. ഹാളിലും എത്തിയത് പദവിയും പത്രാസുമില്ലാതെ ആയിരങ്ങള്.\nവി.ജെ.ടി. ഹാളില് ഒരുക്കിയ പുഷ്പമഞ്ചത്തില് െവച്ച, കവിതയുടെ മാധുര്യവും വാക്കിന്റെ ഉപ്പും പകര്‍ന്നുനല്കിയ കവിയുടെ ചേതനയറ്റ ശരീരത്തിനുമുന്നില് സാംസ്‌കാരികകേരളം വണങ്ങി. തിങ്കളാഴ്ച രാവിലെ കേരളം കവിക്ക് വിടചൊല്ലും. രാവിലെ 10ന് പൂര്‍ണ ഔദ്യോഗിക ബഹുമതികളോടെ തൈക്കാട് ശ്മശാനത്തിലാണ് ശവസംസ്‌കാരം.\nശനിയാഴ്ച വൈകീട്ട് അന്തരിച്ച ഒ.എന്.വി. കുറുപ്പിന്റെ മൃതദേഹം വസതിയായ 'ഇന്ദീവര'ത്തില്‍നിന്ന് ഞായറാഴ്ച രാവിലെ 11നാണ് വി.ജെ.ടി. ഹാളില് എത്തിച്ചത്. രാവിലെ മുതല് തന്നെ ആരാധകര് തിങ്ങിക്കൂടിയ വി.ജെ.ടി. ഹാളും പരിസരവും ഒ.എന്.വി. കവിതകളാല് മുഖരിതമായിരുന്നു.\nമണിക്കൂറുകളോളം കാത്തുനിന്നാണ് പലരും പ്രിയകവിയെ ഒരുനോക്കുകണ്ടത്. ഏറെയും സ്ത്രീകളും വിദ്യാര്‍ഥികളും അടങ്ങിയ സാധാരണക്കാര്. തിരക്കുകാരണം പൊതുദര്‍ശനം വൈകീട്ട് അഞ്ച് വരെ നീട്ടേണ്ടിവന്നു. പൊതുദര്‍ശനത്തിനുശേഷം വയലാറിന്റെയും േദവരാജന്റെയും സ്മരണകളുറങ്ങുന്ന മാനവീയം വീഥി വഴി മൃതദേഹം വീണ്ടും 'ഇന്ദീവര'ത്തില് എത്തിച്ചു.\nരാവിലെ ആദരാഞ്ജലിയര്‍പ്പിക്കാന് വീട്ടിലെത്തിയ കവി വിഷ്ണുനാരായണന് നമ്പൂതിരി മൃതദേഹത്തിനുമുന്നില് വിങ്ങിപ്പൊട്ടി. പ്രതിപക്ഷ നേതാവ് വി.എസ്.അച്യുതാനന്ദന്, മന്ത്രി വി.എസ്.ശിവകുമാര്, കോടിയേരി ബാലകൃഷ്ണന്, എം.എ.ബേബി തുടങ്ങിയവര് വീട്ടിലെത്തി കവിക്ക് അന്ത്യാഞ്ജലിയര്‍പ്പിച്ചു.\nഉച്ചയ്ക്ക് 12ഓടെ വിദേശത്തുനിന്ന് ചെറുമകള് അപര്‍ണ രാജീവും വി.ജെ.ടി. ഹാളില് എത്തി. സ്പീക്കര് എന്.ശക്തന് അടക്കം രാഷ്ട്രീയ, സിനിമാ, സാംസ്‌കാരിക, സംഗീത ലോകത്തെ പ്രമുഖരും കവിക്ക് അന്ത്യാഞ്ജലിയര്‍പ്പിച്ചു.\nതിങ്കളാഴ്ച രാവിലെ 9.45ന് മൃതദേഹം വിലാപയാത്രയായി തൈക്കാട് ശാന്തികവാടത്തിലേക്ക് കൊണ്ടുപോകും.\nപ്രിയകവിക്ക് വിടചൊല്ലാന് അവിടെ സ്വരലയയുടെ നേതൃത്വത്തില് 84 കലാകാരന്‍മാര് അണിനിരക്കുന്ന ഗാനാഞ്ജലിയും ഒരുക്കിയിട്ടുണ്ട്.


പുട്ടും പുടിനും…വാർത്താ ജാലകം | News@Net | www.newsatnet.com\nSaturday 21st May, 2022 | 09:46:51 PM\nHome News Breaking News പുട്ടും പുടിനും…വാർത്താ ജാലകം\nപുട്ടും പുടിനും…വാർത്താ ജാലകം\n👆യുക്രെയ്നിലെ സാംസ്കാരിക കേന്ദ്രത്തിനും സ്കൂളിനും നേരെ റഷ്യ നടത്തിയ ഷെല്ലാക്രമണത്തിൽ 21 പേർ മരിച്ചു. 25 പേർക്ക് പരിക്കേൽക്കുകയും ചെയ്തതായി |പ്രാദേശിക പ്രോസിക്യൂട്ടർമാർ അറിയിച്ചു.\nവ്യാഴാഴ്ച പുലർച്ചെയാണ് ഖാർകിവ് നഗരത്തിന് പുറത്തുള്ള മെരേഫ പട്ടണത്തിലെ ഒരു സ്‌കൂളിലും സാംസ്‌കാരിക കേന്ദ്രത്തിലും വെടിവയ്പുണ്ടായത്. പരിക്കേറ്റവരിൽ 10 പേരുടെ നില ഗുരുതരമാണെന്നും പ്രോസിക്യൂട്ടർമാർ അറിയിച്ചു.\n👆കോണ്‍ഗ്രസിലെ തിരുത്തൽ വാദികളായ ഗ്രൂപ്പ്- 23 നേതാക്കൾ വീണ്ടും യോഗം ചേർന്നു. 24 മണിക്കൂറിനിടെ ഇത് രണ്ടാം തവണയാണ് ഗ്രൂപ്പ്- 23 നേതാക്കൾ യോഗം ചേരുന്നത്. വൈകുന്നേരം ഡൽഹിയിലെ ഗുലാം നബി ആസാദിന്‍റെ വസതിയിലായിരുന്നു യോഗം.\nകപിൽ സിബൽ, ആനന്ദ് ശർമ, ഭൂ പീന്ദർ ഹൂഡ എന്നിവർ യോഗത്തിനെത്തി. ഭൂപീന്ദർ ഹൂഡ വ്യാഴാഴ്ച രാവിലെ രാഹുൽ ഗാന്ധിയുമായി കൂടിക്കാഴ്ച നടത്തിയിരുന്നു.\n👆👆സംസ്ഥാനത്ത് ഇന്ന് 922 പേര്‍ക്ക് കോവിഡ്-19 സ്ഥിരീകരിച്ചു. എറണാകുളം 190, കോട്ടയം 141, തിരുവനന്തപുരം 112, കോഴിക്കോട് 73, തൃശൂര് 66, കൊല്ലം 62, ഇടുക്കി 60, മലപ്പുറം 44, പത്തനംതിട്ട 43, ആലപ്പുഴ 35, പാലക്കാട് 35, വയനാട് 29, കണ്ണൂര് 25, കാസര്‍ഗോഡ്7എന്നിങ്ങനേയാണ് ജില്ലകളില് രോഗ ബാധ സ്ഥിരീകരിച്ചത്.\n👆ആലപ്പുഴയിലെ നൂറനാട് പണയില് പ്രഭാത നടത്തക്കാര്‍ക്കിടയിലേക്കു ടിപ്പര് ലോറി പാഞ്ഞുകയറി മൂന്നു പേര് മരിച്ചു. രാജു മാത്യു (66), വിക്രമന് നായര് (65), രാമചന്ദ്രന് നായര് (72) എന്നിവരാണ് മരിച്ചത്. ഗുരുതരമായി പരിക്കേറ്റ രണ്ടു പേരെ തിരുവല്ലയിലെ സ്വകാര്യ മെഡിക്കല് കോളജ് ഉള്‍പ്പടെ വിവിധ ആശുപത്രികളില് പ്രവേശിപ്പിച്ചു. നിര്‍ത്താതെ പോയ ലോറി ഡ്രൈവര് പള്ളിക്കല് സ്വദേശി അനീഷ് കുമാര് കീഴടങ്ങി.\n👆ഭൂപരിഷ്‌ക്കരണ നിയമം ഭേദഗതി ചെയ്യാന് ഉദ്ദേശിക്കുന്നില്ലെന്ന് മന്ത്രി പി രാജീവ്. തോട്ടങ്ങളില് പഴ വര്‍ഗങ്ങള് നട്ടുവളര്‍ത്താന് നിലവിലെ നിയമം അനുവദിക്കുന്നുണ്ട്. പ്ലാന്റേഷന് ഡയറകടറേറ്റ് രൂപീകരിക്കുന്നതോടെ ഇത് വേഗത്തിലാകുമെന്നും വ്യവസായ മന്ത്രി പി രാജീവ് പറഞ്ഞു. പ്ലാന്റേഷന് നിര്‍വചനത്തിന്റെ പരിധിയില്‍വരുന്ന റബ്ബര്, കാപ്പി, തേയില എന്നിവക്കൊപ്പം പഴവര്‍ഗങ്ങളും കൃഷിചെയ്യാമെന്നാണ് ധനമന്ത്രി ബജറ്റ് പ്രസംഗത്തില് പറഞ്ഞത്. മന്ത്രി രാജീവ് ചൂണ്ടിക്കാട്ടി.\n👆രാജ്യസഭ സീറ്റിലേക്ക് ആരെ പരിഗണക്കണമെന്ന കെപിസിസിയുടെ പട്ടിക നാളെ ഹൈക്കമാന്‍ഡിന് കൈമാറുമെന്ന് കെപിസിസി പ്രസിഡന്റ് കെ. സുധാകരന്. ഇക്കാര്യത്തില് ഹൈക്കമാന്‍ഡ് തീരുമാനമെടുക്കുമെന്ന് പ്രതിപക്ഷ നേതാവ് വി.ഡി. സതീശനും വ്യക്തമാക്കി. ഊഹാപോഹങ്ങളില് പ്രതികരിക്കാനില്ലെന്നും വി ഡി സതീശന് പറഞ്ഞു.\n👆ചൈനയില് പഠിക്കുന്ന മലയാളി മെഡിക്കല് വിദ്യാര്‍ത്ഥികള് ക്ളിനിക്കല് സൗകര്യം ആവശ്യപ്പെട്ട് ഹൈക്കോടതിയെ സമീപിച്ചു. ക്ലിനിക്കല് പരിശീലനം രണ്ടു കൊല്ലമായി മുടങ്ങിയിരിക്കുകയാണെന്ന് അവര് ചൂണ്ടിക്കാട്ടി.\n👆നടിയെ ആക്രമിച്ച കേസ് അന്വേഷിച്ച ഉദ്യോഗസ്ഥരെ കൊല്ലാന് ഗൂഢാലോചന നടത്തിയെന്ന കേസ് റദ്ദാക്കണമെന്ന ദിലീപിന്റെ ഹര്‍ജി പരിഗണിക്കുന്നതില്‍നിന്ന് ജഡ്ജി പിന്മാറി. ജസ്റ്റിസ് കെ ഹരിപാലാണ് പിന്മാറിയത്. കേസ് അടുത്ത ആഴ്ചത്തേക്കു മാറ്റി. മറ്റൊരു ബെഞ്ച് കേസ് പരിഗണിക്കും. ക്രൈംബ്രാഞ്ച് അന്വേഷണം സ്റ്റേ ചെയ്യണമെന്ന ആവശ്യം ഹൈക്കോടതി തള്ളി.\n👆സ്വകാര്യ സൈബര് വിദഗ്ധന് സായി ശങ്കറിന്റെ വീട്ടില് പരിശോധന. മൊബൈല് ഫോണുകളും ഐപാഡും കസ്റ്റഡിയിലെടുത്തു. വധ ഗൂഢാലോചനക്കേസുമായി ബന്ധപ്പെട്ട് ദിലീപ് കോടതിയ്ക്ക് കൈമാറാത്ത വിവരങ്ങള് സ്വകാര്യ സൈബര് വിദഗ്ധന് സായി ശങ്കറിന്റെ കൈവശമുണ്ടെന്നാണ് ക്രൈംബ്രാഞ്ച് ആരോപിക്കുന്നത്.\n👆ഓരോ സിനിമാ ലൊക്കേഷനിലും ആഭ്യന്തര പരാതി പരിഹാര സെല് രൂപീകരിക്കണമെന്ന് ഹൈക്കോടതി ഉത്തരവ്. സിനിമ സംഘടനകളിലും സ്ത്രീകള്‍ക്കായി ആഭ്യന്തര പരാതി പരിഹാര സംവിധാനം ആരംഭിക്കണമെന്നും ഹൈക്കോടതി പുറപ്പെടുവിച്ച ഉത്തരവില് പറയുന്നു. സിനിമയിലെ വനിതാപ്രവര്‍ത്തകരുടെ കൂട്ടായ്മയായ ഡബ്ല്യുസിസിയാണ് ഈ ആവശ്യം ഉന്നയിച്ച് ഹൈക്കോടതിയില് ഹര്‍ജി നല്‍കിയത്.\n👆കൊല്ലം ബൈപ്പാസില് കല്ലുംതാഴത്ത് ലോറിയും ടിപ്പറും കൂട്ടിയിടിച്ച് ലോറി ഡ്രൈവര് മരിച്ചു. കൊല്ലം മൈലക്കാട് സ്വദേശി സുനില്‍കുമാര് (46) ആണ് മരിച്ചത്. ടിപ്പറിന്റെ ഡ്രൈവര്‍ക്കും ഗുരുതര പരിക്കുണ്ട്. പുലര്‍ച്ചെ അഞ്ചോടെയാണ് അപകടമുണ്ടായത്. ലോറിയുടെ ക്യാബിന് വെട്ടിപ്പൊളിച്ചാണ് ഡ്രൈവര്‍മാരെ പുറത്തെടുത്തത്.\n👆പൊലീസ് കസ്റ്റഡിയിലെടുത്തയാള് ജീപ്പില്‍നിന്നു ചാടി ഗുരുതരമായി പരിക്കേറ്റു. പൂന്തുറ സ്വദേശി സനോഫറാണ് തലയ്ക്കു ഗുരുതരമായ പരിക്കേറ്റ് ആശുപത്രിയിലായത്. തിരുവനന്തപുരം ഈഞ്ചയ്ക്കല് ബൈപ്പാസിലാണു സംഭവം.\n👆കര്‍ണാടകയില് മുസ്ലിം സംഘടനകളുടെ വിദ്യാഭ്യാസ ബന്ദ് നടത്തി. വിദ്യാഭ്യാസ സ്ഥാപനങ്ങളില് ഹിജാബ് നിരോധിച്ച ഉത്തരവിനെതിരേയാണു ബന്ത്. റാലികള് നിരോധിച്ചിട്ടുണ്ട്. തീരമേഖലകളില് സുരക്ഷ വര്‍ധിപ്പിച്ചു. ബംഗളൂരു അടക്കമുള്ള പലയിടത്തും നിരോധനാജ്ഞ തുടരുകയാണ്.\n👆കോട്ടയം മാടപ്പള്ളി മുണ്ടുകുഴിയില് കെ റെയില് കല്ലിടലിനെതിരെ പ്രതിഷേധിച്ച നാട്ടുകാര്‍ക്കെതിരേ പൊലീസിന്റെ ബലപ്രയോഗത്തിൽ പ്രതിഷേധിച്ച് ചങ്ങനാശ്ശേരിയിൽ നാളെ ഹർത്താൽ . സ്ത്രീകളെ പൊലീസ് വലിച്ചിഴച്ചു നീക്കി. മുന് നിരയിലുണ്ടായിരുന്നവരെ പൊലീസ് അറസ്റ്റ് ചെയ്ത് നീക്കി. മനുഷ്യശൃംഖല തീര്‍ത്തായിരുന്നു രാവിലെ മുതല് ഇവിടെ പ്രതിഷേധം. കല്ലുമായെത്തിയ വാഹനത്തിന്റെ ചില്ല് പ്രതിഷേധക്കാര് തകര്‍ത്തു.\n👆സ്‌കൂള് പ്രിന്‍സിപ്പല് അപമര്യാദയായി പെരുമാറിയെന്ന പരാതിയില് നടപടിയെടുക്കുന്നില്ലെന്ന ആക്ഷേപവുമായി എഴുത്തുകാരന് ചെറുകാടിന്റെ ചെറുമകളും കെമിസ്ട്രി അധ്യാപികയുമായ ധന്യ. പൊലീസ് ദുര്‍ബലവകുപ്പുകള് ചുമത്തി പ്രിന്‍സിപ്പലിനെ രക്ഷിക്കാന് ശ്രമിക്കുന്നുവെന്നാണ് പട്ടാമ്പിക്കടുത്ത വല്ലപ്പുഴ ഹയര് സെക്കന്‍ഡറി സ്‌കൂള് അധ്യാപികയായ ധന്യയുടെ പരാതി. ലാബ് അസിസ്റ്റന്റ് മണികണ്ഠന് മോശമായി പെരുമാറിയത് പ്രിന്‍സിപ്പല് സി.ടി. മുഹമ്മദ് കുട്ടി തടഞ്ഞില്ലെന്നാണ് ആക്ഷേപം.\n👆യമനില് വധശിക്ഷയ്ക്കു വിധിക്കപ്പെട്ട നിമിഷ പ്രിയയുടെ ബന്ധുക്കള് മുഖ്യമന്ത്രിയെ സന്ദര്‍ശിച്ച് സഹായം തേടി. കഴിയാവുന്ന സഹായങ്ങള് വാഗ്ദാനം ചെയ്തെന്ന് നിമിഷ പ്രിയയുടെ അമ്മ പ്രേമകുമാരിയും ആക്ഷന് കൗണ്‍സില് അംഗങ്ങളും പറഞ്ഞു.\n👆കൗണ്‍സിലിംഗിന് എത്തിയ പെണ്‍കുട്ടിയോട് ലൈംഗിക അതിക്രമം കാണിച്ച വൈദികന് അറസ്റ്റിലായി. പത്തനംതിട്ട കൂടല് ഓര്‍ത്തഡോക്‌സ് പള്ളിയിലെ വികാരി പോണ്ട്‌സണ് ജോണ് ആണ് പിടിയിലായത്. പെണ്‍കുട്ടിയുടെ അധ്യാപികയുടെ പരാതിയുടെ അടിസ്ഥാനത്തില് ആണ് പൊലീസ് കേസ് എടുത്തത്.\n👆എണ്ണക്കമ്പനികള് ഡീസല് വില 21 രൂപ 10 പൈസ വര്‍ധിപ്പിച്ചതിനാല് കെഎസ്ആര്‍ടിസിക്ക് പ്രതിവര്‍ഷം നഷ്ടം 2000 കോടിയാണെന്നു ഗതാഗതവകുപ്പ് മന്ത്രി ആന്റണി രാജു നിയമസഭയില്. ഒന്നര വര്‍ഷത്തിനകം 1336 ബസ്സുകള് നിരത്തിലിറക്കാനാണ് കെ എസ് ആര് ടി സി ലക്ഷ്യമിടുന്നതെന്നും ഗതാഗത മന്ത്രി ആന്റണി രാജു പറഞ്ഞു.\n👆കോഴിയിറച്ചി വില 200 രൂപ കടന്നു. കോഴിക്കോട് ഒരു കിലോ ഇറച്ചിയുടെ വില 240 രൂപയാണ് . ബ്രാന്‍ഡഡ് കോഴിയിറച്ചിക്ക് 289 രൂപയാണ് വില. തമിഴ്നാട്ടില് നിന്നുള്ള കോഴി വരവ് കുറഞ്ഞതാണ് കാരണം.\n👆പതിനായിരം പുസ്തകങ്ങളുള്ള സ്‌കൂള് ലൈബ്രറികളില് പാര്‍ട്ട് ടൈം ലൈബ്രേറിയനെ നിയമിക്കുന്ന കാര്യം സര്‍ക്കാരിന്റെ പരിഗണനയിലാണെന്നു പൊതുവിദ്യാഭ്യാസ മന്ത്രി വി. ശിവന്‍കുട്ടി. ‘വായനയുടെ വസന്തം’ പദ്ധതിപ്രകാരം സ്‌കൂളുകള്‍ക്കു നല്‍കുന്ന 9.58 കോടി രൂപയുടെ പുസ്തകങ്ങളുടെ സംസ്ഥാനതല വിതരണോദ്ഘാടനം നിര്‍വഹിക്കുകയായിരുന്നു അദ്ദേഹം.\n👆മണ്ണാര്‍ക്കാട് കുമരംപുത്തൂര് വട്ടമ്പലത്ത് 92 സെന്റ് സ്ഥലത്തു സജ്ജമാക്കുന്ന സ്‌പോര്‍ട്‌സ് അക്കാദമിക്കു തടസം നില്‍ക്കാതിരിക്കാന് പത്തു ലക്ഷം രൂപ ആവശ്യപ്പെട്ട് സിപിഎം പ്രവര്‍ത്തകന് ഭീഷണിപ്പെടുത്തുകയാണെന്ന് യുവസംരംഭകന് മുഹമ്മദ് ഷാഫി. അയല്‍വാസിയായ സിപിഎം പ്രവര്‍ത്തകന് സന്തോഷിനെതിരേയാണ് ആരോപണം.\n👆വിദേശത്ത് നിന്നുളള ലഹരി പാഴ്‌സല് കടത്തിനു കൈമാറുന്നത് പണമല്ല, ബിറ്റ് കോയിനുകളും ക്രിപ്‌റ്റോ കറന്‍സിയും. ടെലഗ്രാം ഗ്രൂപ്പുണ്ടാക്കിയാണ് ആശയവിനിമയം നടത്തുന്നതെന്നും വിവരങ്ങള് ലഭിച്ചു. പിടിയിലായ പ്രതികളുടെ ഫോണില് നിന്നാണ് വിശദാംശങ്ങള് ലഭിച്ചത്. സ്‌പെയിന്, ഖത്തര്, ഇറ്റലി, ദുബായ് എന്നിവിടങ്ങളില് നിന്നാണ് പാഴ്‌സല് വന്നത്.\n👆കടം വീട്ടാനും കുടുംബം പുലര്‍ത്താനും ലോട്ടറി വില്‍ക്കുന്ന 74 കാരിയുടെ ബാങ്കുവായ്പ അടച്ചുതീര്‍ത്ത് വീടിന്റെ ആധാരം എടുത്തുകൊടുക്കാമെന്ന് സുരേഷ് ഗോപി എം പി. തന്റെ വീഡിയോ കണ്ടാണ് സുരേഷ് ഗോപി ഇടപെട്ടതെന്ന് വ്‌ളോഗര് സുശാന്ത് നിലമ്പൂര് അറിയിച്ചു. എറണാകുളം സ്വദേശിയായ പുഷ്പ എന്ന വയോധികയുടെ ലോട്ടറി വില്‍പന വീഡിയോ വൈറലായിരുന്നു.\n👆കൊല്ലം ചടയമംഗലത്ത് ഇരുപതുകാരിയായ നവവധു ജീവനൊടുക്കി. പോരേടത്ത് ഹോട്ടല് നടത്തുന്ന അലിഫ്ഖാന്റെ ഭാര്യ ആക്കോണം സ്വദേശിനി ബിസ്മിയാണു മരിച്ചത്. കഴിഞ്ഞ വര്‍ഷമാണ് ഇവര് വിവാഹിതരായത്.\n👆ഇഷ്ടമല്ലാത്ത ഭക്ഷണത്തെക്കുറിച്ച് കുറിപ്പ് തയ്യാറാക്കാനായിരുന്നു പരീക്ഷയ്ക്കുള്ള ചോദ്യം. പുട്ട് ബന്ധങ്ങളെ തകര്‍ക്കുമെന്ന് വിശദീകരിച്ച മൂന്നാം ക്ലാസുകരന്റെ ഉത്തരം വൈറലായി. കോഴിക്കോട് മുക്കം സ്വദേശിയും ബെംഗളൂരുവിലെ വിദ്യാര്‍ഥിയുമായ ജയിസ് ജോസഫിന്റെ ഉത്തരം ഇങ്ങനെയാണ്. ‘പുട്ട് തയ്യാറാക്കാന് വളരെ എളുപ്പമായതിനാല് എല്ലാ ദിവസവും രാവിലെ അമ്മ ഇതുതന്നെ ഉണ്ടാക്കും. അഞ്ചു മിനിട്ട് കഴിഞ്ഞാല് പുട്ട് പാറ പോലെയാവും. പിന്നെ എനിക്കത് കഴിക്കാനാവില്ല. വേറെ ഒരു ഭക്ഷണവും അമ്മ തരില്ല. അപ്പോള് ഞാന് പട്ടിണി കിടക്കും. അതിന് അമ്മ വഴക്കു പറയും. ഞാന് കരയും. അങ്ങനെ പുട്ട് കുടുംബ ബന്ധങ്ങളെ തകര്‍ക്കുന്ന ഭക്ഷണമാണ്.’ ജയിംസ് ജോസഫിന്റെ ഉത്തരം ഇങ്ങനെയാണ്.\n👆മാര്‍ച്ച് 15 ന് ഇസ്ലാം വിദ്വേഷ വിരുദ്ധദിനമായി ആചരിക്കണമെന്ന് ഐക്യരാഷ്ട്ര സഭ. ഓര്‍ഗനൈസേഷന് ഓഫ് ഇസ്ലാമിക് കോ ഓപറേഷനു വേണ്ടി പാകിസ്ഥാന് കൊണ്ടുവന്ന പ്രമേയമാണ് ഐക്യരാഷ്ട്രസഭ അംഗീകരിച്ചത്. തീരുമാനത്തില് ഇന്ത്യ എതിര്‍പ്പ് അറിയിച്ചു. ഒരു മതത്തോടുള്ള വിദ്വേഷത്തെ രാജ്യാന്തര ദിനമായി ആചരിക്കേണ്ടതില്ല. ഹിന്ദു, സിഖ്, ബുദ്ധ മതങ്ങള് ഉള്‍പ്പെടെ എല്ലാ മതങ്ങള്‍ക്കുമെതിരെ വിദ്വേഷമുണ്ടെന്നും ഇന്ത്യ ചൂണ്ടിക്കാട്ടി.\n👆ത്രിപുരയില് അഞ്ചു വയസുകാരിയെ മാനഭംഗപ്പെടുത്തിയ നാല്‍പത്തഞ്ചുകാരനെ സ്ത്രീകള് പിടികൂടി മരത്തില് കെട്ടിയിട്ട് തല്ലിക്കൊന്നു തീയിട്ടു. ധലായി ജില്ലയിലാണു സംഭവം. കൊലക്കേസില് എട്ടു വര്‍ഷം ജയില്‍ശിക്ഷ അനുഭവിച്ചു പുറത്തുവന്നയാളെയാണ് സ്ത്രീകള് വകവരുത്തിയത്.\n👆റഷ്യയുടെ നാലാമത്തെ ജനറലടക്കം 13 ഉന്നത സൈനിക ഓഫീസര്‍മാരെ വകവരുത്തിയെന്ന് ഉക്രെയിന് പ്രതിരോധ മന്ത്രാലയം. റഷ്യന് പ്രസിഡന്റ് വ്‌ളാഡിമിര് പുടിന്റെ നേരിട്ടുള്ള കമാന്‍ഡിന് കീഴിലുള്ള എലൈറ്റ് സേനയിലെ ഏഴ് അംഗങ്ങള്‍ക്കൊപ്പമാണ് ഉന്നത സൈനിക ജനറലും കൊല്ലപ്പെട്ടതെന്ന് ഉക്രൈന് അവകാശപ്പെട്ടു. മരിയുപോളില് റഷ്യന് സൈന്യത്തിന്റെ 150 -ാമത് മോട്ടറൈസ്ഡ് റൈഫിള് ഡിവിഷന്റെ കമാന്‍ഡറായ മേജര് ജനറല് ഒലെഗ് മിത്യേവ് ആണ് കൊല്ലപ്പെട്ട റഷ്യന് ജനറല്.\n👆റഷ്യന് പ്രസിഡന്റ് വ്‌ളാദിമിര് പുടിനെ ഒറ്റക്കു പോരാടാന് വെല്ലുവിളിച്ച ടെസ്ല മേധാവി ഇലോണ് മസ്‌കിന് മുന്നറിയിപ്പുമായി ചെച്‌നിയന് നേതാവും പുടിന്റെ അടുത്ത സഖ്യകക്ഷിയുമായ റംസാന് കാദിറോവ്. പുടിനോട് യുദ്ധം ചെയ്താല് മസ്‌ക് പരാജയപ്പെടുമെന്നും കാദിറോവ് പറഞ്ഞു. പുടിനെ സംബന്ധിച്ചിടത്തോളം മസ്‌ക് ഒരു ബിസിനസുകാരനും ട്വിറ്റര് ബ്ലോഗറും മാത്രമാണെന്ന് കാദിറോവ് പറഞ്ഞു.\n👆യുക്രെയിനിലേക്കു നൂറുകണക്കിനു ടാങ്കുകളുമായി ഇരച്ചുകയറിയ റഷ്യന് ടാങ്കുകളെ യുക്രെയിന് പൊളിച്ചടക്കിയത് അമേരിക്കയുടെ ടാങ്ക് വേധ മിസൈലുകളായ ജാവലിന് ഉപയോഗിച്ച്. യുക്രെയിനിലേക്കു പ്രവേശിച്ച ഒട്ടുമിക്ക ടാങ്കുകളേയും യുക്രെയിന് വിദുരങ്ങളിലിരുന്ന് തകര്‍ത്തു. ടാങ്കുകളില് കുടുങ്ങി റഷ്യന് പട്ടാളം ചത്തൊടുങ്ങി. യുദ്ധം തുടങ്ങിയശേഷവും അമേരിക്കയും യുകെയും ജര്‍മനിയും മിസൈലുകളും മിസൈല് ലോഞ്ചറുകളും യുക്രെയിനിലേക്ക് എത്തിച്ചെന്നാണു വിവരം.\n👆യുക്രെയിനിലെ സൈനിക നടപടി അവസാനിപ്പിക്കണമെന്ന് രാജ്യാന്തര നീതിന്യായ കോടതി റഷ്യയോട് ആവശ്യപ്പെട്ടു. റഷ്യന് പട്ടാളത്തിന്റെ അതിക്രമങ്ങള് അവസാനിപ്പിക്കണമെന്ന് യുഎന് കോടതിയും ആവശ്യപ്പെട്ടു. യുക്രെയിന് നല്‍കിയ പരാതി പരിഗണിച്ചാണ് ഇരു കോടതികളും ഈ നിലപാടെടുത്തത്.\n👆ജപ്പാനിലെ ഫുകുഷിമ മേഖലയില് ശക്തമായ ഭൂചലനം. റിക്ടര് സ്‌കെയിലില് 7.3 തീവ്രത രേഖപ്പെടുത്തി. പ്രദേശത്തെ 20 ലക്ഷം വീടുകള് ഇരുട്ടിലായി.\nPrevious articleവീണ്ടുമൊരുട്രാൻസ്ജൻഡർ വിവാഹത്തിന് വേദിയായി കേരളം\nNext articleപിണറായി വിജയൻ്റെ ഭാര്യാ സഹോദരിയുടെ വീട്ടിൽ മോഷണശ്രമം\nകാനത്തിൻ്റെ കാര്യം…വാർത്താ ജാലകം\nകെ റെയില് കലാപ റെയിലോ… വാര്‍ത്താജാലകം\nവല്ലാത്ത നമ്പര്18 വാർത്താജാലകം\nഫോൺ എവിടെ…വാർത്താ ജാലകം


idaneram: ആരാണ് ഹിന്ദു? : സംസ്‌കാരം, മതം, ആത്മീയത - ശശിക്കുട്ടന് വാകത്താനം\nആരാണ് ഹിന്ദു? : സംസ്‌കാരം, മതം, ആത്മീയത - ശശിക്കുട്ടന് വാകത്താനം\nഏതൊരു രാജ്യത്തിന്റെയും ഏതൊരു പ്രദേശത്തിന്റെയും ചരിത്ര പഠനത്തില് സാംസ്‌കാരിക ചരിത്രം പ്രധാനമാണ്. സാംസ്‌കാരിക ചരിത്രപഠനം സാമ്പത്തിക ആധിപത്യത്തിന് അനുബന്ധമായി വരുന്നതോടെ അത് വരേണ്യവല്‍ക്കരിക്കപ്പെട്ട ഒന്നായി മാറുന്നു. അതുവഴി വരേണ്യ സംസ്‌കാരം പരിഷ്‌കൃത വും മറ്റുള്ളത് അപരിഷ്‌കൃതവുമാകുന്നു. സംസ്‌കാര പഠനം തുടങ്ങുന്നത് ഇവിടെ നിന്നായതിനാല് നൂറ്റാണ്ടുകളുടെ ചരിത്രം അപ്രത്യക്ഷമാകുകയാണുണ്ടായത്. തന്മൂലം അധിനിവേശത്തിന്റെ വഴികള് തിരിച്ചറിയാതെപോയി. അതുവഴി ചാതുര്‍വര്‍ണ്യവും ജാതിവ്യവസ്ഥയും ആദര്‍ശവല്‍ക്കരിക്കപ്പെട്ടു. ഉല്‍പ്പാദന മേഖലകളെ ഒന്നടങ്കം കൈപ്പിടിയിലൊതുക്കുകയും ഉല്‍പാദകരെ അടിമകളാക്കി വയ്ക്കുകയും ചെയ്തു. സമ്പത്തും അധികാരവും കയ്യാളിയവരുടെ സംസ്‌കാരത്തെ വ്യാവര്‍ത്തിച്ചെടുത്ത് സമൂഹത്തില് പ്രക്ഷേപിച്ചു.\nഉല്‍പാദന പ്രവര്‍ത്തനവുമായി ബന്ധമില്ലാത്തതും മിച്ചമൂല്യത്തി ലൂടെ സമ്പന്നരായവരുമായ വിഭാഗത്തിന്റെ സാമൂഹിക ബന്ധം മറ്റു ജനവിഭാഗങ്ങളുടെ ബന്ധങ്ങളില് നിന്നും ഉയര്‍ന്നതായി തീര്‍ന്നു. ഇത്തരക്കാരെ പണിയെടുക്കുന്നവരെക്കാള് ഉയര്‍ന്ന മൂല്യമുള്ളവരായി കല്‍പ്പിക്കപ്പെട്ടുപോന്നു. സംസ്‌കാരം മൂലധന മായി മാറുന്ന ഇത്തരം സവിശേഷത ഭരണത്തിന്റെ സ്വാധീന ത്തിലൂടെ ആധിപത്യത്തിലെത്തുന്നു. അതുവഴി ഉല്‍പാദകര് സൃഷ്ടിച്ച സാംസ്‌കാരിക ഭൂമിശാസ്ത്രം അവരുടെ കൈപ്പിടിയില് ഒതുങ്ങി. ചരിത്രത്തില് രാജവംശങ്ങളും നാടുവാഴിത്തങ്ങളും കുടുംബങ്ങളും അവരുടെ കുടിയേറ്റ സ്ഥലങ്ങളും അടയാള പ്പെടുത്തുന്നത് ഇവിടെ നിന്നാണ്. കേരളത്തില് നമ്പൂതിരിമാരുടെ 32 ഗ്രാമങ്ങളും ക്രിസ്ത്യാനികളുടേതായി പറയുന്ന ഏഴരപ്പള്ളി കളും അടയാളപ്പെടുത്തുന്നത് ഈ ഭൂമിശാസ്ത്രത്തിന്മേലാണ്. ചരിത്രത്തില് സാംസ്‌കാരിക പഠനങ്ങള് തുടങ്ങുന്നത് ഇവിടെ നിന്നായതുകൊണ്ടുതന്നെ ചരിത്രം സൃഷ്ടിച്ചവര് പുറത്താവുകയും ചെയ്തു. ഏതൊരു സമൂഹത്തിന്റെ തൊഴിലും ജീവിത രീതിയും ആചാരവും വിശ്വാസവും ഭക്ഷണക്രമവും ഭാഷയും എല്ലാമായി ബന്ധപ്പെട്ടിരിക്കുന്ന ആകത്വമാണ് സംസ്‌കാരം. ഇത് ഭൂമിശാസ്ത്ര വും കാലാവസ്ഥയുമായി അഭേദ്യമായി ബന്ധപ്പെട്ടിരിക്കുന്നു. കൃഷി, കാര്‍ഷികോപകരണങ്ങളുടെ നിര്‍മ്മിതി, ഉല്‍പ്പന്നങ്ങള്, മറ്റു കൈത്തൊഴിലുകള്, കൈമാറ്റങ്ങള് ഇവയാണ് സംസ്‌കാര ത്തെ രൂപപ്പെടുത്തിയ ഘടകങ്ങള്. തൊഴില് ഉടമസ്ഥതയും വിപണിയും നിലവിലില്ലാതിരുന്ന കാലത്തെ മനുഷ്യന്റെ കൂട്ടായ അദ്ധ്വാനവും വിളവെടുപ്പും ആഘോഷവും മറ്റൊരിടപെടലു മില്ലാതെ നൂറ്റാണ്ടുകളോളം നിലനിന്നിട്ടുണ്ട്. മനുഷ്യത്വത്തിന്റേ തായ സംസ്‌കാരത്തിലേക്ക് മതമോ മറ്റു സംഘടിത രൂപമോ കടന്നുവന്നിരുന്നില്ല. അന്നും മനുഷ്യന് ജനിക്കുകയും ജീവിക്കുക യും ചെയ്തിരുന്നു. വിവാഹം നടക്കുകയും കുട്ടികള് ഉണ്ടാവുക യും ചെയ്തിരുന്നു. കുലവും ഗോത്രവുമായി കഴിഞ്ഞിരുന്ന കാലത്ത് ഗോത്രമൂപ്പന്മാരും കുലാധിപന്മാരും ഉണ്ടായിരുന്നു. പ്രകൃതി സ്തുതികള്‍ക്കപ്പുറത്തേക്ക് ആരാധനയ്ക്ക് പ്രാമുഖ്യം ഉണ്ടായിരുന്നില്ല. ഋഗ്വേദത്തിന്റെ ആദ്യഭാഗത്തുപോലും ഇത്തരം സ്തുതികളാണുണ്ടായിരുന്നത്. ഇവിടെ എവിടെയും സംഘടിത മായ ഒരു ആധിപത്യശക്തി നിലനിന്നിരുന്നില്ല. ദൈവത്തിന് യാതൊരു പ്രാധാന്യവും ഉണ്ടായിരുന്നില്ല.\nസംസ്‌കാരത്തിന്റെ ഭാഗമായ കലയും സാഹിത്യവും സ്വതന്ത്ര മായി നിലനില്‍ക്കുകയും അത് ജീവിതത്തിന്റെയും തൊഴിലി ന്റെയും ഭാഗമാകാതെ ജീവിതവുമായിത്തന്നെ ഇണങ്ങിപ്പോരു കയും ചെയ്തിരുന്നു. പ്രകൃതിയെ അതിനായി ഉപയോഗപ്പെടു ത്തുകയായിരുന്നില്ല പകരം പ്രകൃതിയില്‍ത്തന്നെ നിമജ്ജനം ചെയ്യുകയായിരുന്നു. അവരുടെ ജീവിതത്തില്‍നിന്നും നമുക്കു കണ്ടെത്താന് കഴിഞ്ഞത് കുറെ നന്നങ്ങാടികളും ചെങ്കല്ലറകളും കുടക്കല്ലുകളും മാത്രമായിരുന്നു. ഗുഹകളിലെ ചിത്രങ്ങളും റിലീഫുകളും പ്രകൃതിയോടുള്ള സമീപനത്തെയും പ്രകൃതിയെ നോക്കിക്കണ്ടതിലൂടെയും രൂപപ്പെടുത്തിയതായിരുന്നു. പ്രകൃതി തന്നെയായിരുന്നു അവരുടെ പാഠശാലകള്. അക്കാലത്തെ ജനസംഖ്യക്കനുസരണമായി പ്രകൃതിയെ ഉപയോഗിക്കാന് കഴിഞ്ഞിരുന്നിടത്തുനിന്ന് ജനസംഖ്യാ വര്‍ദ്ധനവോടെ പ്രകൃതി യെത ങ്ങള്‍ക്കായി പുനഃസൃഷ്ടിക്കേണ്ടതായി വന്നു. കൃഷിക്കാ വശ്യ മായി ഭൂമി പരുവപ്പെടുത്താനും വിത്തു സൂക്ഷിക്കാനും വിത്തിറക്കാനും വെള്ളം കയറ്റി ഇറക്കുന്നതിനും കാലാവസ്ഥ നിരീക്ഷിച്ചു മനസ്സിലാക്കാനും നടന്ന ശ്രമത്തിലൂടെയാണ് കാര്‍ഷിക സംസ്‌കാരം രൂപംകൊള്ളുന്നത്. കൃഷിക്കനുസരണമായ ഉപകരണങ്ങള് നിര്‍മ്മിക്കുകയായിരുന്നു ആദ്യകാലത്തെ തൊഴില്. ഇരുമ്പു കണ്ടെത്തിയതോടെ ചരിത്രത്തില് വിപ്ലവാത്മകമായ പരിവര്‍ത്തനങ്ങളുണ്ടായി. ചരിത്രപരമായ ഈ പരിവര്‍ത്തന ത്തിലെവിടെയും മതത്തിന്റേയോ മറ്റേതെങ്കിലും ബാഹ്യ ശക്തികളുടെയോ ഇടപെടലുകള് ഉണ്ടായിട്ടില്ല. മനുഷ്യന്റെ ജീവിതചര്യകള്‍ക്ക് മതത്തിന്റെയോ ജാതിയുടെയോ ആവശ്യമില്ല എന്നതാണ് ഇതു നല്‍കുന്ന പാഠങ്ങള്. ആധുനികമായ ഏതെങ്കിലും കണ്ടുപിടുത്തങ്ങള്‍ക്ക് ഒരിക്കലും മതത്തിന്റെ ഒത്താശകള് ഉണ്ടായിട്ടില്ല. എന്നു മാത്രമല്ല എല്ലാത്തരം ആധുനികതയ്ക്കും ശാസ്ത്രീയ കണ്ടുപിടുത്തങ്ങള്‍ക്കും മതം എതിരുമായിരുന്നു. മതം പഠിപ്പിക്കുന്ന അന്ധവിശ്വാസങ്ങളെ ചോദ്യംചെയ്യാതെ ശിരസാ വഹിച്ചുകൊള്ളണമെന്നാണ് എല്ലാക്കാലത്തും മതം പഠിപ്പിച്ചിരുന്നതും. അതിനായി മത നിയമങ്ങള് അടിച്ചേല്‍പ്പിക്കുകയും ചെയ്തു. ഭക്ഷണ ശീലത്തിലും വസ്ത്രധാരണത്തിലും വരെ മാറ്റം വരുത്തി. സമൂഹത്തില് ഉച്ചനീചത്വങ്ങള് കല്‍പ്പിക്കപ്പെട്ടു. അവനവന്റെ മതത്തിനാണ് മാന്യതയെന്നു കല്‍പ്പിച്ച് മറ്റുള്ളവരെ മാറ്റി നിര്‍ത്തി. സമൂഹ ത്തില് രൂപപ്പെട്ട സൗന്ദര്യ സങ്കല്‍പ്പങ്ങളെ സ്വാംശീകരിക്കുകയും അതിനെ തങ്ങളുടേതാക്കി മാറ്റുകയും ചെയ്തു. ഇത്തരത്തില് എന്തിനേയും മതത്തിന്റെ കീഴില് കൊണ്ടുവരികയും മേലേത്ത ട്ടില് നിന്നും താഴേക്കു താഴേക്ക് അടിച്ചമര്‍ത്തലുകള് ഉണ്ടാകു കയും ചെയ്തു. എല്ലാത്തിനും മുകളില് മതം പിടിമുറുക്കി. ഇത് സമാധാനപരമായിരുന്നില്ല. ലോകത്തെവിടെയും ഉണ്ടായിട്ടുള്ള കലാപങ്ങളില് ഏറ്റവും കൂടുതല് മനുഷ്യന് കൊല്ലപ്പെട്ടിട്ടുള്ളത് മതങ്ങള് തമ്മിലുള്ള കലാപങ്ങളിലൂടെയായിരുന്നു. ദൈവത്തിന്റെ പേരില് സാഹോദര്യവും സമത്വവും ഉദ്‌ഘോഷിക്കുന്നവര് ദൈവത്തിനുവേണ്ടിയാണ് കുരിശു യുദ്ധങ്ങളും വിശുദ്ധ യുദ്ധവും (ജിഹാദ്) നടത്തിയത്. രാഷ്ട്രമെന്നാല് ഒരു കാലത്ത് മതരാഷ്ട്രമായിരുന്നു.\nമതവും ദൈവവും തമ്മില് എന്താണു ബന്ധം. ഒരു ബന്ധവും ഇല്ല. ദൈവത്തിനുവേണ്ടിയായിരുന്നില്ല മതങ്ങള്. ദൈവമില്ലാത്ത മതങ്ങളായിരുന്നു ആദ്യകാലങ്ങളില് ഉണ്ടായിരുന്നത്. ബുദ്ധ- ജൈന മതങ്ങളില് ദൈവം ഉണ്ടായിരുന്നില്ല. ചാര്‍വ്വാക മതം ദൈവത്തിന്റെ അസ്ത്വിത്വത്തെ ചോദ്യം ചെയ്തിരുന്ന മതമായി രുന്നു. സെമിറ്റിക് മതങ്ങളിലെ ദൈവങ്ങള് മനുഷ്യ രൂപികളായി രുന്നില്ല. ഒരു ജനസമൂഹത്തെ ദൈവത്തിന്റെ ഇച്ഛയ്ക്കനുസരണ മായി വാര്‍ത്തെടുക്കാന് മോശയ്ക്കുകൊടുത്ത പത്തുകല്‍പ്പനയു മായി മോശ ചെല്ലുമ്പോള് മോശയുടെ ഗോത്രക്കാര് കാളക്കുട്ടിയെ ഉണ്ടാക്കി ആരാധിക്കുന്നതായി കാണുന്ന ഒരു സന്ദര്‍ഭം ബൈബി ളില് കാണുന്നു. ഇവിടെ വിശ്വാസത്തിന് ദൈവം ആവശ്യമില്ലെ ന്നാണ് കാണിക്കുന്നത്. (ഇവരെ പിന്നീട് കാരുണ്യവാനായ യഹോവ തീയിറക്കി കൊല്ലുകയാണു ചെയ്തത്). കേരളത്തിലെ ചാത്തനും ചാമുണ്ടിയും ഘണ്ടാകര്‍ണ്ണനും ചിത്തനും അരത്തനും പറക്കുട്ടിയും എന്നിങ്ങനെയുള്ള നൂറുകണക്കിനു ദൈവങ്ങള്‍ക്ക് എന്തു രൂപമാണെന്നുപോലും അറിയില്ല. മനുഷ്യന്റെ സൗന്ദര്യ സങ്കല്‍പ്പത്തിനനുസരണമായി പിന്നീടാണ് ദൈവങ്ങള് രൂപം കൊള്ളാന് തുടങ്ങിയത്. ഭക്തിപ്രസ്ഥാനത്തിന്റെ കാലത്തോടെ യാണ് വിഷ്ണുവും ശിവനും വിഷ്ണുവിന്റെ അവതാരങ്ങളും അവരുടെ ഭാര്യമാരും ദൈവങ്ങളായിത്തീരുന്നത്. ഈ ദൈവങ്ങള് തുണി ഉടുക്കാന് തുടങ്ങുന്നതുതന്നെ ചിത്രകാരനായ രവിവര്‍മ്മ യുടെ കാലത്താണ്. ഇത്തരത്തില് ഇന്നത്തെ പുതിയ ആള് ദൈവങ്ങള് നാളെ ആരാധനാ മൂര്‍ത്തികളായി മാറും. നാരായണ ഗുരു ഇന്ന് ദൈവമായിത്തീര്‍ന്നതുപോലെ പുതിയ ദൈവങ്ങള് വിശ്വാസികള്‍ക്കിടയില് സ്ഥാപിക്കപ്പെടും.\nമതം അധികാരത്തിന്റെ ഘടനയാണ്. അധികാരത്തെ സ്ഥാപിച്ചെടു ക്കാനും നിലനിര്‍ത്താനും മനുഷ്യന് കണ്ടുപിടിച്ച ഉപാധിയായി രുന്നു മതം.സമൂഹത്തിലെ ആദ്യത്തെ സംഘടിത രൂപവും മതമായിരുന്നു. മതാധിപത്യം സ്ഥാപിച്ചെടുത്തതിലൂടെയാണ് പോര്‍ട്ടുഗീസുകാരും തുടര്‍ന്ന് ബ്രിട്ടീഷുകാരും ഇന്ത്യയില് അവരുടെ അധികാരകേന്ദ്രങ്ങള് സ്ഥാപിച്ചത്.\nആത്മീയത വിശ്വാസത്തില്‍നിന്നല്ല ആചാരങ്ങളില്‍നിന്നുമാണ് രൂപംകൊണ്ടത്. മരണം മരണാനന്തര കര്‍മ്മങ്ങള് പൂര്‍വ്വ പിതാക്കന്മാരുടെ ഓര്‍മ്മ നിലനിര്‍ത്താനുള്ള കര്‍മ്മങ്ങള് ഇവയാണ് ആചാരങ്ങളായിരുന്നത്. ഇതൊരാവര്‍ത്തന പ്രക്രിയ എന്ന നിലയില് ചെയ്തുപോന്നതല്ലാതെ അതിന് ദൈവരൂപ ത്തിലുള്ള വിശ്വാസം ഉണ്ടായിരുന്നില്ല. മതങ്ങള് രൂപം കൊള്ളാതിരുന്ന കാലത്ത് കുടുംബങ്ങളിലോ കുടുംബ സ്ഥാപന ങ്ങളിലോ ആണിതു ചെയ്തിരുന്നത്. പരേതാത്മ വിശ്വാസമാണ് പിന്നീട് മതത്തിന്റെ മുഖമുദ്രയായിത്തീര്‍ന്നത്. ഇതിനെ ഉപയോഗപ്പെടുത്തി ക്കൊണ്ടാണ് മതം സ്ഥാപന വല്‍ക്കരിക്ക പ്പെടുന്നത്. മതം പിന്നീട് അധികാരത്തിന്റെ ചെങ്കോലായി ത്തീരുകയും ചെയ്തു. മതങ്ങള്‍ക്കു തന്നെ ഏകത്വമില്ലാത്തതിനാല് ഘടനാപരമായി അതെവിടെയെങ്കിലും ഒരുമിച്ചു ചേരുന്നില്ല എന്നതിനാല്‍ത്തന്നെ അത് ജനങ്ങളെ വഞ്ചിക്കുന്നതിനുള്ള ഒരു സ്ഥാപനം മാത്രമാണെന്ന് സിദ്ധിക്കുന്നു. വിഗ്രഹങ്ങളെ ആരാധിക്കാത്ത ഇസ്ലാംമതം മറ്റുമതങ്ങളില്‍നിന്നും വ്യത്യസ്ത മാകുന്നത് അത് ഏകദൈവത്തില് വിശ്വസിക്കുന്നു എന്നതു കൊണ്ടാണ്. അപ്പോള്‍പ്പോലും ഗോത്രത്തിന്റെപേരില് വേര്‍തിരി ഞ്ഞ് പരസ്പരം കലാപങ്ങള് അഴിച്ചുവിടുകയാണ് ചെയ്തു കൊണ്ടിരിക്കുന്നത്.\nബൈബിളില് ദൈവം മണ്ണുകൊണ്ട് സ്വന്തം രൂപത്തില് മനുഷ്യനെ സൃഷ്ടിച്ചു എന്നെഴുതിയത് മനുഷ്യനാണ്. ഹിന്ദുമതവും ഇസ്ലാം മതവും അങ്ങനെ വിശ്വസിക്കുന്നില്ല. ഭാരതസംസ്‌കാരമെന്നു വിശേഷിപ്പിക്കുന്ന സംസ്‌കാരത്തില് ഭാരതത്തിലെ സ്ത്രീകളടക്കം ജനസംഖ്യയില് മുക്കാല് ശതമാനം വരുന്നവരും ദൈവം അറിയാതുണ്ടായവരാണ്. നാലുവര്‍ണ്ണങ്ങള് മാത്രമാണ് ദൈവ ത്തിന്റേതായിട്ടുള്ളു. ഇവരൊഴികെ ആരും സ്വര്‍ഗ്ഗത്തില് പോകുകയില്ല. ഇതൊന്നും തിരിച്ചറിയാന് ശേഷിയില്ലാത്തവരാണ് പൊങ്കാലയ്ക്കും സപ്താഹ യജ്ഞത്തിനും ക്ഷേത്ര ദര്‍ശനത്തിനും പോകുന്നത്.\nമതവും വിശ്വാസവും ദൈവവും പരസ്പരപൂരകമാണെന്നു പറയുമ്പോഴും ഇവ തമ്മില് യാതൊരുവിധത്തിലും പൊരുത്ത പ്പെടുന്നില്ലെന്നുകാണാം. എന്നു മാത്രമല്ല, പരസ്പരം സ്പര്‍ദ്ധ വളര്‍ത്തുന്നതായും കാണാം. യാതൊരുവിധ സഹിഷ്ണുതയും പുലര്‍ത്താന് ഇവര്‍ക്കാകുന്നില്ല. ദൈവത്തിന്റെ പേരില് വിശ്വാസികള് കൊലചെയ്യപ്പെടുകയാണ്. ജനങ്ങള് തമ്മിലും രാജ്യങ്ങള് തമ്മിലും കലഹത്തിലും യുദ്ധത്തിലും ചെന്നെത്ത പ്പെടുന്നു. മതങ്ങള് എല്ലാക്കാലത്തും ചെയ്തതും ഇപ്പോള് ചെയ്തുകൊണ്ടിരിക്കുന്നതും അതാണ്. ഇന്ത്യ വിഭജിക്കപ്പെട്ടതും ഇന്നും ഇന്ത്യാമഹാരാജ്യത്തിനുള്ളില് കലാപം നടക്കുന്നതും മതങ്ങള് തമ്മിലാണ്. ഇന്ത്യ ഹിന്ദുക്കളുടേതാണെന്നു യാതൊരു തെളിവിന്റെയും അടിസ്ഥാനമില്ലാതെ മുസ്ലീംങ്ങളെയും ദളിതു കളെയും ആദിവാസികളെയും കൊന്നൊടുക്കുകയാണ്. വളരെ ന്യൂനപക്ഷം വരുന്ന ഒരു ജനവിഭാഗത്തിന്റെ അധികാരസ്ഥാപ നത്തിനായി മതത്തെ ഉപയോഗപ്പെടുത്തുകയാണ് ഹിന്ദുത്വ ത്തിന്റെ പേരില്. ഇന്ന് ഇന്ത്യ നേരിടുന്ന വലിയൊരു വെല്ലുവിളിയാണിത്. ലോകത്തിന്നു നടന്നുകൊണ്ടിരിക്കുന്ന തീവ്രവാദ നിലപാടുകള് മതാധിപത്യത്തെ നിലനിര്‍ത്താന് വേണ്ടി നടത്തുന്നതാണ്. ഇവിടെ സാമ്രാജ്യത്വം മതത്തെ ഉപയോഗ പ്പെടുത്തി ക്കൊണ്ടാണ് ലോകാധിപത്യത്തിനുവേണ്ടി ശ്രമം നടത്തിക്കൊണ്ടിരിക്കുന്നത്. അതിന്റെ ഭാഗമായാണ് ഹിന്ദുത്വ തീവ്രവാദം ഇന്ത്യയില് അരങ്ങേറിക്കൊണ്ടിരിക്കുന്നതും. ലോക ത്തുനിന്നുതന്നെ മതങ്ങളെ നിഷ്‌കാസനം ചെയ്തുകൊണ്ടല്ലാതെ സമാധാനം പുനഃസ്ഥാപിക്കാന് കഴിയില്ലെന്നാണ് വര്‍ത്തമാനകാലം നമ്മോടു പറയുന്നത്.